<!-- wp:paragraph {"align":"center","style":{"typography":{"fontSize":20},"color":{"background":"#d7e9f1"}}} -->
<p class="has-text-align-center has-background" style="background-color:#d7e9f1;font-size:20px"><strong>3 นักหวดหนุ่มไทยฟอร์มฮอตทะลุเมนดรอว์ศึกไอทีเอฟเวิลด์เทนนิสที่ "มก.กำแพงแสน" </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์ที่ 3 เทนนิสชาย รายการ ITF Men's World Tennis Tour (6) ชิงเงินรางวัลรวม 15,000 ดอลลาร์สหรัฐ หรือประมาณ 485,850 บาท และเทนนิสหญิง W35 รายการ ITF World Tennis Tour Presented by SAT (4) ชิงเงินรางวัลรวม 30,000 ดอลลาร์สหรัฐ หรือประมาณ 971,700 บาท ที่สนามเทนนิส ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 28 ก.ค. 2568 เป็นรอบคัดเลือก รอบสุดท้าย ในประเภทชายเดี่ยว มี 3 นักเทนนิสไทยคว้าสิทธิ์เข้ารอบเมนดรอว์ได้สำเร็จ โดย กฤติน โกยกุล ซึ่งเป็นมือวางอันดับ 7 ของรอบคัดเลือก ใช้ชั้นเชิงและประสบการณ์ บวกกับการหวดที่เฉียบขาด เอาชนะ เคซี่ย์ แอมเบลอร์ มือวางอันดับ 14 จากออสเตรเลีย ได้ 2-0 เซต 6-4 และ 6-2 กฤติน เข้ารอบเมนดรอว์ ซึ่งรอบแรก จะพบกับนักเทนนิสไทยด้วยกัน ศิวณัฎฐ์ อุ้ยตยะกุล ที่ในรอบคัดเลือกเล่นได้อย่างยอดเยี่ยม เอาชนะ เรียว มินากาตะ มือวางอันดับ 13 จากญี่ปุ่น ได้อย่างขาดลอย ด้วยสกอร์ 6-1 ทั้งสองเซต ด้าน ธนภัทร บุศราวงศ์ ซึ่งเป็นมือวางอันดับ 5 ของรอบคัดเลือก ก็คว้าชัยด้วยการเอาชนะ สุเรช กีรติวัสสัน มือวางอันดับ 9 จากอินเดีย ด้วยสกอร์ 6-2 ทั้งสองเซต ธนภัทร เข้ารอบเมนดรอว์ ไปพบกับ กษิดิศ สำเร็จ มือวางอันดับ 1 ของรายการ ในการแข่งขันรอบแรกของประเภทชายเดี่ยว ในส่วนผลการแข่งขันของนักเทนนิสไทย มีดังนี้ ประเภทหญิงเดี่ยว รอบคัดเลือก รอบสุดท้าย กมลวรรณ ยอดเพ็ชร แพ้ ซาร่าห์ โรคุเซก (ออสเตรเลีย) 5-7, 2-6 ส่วนชายเดี่ยว รอบคัดเลือก รอบสุดท้าย ปัญณ์ณวัชญ์ สุทธิสมบูรณ์ แพ้ อาซาฮิ ฮาราซากิ (ญี่ปุ่น) 3-6, 3-6</p>
<!-- /wp:paragraph -->

<!-- wp:image {"id":51017,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/525220464_1181298380699809_91734636364176016_n-1024x683.jpg" alt="" class="wp-image-51017"/></figure>
<!-- /wp:image -->