<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"บิ๊กสุชัย" ส่งทีมดาวรุ่งชาย+หญิง<br>ลุยศึกคอร์ทดินเทนนิสชิงแชมป์โลก</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัยที่ 2 เปิดเผยว่า สมาคมได้เรียกตัวนักกีฬาเยาวชนทีมชาติไทย รุ่นอายุไม่เกิน 16 ปี ทั้งชายและหญิง เข้ามาเก็บตัวฝึกซ้อม เพื่อเตรียมความพร้อมร่วมกัน โดยสมาคมต้องขอขอบพระคุณ ดร.อุษณีย์ มหากิจศิริ ลีโอณีโอ ที่เอื้อเฟื้อสถานที่ในการฝึกซ้อมให้นักกีฬาชุดนี้เข้าไปซ้อมคอร์ทดิน ที่เอแอลเอ็ม เอ็กซ์ อิมแพ็ค เทนนิส แอนด์ สปอร์ต เซ็นเตอร์ เมืองทองธานี</p>
<!-- /wp:paragraph -->

<!-- wp:paragraph -->
<p>และล่าสุด คณะเจ้าหน้าที่ได้นำนักกีฬาหญิงเดินทางไปถึงประเทศคาซัคสถานเป็นที่เรียบร้อยแล้ว เพื่อร่วมการแข่งขันเทนนิสชิงแชมป์โลก ประเภททีมเยาวชนหญิง รุ่นอายุไม่เกิน 16 ปี รายการ "2026 บิลลี จีน คิง คัพ จูเนียร์ส บาย เกนบริดจ์" รอบคัดโซนเอเชีย/โอเชียเนีย แข่งขันคอร์ทดิน ณ เมืองเชิมเกนต์ ประเทศคาซัคสถาน ระหว่างวันที่ 11-16 พ.ค. 2569</p>
<!-- /wp:paragraph -->

<!-- wp:paragraph -->
<p>นักหวดไทยชุดนี้ ประกอบด้วย "น้องเบียร์" โชติรินทร์ แก้วก่า, "น้องจีนนี่" จิณห์นิภา ตราชูวณิช และ "น้องบีบี" ปัฐน์ธินันต์ เผือกคำ โดยมี "โค้ชโน๊ต" นายศรายุธ ทีปกากร เป็นผู้ฝึกสอน และนายรวิกานต์ สุขแท้ ทำหน้าที่เทรนเนอร์</p>
<!-- /wp:paragraph -->

<!-- wp:paragraph -->
<p>นายสุชัย กล่าวต่อว่า จากนั้น คณะนักกีฬาและเจ้าหน้าที่ทีมชาย ซึ่งประกอบด้วย "น้องซินเซียน" พัชรพล หลีกุล, "น้องตรัย" ตรัย ศรีเสน และ "น้องนโม" ธรรมะ โคศิริ โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอน และนายอนุชิต เรือนก้อน ทำหน้าที่เทรนเนอร์ จะเดินทางไปแข่งขันเทนนิสชิงแชมป์โลก ประเภททีมเยาวชนชาย รุ่นอายุไม่เกิน 16 ปี รายการ "2026 เดวิสคัพ จูเนียร์ส" ระหว่างวันที่ 18 - 23 พ.ค. 2569 ณ เมืองเชิมเกนต์ เช่นกัน</p>
<!-- /wp:paragraph -->

<!-- wp:paragraph -->
<p>"เนื่องจากทั้ง 2 รายการ เป็นการแข่งขันคอร์ทดิน ทางทีมงานสตาฟฟ์โค้ชได้พยายามปรับวิธีการเล่นให้แก่นักกีฬา อาทิ การทรงตัว การเคลื่อนที่บนคอร์ทดิน และการสไลด์รับลูก เป็นต้น ทำให้ทุกคนมีความพร้อมแล้ว นักกีฬาชุดนี้ถือเป็นดาวรุ่งของวงการเทนนิสไทย ก็ขอให้เดินทางปลอดภัย เป็นกำลังใจให้ทุกคน และขออวยพรให้ประสบความสำเร็จครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":56340,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/696338811_1415514263944885_1242891949001526372_n-1024x576.jpg" alt="" class="wp-image-56340"/></figure>
<!-- /wp:image -->