<!-- wp:paragraph {"align":"center","style":{"typography":{"fontSize":20},"color":{"background":"#bccbd1"}}} -->
<p class="has-text-align-center has-background" style="background-color:#bccbd1;font-size:20px"><strong>"น้องบัว" โชว์ฟอร์มดาวรุ่งปราบสาวญี่ปุ่นฐานทัพหวด 2 เซตทะลุ 16 คนศึกไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์แรก ที่สนามเทนนิส ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 16 ก.ค. 2568 เป็นการแข่งขันรอบแรกวันที่สอง ท่ามกลางบรรยากาศการชิงชัยที่ดำเนินไปอย่างเข้มข้น ผลเทนนิสหญิง รายการ ITF Women's World Tennis Tour (3) ชิงเงินรางวัลรวม 15,000 ดอลลาร์สหรัฐ หรือประมาณ 513,450 บาท มีคู่ที่น่าสนใจหลายคู่ ซึ่งรวมถึงในประเภทหญิงเดี่ยว รอบแรก "น้องบัว" กมลวรรณ ยอดเพ็ชร ดาวรุ่งไทย วัย 17 ปี ซึ่งเป็นมือ 65 ของโลกในระดับเยาวชน และมือ 1120 ของโลก พยายามใช้ความสามารถที่มี จนกระทั่งเอาชนะ นัตสึโฮะ อาราคาวะ สาวญี่ปุ่นวัย 27 ปี มือ 947 ของโลก ได้ 2 เซตรวด 6-4, 6-3 กมลวรรณ ผ่านเข้ารอบสอง 16 คนสุดท้าย พบกับ เอนะ โคอิเกะ สาวญี่ปุ่น มือวาง 5 ของรายการ และมือ 603 ของโลก ที่หวดรอบแรกเอาชนะ "ออมสิน" อัญชิสา ฉันทะ มือ 858 ของโลก 2-0 เซต ด้วยสกอร์ 6-0, 6-4</p>
<!-- /wp:paragraph -->

<!-- wp:paragraph -->
<p>ทางด้านเทนนิสชาย รายการ ITF Men's World Tennis Tour (4) ชิงเงินรางวัลรวม 15,000 ดอลลาร์สหรัฐ หรือประมาณ 513,450 บาท ก็แข่งขันกันอย่างเข้มข้น โดยในประเภทชายเดี่ยว รอบแรก "แซค" ฐานทัพ สุขสำราญ นักเทนนิสไทย มือ 1148 ของโลก ประเดิมชัยได้สำเร็จ หลังใช้การเล่นที่หลากหลาย รวมถึงการยิงสวนกลับที่ดุดัน เอาชนะ โอเฟค ชิมานอฟ จากอิสราเอล มือ 1386 ของโลก 2-0 เซต 6-2, 6-4 ฐานทัพ ผ่านเข้ารอบสอง 16 คนสุดท้าย พบกับ ยูตะ โทมิดะ หนุ่มญี่ปุ่น มือ 1583 ของโลก ซึ่งเข้ามาจากรอบคัดเลือก และในรอบแรก เอาชนะ แม็กซ์ เบซิ่ง จากสหราชอาณาจักร ซึ่งเป็นมือวาง 6 และมือ 599 ของโลก ด้วยสกอร์ 6-1 และ 2-2 Ret. (รีไทร์) หลังจาก แม็กซ์ ได้ขอยอมแพ้ เนื่องจากปวดศีรษะ สรุปผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก ทรรศพร นาคหล่อ (วาง 2) ชนะ โซเฟีย นากอร์เนีย (อิสราเอล) 6-4, 7-5 พิมพ์มาดา ทองคำ แพ้ ฮารุนะ อาราคาวะ (4-ญี่ปุ่น) 6-1, 3-6 และ 3-6 สลักทิพย์ อุ่นเมือง แพ้ คาโย นิชิมูระ (ญี่ปุ่น) 6-3, 4-6 และ 1-6</p>
<!-- /wp:paragraph -->

<!-- wp:paragraph -->
<p>ชายเดี่ยว รอบแรก เจมส์ วันแฮร์เซเลอ ชนะ เครดิต ไชยรินทร์ 6-4, 7-5 ธนภัทร บุศราวงศ์ ชนะ พัก อึยซอง (เกาหลีใต้) 4-2 Ret. (ป่วย) วิชยา ตรงเจริญชัยกุล แพ้ โดมินิค พาแลน (7-เช็ก) 6-4, 3-6 และ 2-2 Ret. (วิชยาเจ็บแขนขวา) หญิงคู่ รอบแรก พัชรินทร์ ชีพชาญเดช-นัตสึโฮะอาราคาวะ (ญี่ปุ่น) ชนะ บุณยวีร์ ธรรมไชยวัฒน์-ทรรศพร นาคหล่อ 6-3, 6-3 พรนภัส หงส์จำรัสศิลป์-พิชญาภัค ศรีมุกข์ แพ้ ฮารุนะ อาราคาวะ-นัตสึมิ คาวากุจิ (2-ญี่ปุ่น) 1-6, 1-6 ชายคู่ รอบแรก ฐานทัพ สุขสำราญ-ยูกิ โมจิซึกิ (ญี่ปุ่น) แพ้ โจชัว ชาร์ลตัน-เจสซี่ เดลานีย์ (1-ออสเตรเลีย) 6-4, 6-7(8-10) และซูเปอร์ไทเบรก 8-10 กฤติน โกยกุล-ไมเคิล จู (สหรัฐฯ) แพ้ ยูริ ดชาวาเคียน-เชส เฟอร์กูสัน (ยูเครน-ออสเตรเลีย) 6-7(1-7), 2-6</p>
<!-- /wp:paragraph -->

<!-- wp:image {"id":50780,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518261571_1171740008322313_2740829477596101908_n-1024x683.jpg" alt="" class="wp-image-50780"/></figure>
<!-- /wp:image -->