<!-- wp:paragraph {"align":"center","textColor":"vce-bg","style":{"color":{"background":"#a30035"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a30035;font-size:22px"><strong>เปิดฉากเทนนิสไอทีเอฟที่ "วลัยลักษณ์"<br>"พิมพ์มาดา" นำนักหวดไทยประเดิมชัย</strong></p>
<!-- /wp:paragraph -->

<!-- wp:code -->
<pre class="wp-block-code"><code>  สมาคมกีฬาลอนเทนนิสแห่งประเทศไทย ในพระบรมราชูปถัมภ์ ร่วมกับ มหาวิทยาลัยวลัยลักษณ์ จัดการแข่งขันเทนนิสนานาชาติ เก็บคะแนนโลก ไอทีเอฟ เวิลด์ เทนนิส ทัวร์ ประจำปี ค.ศ. 2024 ที่สนามกีฬาเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช โดยเปิดฉากสัปดาห์แรก รอบเมนดรอว์ ระหว่างวันที่ 12-18 ก.พ. 2567 ในศึกเทนนิสหญิง รายการ "ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3)" ชิงเงินรางวัลรวม 25,000 ดอลลาร์สหรัฐ หรือประมาณ 900,000 บาท และศึกเทนนิสชาย รายการ "ไอทีเอฟ เวิลด์ ทัวร์ (เอ็ม 1) ชิงเงินรางวัลรวม 15,000 ดอลลาร์สหรัฐ หรือประมาณ 540,000 บาท
  การแข่งขันเปิดฉากด้วยรอบคัดเลือก เมื่อวันที่ 11 ก.พ. 2567 โดยในประเภทหญิงเดี่ยว รอบคัดเลือกรอบแรก "แอ๊ตต้า" พิมพ์มาดา ทองคำ นักเทนนิสจากสุราษฎร์ธานี วัย 17 ปี มือ 1,369 โลก ประเดิมสนามได้อย่างยอดเยี่ยม หวดปราบ คิสะ โยชิโอกะ จากญี่ปุ่น วัย 23 ปี มือ 706 โลก และเป็นเต็ง 7 ของรอบนี้ ลงได้สำเร็จ 2-1 เซต ด้วยสกอร์ 3-6, 6-4 และซูเปอร์ไทเบรก 10-2 ในเวลาเกือบ 2 ชั่วโมง พิมพ์มาดา ฉลุยสู่รอบคัดเลือกรอบสุดท้าย ไปพบกับ เวียร่า ดีเพิ่ม ลูกครึ่งไทย-รัสเซีย ที่ชนะ อิม ฮีแร มือวาง 13 จากเกาหลีใต้ 2-0 เซต 6-2, 7-5
  ด้านประเภทชายเดี่ยว รอบคัดเลือกรอบแรก "ปันปัน" ศิวณัฎฐ์ อุ้ยตยะกุล นักเทนนิสจากพัทลุง วัย 19 ปี มือ 1,588 โลก ระเบิดฟอร์มเก่ง ใช้เวลา 68 นาที ปราบ แมทเทียส เซาธ์คอมบ์ วัย 20 ปี จากสหราชอาณาจักร มือ 1,361 โลก และเป็นมือวางอันดับ 14 ของรอบคัดเลือก ได้ 2-0 เซต 6-0 และ 6-4 ศิวณัฎฐ์ ควงแร็กเกตคู่ใจทะลุสู่รอบคัดเลือกรอบสุดท้าย ไปพบกับ ฌูเลียง เดอ คุยเปร์ จากฝรั่งเศส ที่โค่น "เต็ง 2" จาง ยุนซอก จากเกาหลีใต้ 2-0 เซต 6-0 และ 6-4
  ขณะที่ผลการแข่งขันของนักเทนนิสไทยรายอื่น มีดังนี้ ประเภทหญิงเดี่ยว รอบคัดเลือกรอบแรก อมิตตาลัย ประสูตรนาวิน แพ้ ลอร่า ชิเลโควา (สโลวาเกีย) 0-6, 2-6 ไทร่า ลิธิบี แพ้ เฟิง ซั่ว (จีน) 2-6, 1-6 ญาตาวี ฉิมฉ่ำ แพ้ จ้าว ซีเฉิน (จีน) 3-6, 3-6 ภาวินี ร่วมรักษ์ ชนะ อัชมิธา เอศวรามูธี (อินเดีย) 3-6, 6-4 และซูเปอร์ไทเบรก 14-12 
  ประเภทชายเดี่ยว รอบคัดเลือกรอบแรก ณัฐสิทธิ์ กุลสุวรรณ์ ชนะ บอริส โปโคติลอฟ (วาง 1 คัดเลือก) 6-4, 7-5 กฤติน โกยกุล ชนะ ปัญณ์ณวัชญ์ สุทธิสมบูรณ์ 6-4, 6-3 ณัฏฐญุตม์ นิธิธนนนต์ แพ้ เอมิท เวลส์ (อิสราเอล) 6-3, 5-7 และซูเปอร์ไทเบรก 8-10 ชานนท์ พูลสวัสดิ์ แพ้ จาง หลิงเฮา (จีน) 2-6, 4-6 ธีรภัทร ขันติวีรวัฒน์ แพ้ ซามูเอล บรอสเซ็ต (ฝรั่งเศส) 0-6, 1-6 
  เครดิต ไชยรินทร์ แพ้ แอรอน โคเฮน (อิสราเอล) 4-6, 6-7(3-7) อนพัช ทิมางกูร แพ้ พอล เวอร์เนอร์ (เยอรมนี) 1-6, 2-6 อธิเมศร์ กุลพิศาลรัศม์ แพ้ โคสุเกะ โอกุระ (ญี่ปุ่น) 2-6, 2-6 ศุภวัฒน์ แซ่อุ้ย แพ้ จุมเปอิ ยามาซากิ (ญี่ปุ่น) 5-7, 2-5 Ret. (ปวดศีรษะ) เลิศชัย รณรงค์ แพ้ นิกิต้า ไอยานิน 6-7(0-7), 1-6</code></pre>
<!-- /wp:code -->

<!-- wp:image {"id":41538,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_4011-1024x683.jpeg" alt="" class="wp-image-41538"/></figure>
<!-- /wp:image -->