<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a30073"}}} -->
<p class="has-text-align-center has-vce-bg-color has-text-color has-background" style="background-color:#a30073;font-size:20px"><strong>เปิดศึก "PTT - NSDF ลอนเทนนิสพัฒนาฝีมือ"<br>"ปวีณอร" โชว์ฟอร์มทีมชาติกำชัยรอบมาสเตอร์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รายการ "PTT - NSDF ลอนเทนนิสพัฒนาฝีมือ" ที่คัดเอาสุดยอดนักหวดเข้ามาแข่งขันในรอบมาสเตอร์ ประจำปี 2565 ณ ศูนย์พัฒนากีฬาเทนนิสแห่งชาติ เมืองทองธานี ได้เปิดฉากวันแรก เมื่อวันที่ 17 ธ.ค. ที่ผ่านมา โดยประเดิมแข่งขัน 3 รุ่นอายุคือ 8, 12 และ 16 ปี สำหรับรอบแรก เป็นการแบ่งกลุ่มพบกันหมดในกลุ่ม นักกีฬาที่มีคะแนนอันดับ 1 และ 2 ของกลุ่ม ได้เข้าสู่รอบก่อนรองชนะเลิศต่อไป
       รุ่นอายุไม่เกิน 12 ปี ประเภทหญิงเดี่ยว กลุ่ม เอ "น้องไอซ์" ปวีณอร นวลศรี ดีกรีเยาวชนทีมชาติไทย จากปทุมธานี ที่อยู่ในชุดคว้าแชมป์ทีมหญิงศึกชิงชนะเลิศแห่งเอเชีย รุ่น 12 ปี "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" เมื่อเดือน ก.ย. ที่ผ่านมา โชว์ฟอร์มการเล่นได้ตามมาตรฐานของตัวเอง ลงหวดวันเดียว 2 แมทช์ เก็บชัยได้หมด ซึ่งนัดแรก ชนะ นิฏฐา อุริยะพงศ์สรรค์ จากขอนแก่น 4-1, 4-0 และนัดที่สอง ชนะ กนกอินทร์ วงศ์ภูวรักษ์ จากกรุงเทพฯ 4-1, 4-0
       ด้านประเภทชายเดี่ยว รุ่นอายุไม่เกิน 12 ปี พบกันหมดนัดแรก ในกลุ่ม เอ "น้องนโม" ธรรมะ โคศิริ นักหวดจากกรุงเทพฯ วัย 11 ปี มือ 1 ของประเทศไทย (จัดอันดับในรุ่นอายุไม่เกิน 12 ปี) ก็ประเดิมทำผลงานได้ดี คว้าชัยชนะจาก จิรภัทร พัฒนธีระเดช จากกรุงเทพฯ 2-0 เซต ด้วยสกอร์ 4-0, 4-2
       ในส่วนผลการแข่งขันคู่อื่น ๆ รุ่นอายุไม่เกิน 8 ปี หญิงเดี่ยว พบกันหมดนัดแรก กลุ่ม เอ ชาลิสา มีแสง (สุราษฎร์ธานี) ชนะ โชติกา ลิ่มมานะกุล (ภูเก็ต) 4-0, 5-3 กลุ่ม บี ชญาดา นิ่มวชิระสุนทร (กทม.) ชนะ พิชญธิดา แก้วเกาะสะบ้า (ยะลา) 4-1, 1-4 และซูเปอร์ไทเบรก 10-6 กลุ่ม ซี ปัณณิภา ธาดาตั้งสกุล (ชลบุรี) ชนะ พาขวัญ ศรีหิรัญ (ลำปาง) 4-2, 4-1 กลุ่ม ดี เฌอญาดา ดีอินทร์ (สุโขทัย) ชนะ วรรณรสา ลีปรีชานนท์ (กทม.) 3-5, 4-1 และซูเปอร์ไทเบรก 10-6
       รุ่นอายุไม่เกิน 12 ปี หญิงเดี่ยว พบกันหมดนัดแรก กลุ่ม เอ กนกอินทร์ วงศ์ภูวรักษ์ (กทม.) ชนะ ปัฐน์ธินันต์ เผือกคำ (นครราชสีมา) 4-1, 4-1 กลุ่ม บี โชติรินทร์ แก้วก่า (ชลบุรี) ชนะ อนัตตา ฮวดเจริญ (นนทบุรี) 4-0, 4-1 แพรวา เทพหัสดิน ณ อยุธยา (กทม.) ชนะ พลอยทิพย์ ธนศิรินวกุล (กทม.) 4-1, 5-4 (4) กลุ่ม ซี พลอยเพชร ด้วงเขียว (สงขลา) ชนะ ธนพร ดิษฐวิชัย (ยะลา) 4-1, 4-1 อารีรัตน์ เดชเพชร (สมุทรสาคร) ชนะ ภัทรานิษฐ์ รัตนากรพันธุ์ (ปทุมธานี) 5-4(5), 4-1 กลุ่ม ดี ณวรรญา ณภาสวรรณ (ปทุมธานี) ชนะ เอลลี่ ชาวน์ (ฮ่องกง) 4-0, 4-0
       ขณะที่ชายเดี่ยว รุ่นอายุไม่เกิน 12 ปี พบกันหมดนัดแรก กลุ่ม เอ พิระภัทร พิระภาค (อุตรดิตถ์) ชนะ นาคิม เขียวกุ้ง (กทม.) 1-4, 5-3 และซูเปอร์ไทเบรก 10-7 กลุ่ม บี ณปราธ ละไล (กทม.) ชนะ ทาคาโตชิ ซาคาอิ (ชลบุรี) 3-5, 4-2 และซูเปอร์ไทเบรก 11-9 อเล็กซานเดอร์ ซาดอฟ (ชลบุรี) ชนะ พุทธคุณ รุ่งมงคลนาม (ภูเก็ต) 4-2, 4-1 กลุ่ม ซี ธนภูมิ ศรีสว่าง (สงขลา) ชนะ ปาณะวัฒศ์ เซี่ยงเห็น (ภูเก็ต) 5-4(0), 4-1 ศิวกร ฉวยกระโทก (นครราชสีมา) ชนะ ศุภกร คำจันลา (ขอนแก่น) 5-3, 4-0 กลุ่ม ดี พัชรพล หลีกุล (สงขลา) ชนะ อิงพล อินนุพัฒน์ (ยะลา) 2-4, 4-2 และซูเปอร์ไทเบรก 10-5 อัครกฤษฏิ์ ตันตสุรฤกษ์ (กทม.) ชนะ ณัฐวัฒน์ ศิริพรประสิทธิ์ (ยะลา) 4-1, 4-1
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTA5MSMjIzE=.html#tourOOP</code></pre>
<!-- /wp:code -->

<!-- wp:image {"id":35388,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/12/460AE861-96E8-49EE-BE3A-A051FA59A33C-732x1024.jpeg" alt="" class="wp-image-35388"/></figure>
<!-- /wp:image -->