<!-- wp:paragraph {"align":"center","style":{"typography":{"fontSize":20},"color":{"background":"#d4e6ee"}}} -->
<p class="has-text-align-center has-background" style="background-color:#d4e6ee;font-size:20px"><strong>"แพรวา" แร็กเกตร้อนต้อนคู่แข่งขาด ผงาดแชมป์ "เทนนิส เทนส์"</strong></p>
<!-- /wp:paragraph -->

<!-- wp:paragraph -->
<p> การแข่งขันเทนนิสเด็กและเยาวชน เก็บคะแนนสะสมอันดับประเทศไทย (อันดับเทนนิสเทนส์) ระดับเกรด 2 รายการ "เทนนิส เทนส์ จูเนียร์ เซอร์กิต 2021" ครั้งที่ 5 จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 5 ธ.ค. 2564 เป็นรอบชิงชนะเลิศและมีพิธีมอบรางวัล โดยได้รับเกียรติจาก น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธานในพิธี ไฮไลท์อยู่ที่</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 10 ปี ประเภทหญิงเดี่ยว รอบรองชนะเลิศ คู่แรก แพรวา เทพหัสดิน ณ อยุธยา นักหวดจาก กทม. ยังคงโชว์ฟอร์มการเล่นได้ดี เอาชนะ วรินดา ลีปรีชานนท์ จาก กทม. เช่นกัน ได้ 4-1 เกม ส่วนนัดตัดเชือกอีกคู่ นิธิณา วรนุตารักษา จาก กทม. หวดชนะ อินทิรา วัชรสินธุ์ จาก กทม. 4-0 เกม และในรอบชิงชนะเลิศ แพรวา ยังเล่นได้อย่างเหนือชั้น เอาชนะ นิธิณา ได้ 4-0 เกม คว้าแชมป์ไปครอง สำหรับผลการแข่งขันคู่อื่น มีดังนี้ รุ่นอายุไม่เกิน 8 ปี ประเภทชายเดี่ยว รอบชิงชนะเลิศ ปณชัย เสรยานนท์ (นครศรีธรรมราช) ชนะ รชานนท์ วรนุตารักษา (กทม.) 5-3 ส่วนรุ่นอายุไม่เกิน 10 ปี ประเภทชายเดี่ยว รอบชิงชนะเลิศ พิชญ์พงษ์ จีนาพันธุ์ (ปทุมธานี) ชนะ พัชรวุฒิ อานันทนะสุวงศ์ (กทม.) 4-2</p>
<!-- /wp:paragraph -->

<!-- wp:paragraph -->
<p> ขณะที่รุ่นอายุไม่เกิน 8 ปี ประเภทหญิงเดี่ยว แข่งขันพบกันหมด ผู้ที่มีคะแนนสูงสุดได้แชมป์ไปครอง และปรากฏว่า แชมป์เป็นของ นิชาภา วงษ์วานิชขจร จาก กทม. หลังมีผลงานชนะ 4 นัดรวด ซึ่งนัดแรก ชนะ วิมุตติญา พงษ์หนู (กทม.) 4-1, นัดสอง ชนะผ่าน นลิณา วุฒินภาพงษ์ (นนทบุรี), นัดสาม ชนะ วรรณรสา ลีปรีชานนท์ (กทม.) 4-0 และนัดสุดท้าย ชนะ เหนือฟ้า สุจิระพงษ์ชัย (กทม.) 4-1 ส่งผลให้ นิชาภร เก็บไป 8 คะแนนเต็ม ส่วนอันดับ 2 ได้แก่ วิมุตติญา พงษ์หนู ชนะ 3 แพ้ 1 มี 6 คะแนน</p>
<!-- /wp:paragraph -->

<!-- wp:paragraph -->
<p> การแข่งขัน "เทนนิส เทนส์ จูเนียร์ เซอร์กิต 2021" ยังมีการแข่งขันอีกทั้งสิ้น 3 ครั้ง ซึ่งรวมรายการใหญ่อย่าง "เทนนิส เทนส์ จูเนียร์ เยาวชนชิงแชมป์ประเทศไทย" ประจำปี 2564 สำหรับนักกีฬาที่สนใจเข้าร่วมการแข่งขัน เข้าไปดูรายละเอียดและสมัครได้ที่ <a rel="noreferrer noopener" href="https://l.facebook.com/l.php?u=http%3A%2F%2Fwww.tour.ltat.org%2Ftennis-10s-calendar-2021.html%3Ffbclid%3DIwAR0oCAroVpDS89C1YbkUkndDihay7-B9k_LSZQDzRe_CHQ_dNtotLROaK8k&amp;h=AT1cYyZJXFXRk8p3V3UrdKM185e06fg1GPaKw9oO8We3Gn8sqM57SLJEoVU2GW7ovqlNeaWOV1tLML1FOOvycM2HcpsDjxlMoktWep-405kXlxLpb05ZFGk1Hp4m_AF0Ee8w&amp;__tn__=-UK-R&amp;c[0]=AT2vj9mtUGFWfGq4dG4vSfxV8dvJnF56AOxUbb9KIkEym1BFlNDrDkJ5qc1-EWAWvNmx1rPSQgLYZ6fr9_a9hFiqYsJKzJWxZOc3stZ96juon2rOCxNvk-8AFlPvMxJ2WGnJTWMFHYwb1lJzm2CL6wklf1QiAXGEjkygfvGoBZG4K7s" target="_blank">www.tour.ltat.org/tennis-10s-calendar-2021.html</a></p>
<!-- /wp:paragraph -->

<!-- wp:image {"id":30223,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/262924473_4805060979516832_5442375057413426531_n-1024x683.jpg" alt="" class="wp-image-30223"/></figure>
<!-- /wp:image -->