<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>ภาธร ฉลุยรอบก่อนรองฯ ชายเดี่ยว หวดไอทีเอฟ จูเนียร์ เกรด 1 ที่มาเลเซีย</strong></p>
<!-- /wp:paragraph -->

<!-- wp:paragraph -->
<p>ภาธร หาญชัยกุล นักหวดดาวรุ่งไทย ฟอร์มยังคงร้อนแรง หลังผ่านเข้ารอบก่อนรองชนะเลิศ ชายเดี่ยว เทนนิสเยาวชน นานาชาติ รายการ ซาราวัก ชีฟ ไมน์นิสเตอร์ คัพ ไอทีเอฟ เวิลด์ เทนนิส ทัวร์ จูเนียร์ เกรด1 ที่ เมืองซาราวัก ประเทศมาเลเซีย โดยเมื่อวันที่ 12 มี.ค. 63 เป็นการแข่งขันในรอบสาม ประเภทชายเดี่ยว ภาธร วัย 17 ปี มือ 93 เยาวชนโลก มือวางอันดับ 8 ของรายการ หวดชนะ ริกุโตะ ยามากูชิ มือ 440 เยาวชนโลก จากญี่ปุ่น 2-0 เซต 6-3, 6-0 ภาธร ผ่านเข้ารองก่อนรองฯไปพบกับ โนอาห์ โลเปซ มือ 158 เยาวชนโลก มือวาง 13 รายการ จากสวิตเซอร์แลนด์</p>
<!-- /wp:paragraph -->

<!-- wp:paragraph -->
<p>ด้าน ประเภทหญิงเดี่ยว รอบสาม ปรากฏว่า 3 นักหวดเยาวชนหญิงไทย ต้องยุติเส้นทางไว้ที่รอบนี้ โดย ไหม ณภัทร นิรันดร มือ 30 เยาวชนโลก มือวางอันดับ 1 ของรายการ แพ้ ชาล็อตต์ เคมเปนาเอร์ส-ปอคซ์ มือ 181 เยาวชนโลก มือวาง 16 รายการ จากออสเตรเลีย 0-2 เซต 3-6, 2-6 ซึ่งนับเป็นการปราชัยให้กับ สาวออสซี่ เป็นครั้งที่ 3 หลังจากที่เคยแพ้มาแล้ว 2 ครั้งในการเจอกันก่อนหน้านี้ ขณะที่ “แนต” พัณณิน โควาพิทักษ์เทศ มือ 210 เยาวชนโลก มือวางอันดับ 14 รายการ แพ้ให้กับ ทาเลีย กิบสัน มือ 72 เยาวชนโลก มือ 3 รายการ จากออสเตรเลีย 1-2 เซต 6-4, 5-7, 0-6 ซึ่งเป็นการแพ้ครั้งที่ 2 หลังจากพัณณิน เพิ่งแพ้มา เมื่อสัปดาห์ที่แล้ว ในการแข่งขันระดับเกรด 1 ที่ประเทศไทย เช่นเดียวกับ แพตตี้” พิมพ์รดา จัตวาพรวนิช มือ 119 เยาวชนโลก มือวาง 18 รายการ ที่มีโอกาสเอาชนะ โซเฟีย คอสตัวร์ลาส มือ 57 เยาวชนโลก มือวาง 2 รายการ จากเบลเยี่ยม หลังได้เซตแรก ก่อนจะกลับมาแพ้ 1-2 เซต 7-5, 4-6, 3-6</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบก่อนรองชนะเลิศ ธนภัทร นิรันดร ดาวรุ่งไทยวัย 16 ปี จับคู่กับ ยามาโตะ ซูโอกะ จากญี่ปุ่น คู่มือวาง 8 รายการ ช่วยกันหวดเอาชนะ คู่มือวาง 2 รายการ เดฟ จาเวีย จากอินเดีย กับ เยนส์ มาร์ค มอลโควสกี้ จากสวิตเซอร์แลนด์ 2-0 เซต 6-4, 6-4 ธนภัทร กับ ยาโมโตะ ผ่านเข้ารอบรองชนะเลิศไปพบกับ มานส์ โดลเบิร์ก จากสวีเดน กับ ไอโร วาซาห์ จากฟินแลนด์ คู่มือวางอันดับ 3 รายการ</p>
<!-- /wp:paragraph -->

<!-- wp:paragraph -->
<p>ส่วนในประเภทหญิงคู่ รอบก่อนรองชนะเลิศ ไหม ณภัทร จับคู่กับ ดายา เซเมนิสตายา จากลัตเวีย และเป็นคู่มือวางอันดับ 1 รายการ ชนะ ทาเลีย กิบสัน กับ ชาล็อตต์ เคมเปนาเอร์ส-ปอคซ์ คู่มือวาง 6 รายการจากออสเตรเลีย คู่มือ 6 รายการ 2-0 เซต 6-2, 7-6(4) ไหม ณภัทร กับ เซเมนิสตายา เข้ารอบรองชนะเลิศไปพบ เอริกะ มัตซึดะ จากญี่ปุ่น กับ เมียห์ รีแพค จากออสเตรเลีย คู่มือวาง 4 รายการ ที่เอาชนะ พัณณิน กับ โชล็อคโคว่า 4-6, 0-3 (ret) ส่วน พิมพ์รดา กับ เทียน ฟางหราน จากจีน คู่มือ 7 รายการ แพ้ โอลิเวีย กาเด็คคี กับ เอมี่ สตีเวนส์ คู่มือ 3 รายการจากออสเตรเลีย 0-2 เซต 1-6, 2-6</p>
<!-- /wp:paragraph -->

<!-- wp:paragraph -->
<p>       สามารถติดตามภาพการแข่งขันเพิ่มเติได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a><br></p>
<!-- /wp:paragraph -->

<!-- wp:image {"id":25381} -->
<figure class="wp-block-image"><img src="https://www.bucket.cloudaccess9.com/ltatorg/2020/03/90083609_2986854051337543_4512302266199310336_o.jpg" alt="" class="wp-image-25381"/></figure>
<!-- /wp:image -->