<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a370"}}} -->
<p class="has-text-align-center has-vce-bg-color has-text-color has-background" style="background-color:#00a370;font-size:20px"><strong>ไทยเจ้าภาพประชุมบอร์ดเอทีเอฟ<br>ระดมสมองพัฒนา"เทนนิสเอเชีย"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ประเทศไทย โดยสมาคมกีฬาลอนเทนนิสฯ จะเป็นเจ้าภาพจัดการประชุมคณะกรรมการบริหารสหพันธ์เทนนิสแห่งเอเชีย (เอทีเอฟ) "ATF BOARD OF DIRECTORS MEETING" (เอทีเอฟ บอร์ด ออฟ ไดเรคเตอร์ มีทติ้ง) ณ โรงแรมแกรนด์ ไฮแอท เอราวัณ กรุงเทพฯ ระหว่างวันที่ 19-21 ส.ค. 2565
       การประชุมครั้งนี้มีคณะกรรมการบริหาร เอทีเอฟ เข้าร่วมอย่างพร้อมเพรียง จากการยืนยันล่าสุด เมื่อวันที่ 16 ส.ค. ที่ผ่านมา รวมทั้งสิ้น 16 คน นำโดย นายกิตตน์สมบัติ เอื้อมมงคล ประธาน เอทีเอฟ คนปัจจุบัน ซึ่งนับเป็นคนแรกของประเทศไทยที่ได้ดำรงตำแหน่งนี้ และอดีตนายกสมาคมกีฬาลอนเทนนิสฯ พร้อมด้วย นายอานิล กุมาร คานนา อดีตประธานเอทีเอฟ ชาวอินเดีย ในฐานะประธานกิตติมศักดิ์ตลอดชีพของ เอทีเอฟ
       "ในนามของสมาคมกีฬาลอนเทนนิสแห่งประเทศไทยฯ รู้สึกเป็นเกียรติอย่างยิ่งที่ได้ต้อนรับคณะบอร์ดบริหาร เอทีเอฟ จากประเทศต่าง ๆ ที่เดินทางมาร่วมประชุมครั้งนี้ เพื่อร่วมกันระดมความคิดในการบริหารและพัฒนาวงการกีฬาเทนนิสของเอเชีย ซึ่งส่งผลดีต่อนักเทนนิสของไทยด้วย" นายกเทนนิสไทย กล่าว
       นายสุชัย กล่าวอีกว่า สมาคมฯ ยังได้ร่วมกับ เอทีเอฟ จัดการแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย รายการ "แอลทีเอที เอเชี่ยน โฟร์ทีน แอนด์ อันเดอร์" ณ ศูนย์พัฒนากีฬาเทนนิสแห่งชาติ เมืองทองธานี ด้วย โดยในปีนี้ กำหนดจัดขึ้นทั้งหมด 6 ครั้ง จัดไปแล้ว 4 ครั้ง เหลืออีก 2 ครั้ง ระหว่างวันที่ 17-23 ก.ย. 2565 และ ระหว่างวันที่ 24-30 ก.ย. 2565 แต่ละครั้งมีนักเทนนิสเอเชียให้ความสนใจเข้าร่วมจำนวนมาก รวมถึงไทยด้วย ถือเป็นอีกเวทีที่เปิดโอกาสให้นักกีฬาเยาวชนได้พัฒนาฝีมือ.</code></pre>
<!-- /wp:code -->

<!-- wp:image {"id":33386,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/6110CB98-4CC2-4AE2-B566-61ADF7323BD3-1024x683.jpeg" alt="" class="wp-image-33386"/></figure>
<!-- /wp:image -->