<p style="text-align: center;"><strong><span style="font-size: 14pt;">“ธาม-ภาวินี” คว้าแชมป์หวดเยาวชนประเทศไทย</span></strong></p>

การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 57 ประจำปี 2562 ชิงถ้วยพระราชทานสมเด็จพระเจ้าอยู่หัว ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 25 เม.ย. เป็นวันที่ห้า และเป็นรอบชิงชนะเลิศของรุ่นอายุไม่เกิน 12 และ 16 ปี โดยมี นายวิเชษฐ์ ทีปกากร รองเลขาธิการสมาคมกีฬาเทนนิส ลอนเทนนิสสมาคมแห่งประเทศไทยฯ และ นายอันเดรส บรูโน่ ผู้อำนวยการต่างประเทศ จากเกมเดล สปอร์ตส อินเตอร์เนชั่นแนล เทนนิส อคาเดมี่ ให้เกียรติมอบร<span class="text_exposed_show">างวัลแก่นักกีฬา</span>
<div class="text_exposed_show">

รอบชิงชนะเลิศ ชายเดี่ยว รุ่น 16 ปี ธาม โรจนสุนทร นักหวดดาวรุ่ง วัย 16 ปี มือวาง 5 จากกรุงเทพฯ ที่เคยได้รองแชมป์ชายเดี่ยว รุ่น 14 ปี เมื่อปี 2560 ที่ จ.นครราชสีมา อาศัยประสบการณ์เอาชนะ กฤติน แอบเอี่ยม มือวาง 7 จากกรุงเทพฯ ได้ 2-0 เซต 6-2, 6-2 คว้าแชมป์ครั้งแรกสำเร็จ

ด้าน หญิงเดี่ยว รุ่น 16 ปี “บอลลูน” ภาวินี ร่วมรักษ์ นักหวดหญิง วัย 16 ปี จากกรุงเทพฯ ได้แชมป์ไปครอง หลังจากในรอบชิงชนะเลิศ หวดเอาชนะ กฤติกา แอบเอี่ยม จากกรุงเทพฯ มือวาง 2 ของรายการ มาได้ 2-0 เซต 6-4, 6-1 โดยก่อนหน้า ภาวินี เคยได้แชมป์หญิงคู่ รุ่น 14 ปี เมื่อปี 2560 ที่ จ.นครราชสีมา

ส่วนผลการแข่งขัน รอบชิงชนะเลิศ คู่อื่นๆ มีดังนี้ ชายเดี่ยว รุ่น 12 ปี ทัดพงษ์ กมลปัญญากร (นครราชสีมา) ชนะ ภพธรรม ศรีวงษ์ (ชลบุรี) 4-1, 4-0 ส่วน หญิงเดี่ยว รุ่น 12 ปี กมลวรรณ ยอดเพ็ชร (พระนครศรีอยุธยา) ชนะ โยษิตา ศรีพร (สุราษฎร์ธานี) 4-2, 4-0

ขณะที่ ชายคู่ รุ่น 12 ปี เปน จารุศร (กทม.) /ทัดพงษ์ กมลปัญญากร (นครราชสีมา) ชนะ ธีรภัทร ขันติวีรวัฒน์ (ขอนแก่น) /ปราณบิดร บัวอินทร์ (ปทุมธานี) 5-3, 4-2 ด้านหญิงคู่ รุ่น 12 ปี กมลวรรณ ยอดเพ็ชร (พระนครศรีอยุธยา) /นภัสกร สมิตไมตรี (สงขลา) ชนะ กัญจน์ชญา จูงวัฒนา (กทม.) /โยษิตา ศรีพร (สุราษฎร์ธานี) 4-1, 4-1

ชายคู่ รุ่น 16 ปี กันตินันท์ สูตินันท์โอภาส (ลำปาง) /ศิวณัฏฐ์ อุ้ยตยะกุล (พัทลุง) ชนะ โชติวัฒน์ แน่นอุดร (กทม.) /เลิศชัย รณรงค์ (ภูเก็ต) 6-2, 6-1 ส่วนหญิงคู่ รุ่น 16 ปี ณัฎฐนิช คงสุจริต (พิษณุโลก) /กัญญธมล ยอดสนิท (นครศรีธรรมราช) ชนะ กฤติกา แอบเอี่ยม (กทม.) /เวียร่า ดีเพิ่ม (ชลบุรี) 6-4, 6-4

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>