<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#9100a3"}}} -->
<p class="has-text-align-center has-vce-bg-color has-text-color has-background" style="background-color:#9100a3;font-size:22px"><strong>"กษิดิศ-พัชรินทร์"โชว์ฟอร์มมือวาง<br>ทะยาน16คนหวดไอทีเอฟเซอร์กิต1</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ เมนส์ เซอร์กิต 1" และ "ไอทีเอฟ วีเมนส์ เซอร์กิต 1" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 546,000 บาท รวม 2 รายการอยู่ที่ 1,092,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 7 มิ.ย.2566 เป็นการแข่งขันรอบแรก (สาย 32) วันที่สอง
       ประเภทชายเดี่ยว "บูม" กษิดิศ สำเร็จ นักเทนนิสชายมือ 1 ของไทย วัย 22 ปี ปัจจุบันเป็นมือ 631 ของโลก และในรายการนี้ถูกจัดให้เป็นมือวาง 4 ประเดิมสนามกับ เจค็อบ แบรดชอว์ นักเทนนิสออสเตรเลียวัย 20 ปี มือ 861 ของโลก ผลปรากฏว่า เซตแรก กษิดิศ เล่นได้ยอดเยี่ยม ชนะไม่ยาก 6-1 เซตสอง หนุ่มแดนจิงโจ้ฮึดสู้ ทำให้แต้มสูสี แต่ก็ยังต้านความแข็งแกร่งของหนุ่มไทยไม่ไหว ส่งผลให้ กษิดิศ เป็นผู้ชนะ 2-0 เซต 6-1 และ 6-4 หลังใช้เวลาในการดวลแร็กเกตกันไป 1 ชั่วโมง 19 นาที กษิดิศ ผ่านเข้ารอบสองหรือ 16 คนสุดท้าย ไปพบกับ "แมงปอ" ภวิชญ์ สอนหลักทรัพย์ นักเทนนิสไทยวัย 23 ปี มือ 1504 ของโลก ที่เข้ารอบด้วยการชนะ อภินาฟ สันจีฟ ชานมูกาม จากอินเดีย 2-0 เซต 6-4 และ 6-2
       ด้านประเภทหญิงเดี่ยว รอบแรก นักเทนนิสไทยพบกันเอง "อีฟ" พัชรินทร์ ชีพชาญเดช มือวาง 4 และ มือ 645 ของโลก พบกับ "มะนาว" ธมจันทร์ มอมขุนทด มือ 1346 ของโลก ผลปรากฏว่า เป็น พัชรินทร์ ที่เล่นได้ตามมาตรฐานของตัวเอง เอาชนะได้ 2 เซตรวด 6-4 และ 6-0 พัชรินทร์ ผ่านเข้ารอบสองหรือ 16 คนสุดท้าย ไปรอพบผู้ชนะระหว่าง วิเวียน หยาง จากนิวซีแลนด์ กับ ศรีวัลลี รัศมีกา ภามิทิปาตี จากอินเดีย ซึ่งยังแข่งขันไม่จบ เนื่องจากฝนตก
       ในส่วนผลการแข่งขันคู่อื่น ๆ  มีดังนี้ ชายเดี่ยว รอบแรก ยุทธนา เจริญผล แพ้ ฌูเลียง เดอ คุยเปร์ (ฝรั่งเศส) 3-6, 6-2 และ 2-6 มานิช สุเรชกุมาร (อินเดีย) ชนะ เบลก เบย์ลดอน (ออสเตรเลีย) 6-3, 6-2 ด้านหญิงเดี่ยว รอบแรก ฮารุนะ อะราคาวะ (วาง 1-ญี่ปุ่น) ชนะ โชนา นากาโน (นิวซีแลนด์) 6-0, 6-3 ดาชา อิวาโนว่า (วาง 8-สหรัฐฯ) ชนะ ฮูเมร่า บาฮาร์มัส (อินเดีย) 6-2, 6-3</code></pre>
<!-- /wp:code -->

<!-- wp:image {"id":37596,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/A3089B17-CEE7-4D71-88B6-B959B5D27A7B-1024x683.jpeg" alt="" class="wp-image-37596"/></figure>
<!-- /wp:image -->