<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>ทีม 16 ปีหญิงไทยสุดต้าน "เต็ง 4"<br>แมทช์สองดวลไต้หวันลั่นสู้เต็มสูบ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสชิงแชมป์โลก ประเภทเยาวชนทีมหญิง รุ่นอายุไม่เกิน 16 ปี รายการ "2024 บิลลี จีน คิง คัพ จูเนียร์" รอบคัดโซนเอเชีย/โอเชียเนีย ณ เมืองเชิมเคนท์ ประเทศคาซัคสถาน เปิดฉากวันแรก เมื่อวันที่ 13 พ.ค. 2567 โดยช่วงเช้าของวันได้มีพิธีเปิดการแข่งขัน ทาง "โค้ชโน๊ต" นายศรายุธ ทีปกากร ผู้ฝึกสอนทีมชาติไทย และ "โค้ชเกล้า" นายภาณุพงศ์ จุลพันธ์ นักวิทยาศาสตร์การกีฬาประจำทีม ได้นำนักเทนนิสเยาวชนหญิงไทยเข้าร่วมด้วย
  ด้านผลการแข่งขันวันแรก พบกันหมดในกลุ่มแมทช์แรก กลุ่ม บี ทีมไทย พ่าย ทีมเกาหลีใต้ ทีมวางอันดับ 4 ของรายการ 0-3 คู่ โดยผลคู่แรก เดี่ยวมือสอง "น้องอิ๊ก" ธฤตา หงษ์หยก แพ้ ชู เยซอง 2-6, 3-6 เดี่ยวมือหนึ่ง "น้องมินนี่" ปารมี ทัดแก้ว แพ้ ลี ชู อา 2-6, 3-6 และประเภทคู่ "น้องออมสิน" พิชญาภัค ศรีมุกข์ กับ ธฤตา แพ้ จู ฮีวอน กับ ลี ชู อา 3-6, 2-6 ขณะที่ผลการแข่งขันอีกคู่ในกลุ่มเดียวกัน ไต้หวัน ทีมวางอันดับ 7 ชนะ ศรีลังกา 3-0 คู่
  สำหรับการแข่งขันพบกันหมดในกลุ่ม แมทช์ที่สอง ทีมไทยจะพบกับ ทีมไต้หวัน โดย "โค้ชโน๊ต" นายศรายุธ ทีปกากร ผู้ฝึกสอนทีมชาติไทย แจ้งว่า นักกีฬายังมีขวัญและกำลังใจที่ดี จะพยายามสู้เต็มที่และทำให้ดีที่สุดในแต่ละแมทช์
  สรุปผลการแข่งขัน วันที่ 13 พ.ค. 2567 กลุ่ม เอ ประกอบด้วย ญี่ปุ่น (วาง 1) ชนะ อินโดนีเซีย 3-0 คู่, คาซัคสถาน (วาง 6) ชนะ เวียดนาม 3-0 คู่ /กลุ่ม ซี จีน (วาง 3) ชนะ อุซเบกิสถาน 3-0 คู่, นิวซีแลนด์ (วาง8) ชนะ อิหร่าน 2-1 คู่ /กลุ่ม ดี อินเดีย (วาง 5) ชนะ ฮ่องกง 2-1 คู่, ออสเตรเลีย (วาง 2) ชนะ คีร์กิซสถาน 3-0 คู่</code></pre>
<!-- /wp:code -->

<!-- wp:image {"id":42954,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4431-1024x770.jpeg" alt="" class="wp-image-42954"/></figure>
<!-- /wp:image -->