<!-- wp:paragraph {"align":"center","style":{"typography":{"fontSize":20},"color":{"background":"#c6f9ef"}}} -->
<p class="has-text-align-center has-background" style="background-color:#c6f9ef;font-size:20px"><strong>"มือเต็ง"ชายคู่ฟอร์มดีพาเหรดเก็บชัยถ้วนหน้าจ่อตัดเชือกบีชเทนนิสคัดทีมชาติลุยเวิลด์คัพ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด(บีช เทนนิส) คัดเลือกตัวแทนทีมชาติไทย ประจำปี 2566 ที่สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จัดโดยสมาคมกีฬาลอนเทนนิสแห่งประเทศไทย ในพระบรมราชูปถัมภ์ ซึ่งจะคัดเลือกตัวแทนนักกีฬาทีมชาติไทย เพื่อเข้าร่วมการแข่งขันเทนนิสชายหาดชิงแชมป์โลก รายการ "ไอทีเอฟ บีช เทนนิส เวิลด์ คัพ 2023" ที่ริโอ เดจาเนโร ประเทศบราซิล ระหว่างวันที่ 4-10 ธันวาคมนี้ เป็นชาย 3 คน หญิง 3 คน รวมทั้งสิ้น 6 คน เข้าแข่งขัน 3 รายการ คือ ชายคู่, หญิงคู่ และ คู่ผสม</p>
<!-- /wp:paragraph -->

<!-- wp:paragraph -->
<p>ประเภทชายคู่ แบ่งเป็น 2 กลุ่ม แข่งรอบแรก พบกันหมดในกลุ่ม หา 2 คู่ที่ดีที่สุดเข้ารอบรองชนะเลิศ 4 คู่สุดท้าย การแข่งขันเมื่อวันที่ 24 กันยายน บรรดามือเต็งยังคงโชว์ฟอร์มสมราคาสามารถคงคว้าชัยชนะถ้วนหน้า โดย กลุ่ม เอ แข่งนัดที่สอง จิรัฏฐ์ นวสิริสมบูรณ์ กับ ฐิติพันธุ์ ทรัพย์กล้า นักกีฬาจากกทม. ขึ้นนำในตารางคะแนน หลังสามารถเก็บชัยชนะเหนือคู่นักตบหนุ่มจากแดนใต้ จ.สงขลา นภัส สังข์ทอง กับ พงศธร​ เบญจมาศ ได้อย่างเด็ดขาด 2 เซตรวด ด้วยสกอร์ 6-2 และ 6-1 ทำผลงานลงแข่ง 2 นัดชนะรวด ส่วนนัดสุดท้ายของรอบพบกันหมดในกลุ่ม เอ จิรัฏฐ์ กับ ฐิติพันธุ์ ต้องพบกับ ไมเคิล มัธยมจันทร์ จากกทม.กับ ศิวณัฎฐ์ อุ้ยตยะกุล จากพัทลุง ซึ่งนัดที่สองแพ้ โอฬาร ตั้งวงศ์กิจ กับ ปรมะ ศัสตุระ จากกทม. 0-6, 0-6</p>
<!-- /wp:paragraph -->

<!-- wp:paragraph -->
<p>ขณะที่ กลุ่ม บี ดานี่ บาราทท์ กับคู่หู ซาเละฟรีรัส อัลมุฟาฎี จากชลบุรี ที่ชนะไปแล้วในนัดแรก ยังคงโชว์ฟอร์มได้อย่างยอดเยี่ยมในนัดสอง สามารถเอาชนะ ภูวไนย นนท์อ่อน จากร้อยเอ็ด กับ ปิยะภูมิ อินขาว จากชลบุรี 6-3, 6-3 โอกาสผ่านเข้ารอบรองชนะเลิศมีสูง ส่วนผลแข่ง กลุ่ม บี นัดที่สองอีกคู่ เล็กลามัตย์ แฮริสัน กับ เสกศักดิ์ ช่างหนอง จากชลบุรี ชนะ นุกูล รักความสุข จากชลบุรี กับ ปารมี เมืองเจริญ จากกทม. 2 เซตรวด ด้วยสกอร์ 6-1 และ 6-1 ได้ลุ้นเข้ารอบรองชนะเลิศเช่นกัน</p>
<!-- /wp:paragraph -->

<!-- wp:paragraph -->
<p>ด้านประเภทคู่ผสม นัดที่สอง ดานี่ บาราทท์ จับคู่กับ ประกายกานต์ สาวิสิทธิ์ จากชลบุรี ชนะ นิการัตน์ วาทีนุกิจ จากนครปฐม กับ ฐิติพันธุ์ ทรัพย์กล้า จากกทม. 6-2, 6-3, อรปรีย์ญา อินทร์เพ็ง จากพะเยา กับ ซาเละฟรีรัส อัลสุฟาฎี จากชลบุรี ชนะ โอฬาร ตั้งวงศ์กิจ กับ หทัยชนก แสนยาอุโฆษ จากกทม. 7-6(3), 6-4</p>
<!-- /wp:paragraph -->

<!-- wp:image {"id":39465,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/381501847_711050341057951_6451946407021002952_n-1024x683.jpg" alt="" class="wp-image-39465"/></figure>
<!-- /wp:image -->