<p style="text-align: center;"><span style="font-size: 14pt;"><strong>“อนพัช-แพตตี้-นาตาช่า"ลิ่วก่อนรองฯไอทีเอฟจูเนียร์เกรด4</strong></span></p>

การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "แอลทีเอที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 19 มิ.ย. ประเภทชายเดี่ยว รอบสาม "นอร์ธ" อนพัช ทิมางกูร นักเทนนิสไทย มือ 932 เยาวชนโลก สามารถเอาชนะนักเทนนิสมือวางของรายการได้สำเร็จ ด้วยการเอาชนะ ซาเมอร์ อัล โทรี จากอิสราเอล มือวาง 6 และมือ 340 เยาวชนโลก 2-0 เซต 7-5, 6-3 อนพัช ผ่านเข้ารอบก่อนรองชนะเลิศ พบกับ เทพ จาเวีย มือวาง 2 จากอินเดีย ที่ชนะ เจราล ยาซิน จากอินโดนีเซีย 2-0 เซต 6-1, 7-5

ด้านหญิงเดี่ยว รอบสาม "แพตตี้" พิมพ์รดา จัตวาพรวนิช นักหวดไทย วัย 16 ปี มือวาง 2 และมือ 253 เยาวชนโลก พบกับ จักมีท คาอูร์ เกรวัล จากอินเดีย มือวาง 13 ปรากฏว่า "แพตตี้" ยังทำผลงานได้ดีต่อเนื่อง แม้เซตแรกต้องดวลถึงไทเบรก แต่ก็สามารถเก็บชัยได้ในที่สุด 2-0 เซต 7-6(6), 6-3 "แพตตี้" ผ่านเข้ารอบก่อนรองชนะเลิศ พบกับ เนเวน่า คาร์ตัน จากสหรัฐฯ มือวาง 10 ที่ชนะ ภาวินี ร่วมรักษ์ ของไทย 2-1 เซต 0-6, 6-1 และ 6-3

ส่วนผลงานของนักเทนนิสเยาวชนไทยรายอื่น มีดังนี้ หญิงเดี่ยว รอบสาม ลัลนา ธาราฤดี (มือวาง3) แพ้ เทียนมี หมี่ (มือวาง16-จีน) 6-7(4-7), 4-6, นาตาช่า แสงพระจันทร์ ชนะ วริศรา ลี 6-0, 6-1

ขณะที่ ชายเดี่ยว รอบสาม ภวินทร์ จิรภูมิเดช แพ้ เซบาสเตียน นอธฮาฟต์ (มือวาง8-ฮ่องกง) 3-6, 2-6, ธนภัทร นิรันดร แพ้ คาบีร์ ฮานส์ (มือวาง7-อินเดีย) 5-7, 2-6, ปรัชญา ใบบ้ง แพ้ โคโคโระ อิโสะมุระ (มือวาง3-ญี่ปุ่น) 0-6, 1-6

สำหรับผลการแข่งขันคู่อื่นๆ ดูรายละเอียดได้ที่ https://www.itftennis.com/juniors/tournaments/tournament/info.aspx?tournamentid=1100044298

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>