<!-- wp:paragraph {"align":"center","style":{"typography":{"fontSize":22},"color":{"background":"#a5d0ab"}}} -->
<p class="has-text-align-center has-background" style="background-color:#a5d0ab;font-size:22px"><em><strong>"ปรัชญา"กำชัย - "คงทรัพย์"ชนะด้วย<br>ควงแขนเข้าค่ายเทนนิสเตรียมทีมชาติ </strong></em></p>
<!-- /wp:paragraph -->

<!-- wp:paragraph -->
<p>การแข่งขันคัดเลือกนักเทนนิส เตรียมความพร้อมสำหรับทีมชาติไทยชุดใหญ่ ประจำปี 2565 ณ ศูนย์พัฒนากีฬาเทนนิสแห่งชาติ เมืองทองธานี ภายใต้มาตรการป้องกันการแพร่ระบาดของโรคโควิด-19 เมื่อวันที่ 27 ม.ค. เป็นรอบแบ่งกลุ่ม 12 คนหรือรอบสุดท้าย เพื่อคัดนักหวดที่ได้อันดับ 1 ของแต่ละกลุ่ม เข้าโครงการ "เตรียมความพร้อมสำหรับทีมชาติไทย" ของสมาคมกีฬาลอนเทนนิสแห่งประเทศไทย ในพระบรมราชูปถัมภ์ </p>
<!-- /wp:paragraph -->

<!-- wp:paragraph -->
<p>ไฮไลท์ประจำวันอยู่ที่การแข่งขันประเภทชายเดี่ยว กลุ่ม บี เป็นการขับเคี่ยวกันระหว่าง ปรัชญา อิสโร จากสงขลา และ เครดิต ไชยรินทร์ จาก กทม. โดยมีโควตาเข้าโครงการ "เตรียมความพร้อมสำหรับทีมชาติไทย" เป็นเดิมพัน เพราะกลุ่มนี้มีนักกีฬาเพียง 2 คน หลังจากอีกคนได้ถอนตัวออกไปเพราะมีอาการบาดเจ็บ และผลการแข่งขันปรากฏว่าเป็น ปรัชญา ที่เก็บชัยเซตแรก จากนั้นยังชนะการดวลไทเบรกในเซตสอง ทำให้ ปรัชญา ชนะ 2-0 เซต 6-2 และ 7-6(4) ได้เข้าโครงการไปตามระเบียบ </p>
<!-- /wp:paragraph -->

<!-- wp:paragraph -->
<p>นอกจากนี้ยังมีนักเทนนิสชายอีกคนที่ได้สิทธิ์เข้าโครงการคือ คงทรัพย์ คงคา จาก กทม. หลังจากลงแข่งขันในประเภทชายเดี่ยว กลุ่ม เอ และ คงทรัพย์ สามารถเอาชนะ สิรวิชญ์ สุดเนตร จากอำนาจเจริญ ได้ 2 เซตรวด ด้วยสกอร์ 6-1 และ 6-1 โดยกลุ่มนี้มีนักเทนนิสเพียง 2 คนเช่นกัน หลังจากถอนตัวออกไป 1 คน เพราะมีอาการบาดเจ็บ</p>
<!-- /wp:paragraph -->

<!-- wp:paragraph -->
<p> ทางด้านประเภทหญิงเดี่ยว กลุ่ม บี ไทร่า ลิธิบี จาก กทม. ลงแข่งขันนัดแรกกับ ตปณีย์ บุญวัฒน์ จากนนทบุรี ที่แพ้มาแล้ว 1 นัด และปรากฏว่าเป็น ไทร่า ที่ทำได้ดีในจังหวะสำคัญ เอาชนะได้ 2-0 เซต 7-6(5) และ 6-4 ส่งผลให้ ไทร่า มีผลงานชนะ 1 นัด เท่ากับผู้เล่นอีกคนในกลุ่มนี้คือ ธนัชพร ยังโหมด ส่วน ตปณีย์ แพ้ 2 นัด โดยคู่ชิงโควาตาเข้าโครงการระหว่าง ไทร่า กับ ธนัชพร จะแข่งขันกันวันที่ 28 ม.ค. เริ่มเวลา 10.00 น. </p>
<!-- /wp:paragraph -->

<!-- wp:paragraph -->
<p>ขณะที่การแข่งขันคู่อื่น นักเทนนิสที่คว้าชัยยังได้ลุ้นต่อในการแข่งขันวันสุดท้าย (28 ม.ค.) ส่วนผลการแข่งขันล่าสุด มีดังนี้ ประเภทชายเดี่ยว กลุ่ม ซี จิรัฏฐ์ นวสิริสมบูรณ์ (กทม.) ชนะ ธนกร ศรีรัตน์ (กทม.) 6-2, 6-1 กลุ่ม ดี ศุภวัฒน์ แซ่อุ้ย (ภูเก็ต) ชนะ แทนตะวัน ทัดเดโอ มายอลิ แม็คจิโอลิ (กทม.) 6-2, 6-1 ทางด้านประเภทหญิงเดี่ยว กลุ่ม ซี ธมจันทร์ มอมขุนทด (นครราชสีมา) ชนะ เมลิสสา เซ (กทม.) 6-2, 6-4 และกลุ่ม ดี วิจิตราภรณ์ วิมุกตานนท์ (พิษณุโลก) ชนะ ณัฐพัชร์ ผิวบางรักษ์ (กทม.) 7-6(4), 6-1</p>
<!-- /wp:paragraph -->

<!-- wp:image {"id":30757,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/01/272843720_5009601752396086_7076894574018219689_n-732x1024.jpg" alt="" class="wp-image-30757"/></figure>
<!-- /wp:image -->