ประเทศสมาชิกสหพันธ์เทนนิสแห่งเอเชีย (เอทีเอฟ) ให้ความสนใจ แย่งกันเสนอตัวเป็นเจ้าภาพจัดการแข่งขันเทนนิส และการจัดแคมป์อบรมต่างๆ ประจำปี ค.ศ.2018 ในการประชุมของสหพันธ์เทนนิสแห่งเอเชีย "ATF ADMINISTRATORS WORKSHOP 2017" ที่จัดขึ้น ณ โรงแรม Dara Airport Hotel ในกรุงพนมเปญ ประเทศกัมพูชา วันที่ 16-17 ตุลาคม 2560 ที่ผ่านมา โดยมีผู้แทนจาก 22 ประเทศสมาชิกทั่วเอเชีย เข้าร่วมประชุม

<img class="aligncenter size-full wp-image-1740" src="https://www.bucket.cloudaccess9.com/ltatorg/2017/11/22555090_1580685491954413_561145492987148819_n.jpg" alt="" width="960" height="640" />การประชุมครั้งนี้ มีนายเทพ ริธิวิท เลขาธิการสมาคมกีฬาเทนนิสของประเทศกัมพูชา เป็นประธานในพิธีเปิด ขณะที่สม<span class="text_exposed_show">าคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ มอบหมายให้ นางสาวนันท์นภัส นันตะสุข เจ้าหน้าที่บริหารงานวิเทศสัมพันธ์ และ นางสาวลดาวัลย์ นันตะสุข เจ้าหน้าที่บริหารงานทั่วไป ของสมาคมกีฬาเทนนิสฯ เป็นตัวแทนร่วมการประชุม</span>
<div class="text_exposed_show">

วันแรกของการประชุม นายเทพ ริธิวิท ได้กล่าวเปิดงาน จากนั้นเป็นการนำเสนอเรื่องการจัดการแข่งขันเทนนิส รุ่นอายุไม่เกิน 14 ปีของเอเชีย "Asian 14&amp;Under Circuit" โดยนายดิมิทรี ซาฟชุก ต่อด้วยเรื่องผลงานที่ผ่านมาของเทนนิสเอเชียตะวันตกและเอเชียกลาง โดยนายอาเมียร์ บอร์กห์ (ตำแหน่ง ITF Development Officer–west &amp;Central Asia), การนำเสนอเกี่ยวกับโครงการของสหพันธ์เทนนิสนานาชาติ (ไอทีเอฟ) โดยนายแฟรงก์ คูโรด์ (จาก ITF Development Department) และการนำเสนอจาก นางมานปรีท คันดาห์รี ผู้แทนจากเอทีเอฟ เกี่ยวกับแผนงานที่ผ่านมาของ ไอทีเอฟ ในปี ค.ศ.2017

<img class="aligncenter size-full wp-image-1741" src="https://www.bucket.cloudaccess9.com/ltatorg/2017/11/22687585_1580685168621112_8569410053707290344_n.jpg" alt="" width="960" height="540" />นอกจากนี้ ยังมีการนำเสนอแผนงานต่างๆ เกี่ยวกับโครงการพัฒนาเทนนิสของนักกีฬาเทนนิสระดับเยาวชน และผู้ฝึกสอนจากประเทศต่างๆ โดยตัวแทนจากประเทศไทยคือ นางสาวนันท์นภัส นันตะสุข เจ้าหน้าที่บริหารงานวิเทศสัมพันธ์ และ นางสาวลดาวัลย์ นันตะสุข เจ้าหน้าที่บริหารงานทั่วไป ของสมาคมกีฬาเทนนิสฯ ได้นำเสนอเรื่องประวัติความเป็นมาของสมาคมกีฬาเทนนิสฯ การดำเนินงานที่ผ่านมา รวมถึงแผนงานการพัฒนาในปัจจุบัน ตลอดจนโครงการนำร่องพัฒนานักเทนนิสไทยในระดับรากหญ้า

ปิดท้ายการประชุมครั้งนี้ ซึ่งนอกจากผู้เข้าประชุมจะได้แนวคิดในการบริหารงานเทนนิสจากประเทศต่างๆ แล้ว ยังมีการหารือเรื่องปฏิทินการแข่งขัน ประจำปี พ.ศ.2561 หรือตรงกับ ค.ศ.2018 โดยมีหลายชาติ ซึ่งรวมถึงประเทศไทย แสดงความสนใจ ขอเสนอตัวเป็นเจ้าภาพจัดการแข่งขันเทนนิส รวมถึงการจัดแคมป์อบรมต่างๆ ของเอเชีย ซึ่งท้ายที่สุดแล้ว ที่ประชุมยังไม่ได้สรุปว่าจะมอบหมายให้ประเทศใดได้จัดการแข่งขัน และจัดแคมป์อบรมใดๆ บ้าง โดยทาง สหพันธ์เทนนิสแห่งเอเชีย จะประกาศอย่างเป็นทางการ ในช่วง 2 สัปดาห์ ที่จะถึง
<img class="aligncenter size-full wp-image-1742" src="https://www.bucket.cloudaccess9.com/ltatorg/2017/11/22688113_1580685335287762_8908711807749281678_n.jpg" alt="" width="960" height="639" />

</div>