<!-- wp:paragraph {"align":"center","style":{"color":{"background":"#f8e9d6"},"typography":{"fontSize":20}}} -->
<p class="has-text-align-center has-background" style="background-color:#f8e9d6;font-size:20px"><strong>"แม็กซิมัส" แข่ง 3 เซตปราบมือวางลิ่วคัดหวดเอทีพี "บางกอก โอเพ่น 1"</strong></p>
<!-- /wp:paragraph -->

<!-- wp:paragraph -->
<p>สมาพันธ์นักเทนนิสชาย (เอทีพี) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสชาย เอทีพี ชาลเลนเจอร์ ทัวร์ รายการ Bangkok Open 1 (บางกอก โอเพ่น 1) ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,425,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และเมื่อวันที่ 29 ธ.ค. 2567 เป็นการแข่งขันวันแรก ประเภทชายเดี่ยว รอบคัดเลือก รอบแรก "แม็กซิ" แม็กซิมัส ภราพล โจนส์ นักเทนนิสไทย วัย 20 ปี ลูกครึ่งไทย-ออสเตรเลีย มืออันดับ 744 ของโลก พบกับ นีล โอเบอร์ไลต์เนอร์ นักเทนนิสจากออสเตรีย วัย 25 ปี มืออันดับ 429 ของโลก และเป็นมือวางอันดับ 8 ของรอบคัดเลือก โดยคู่นี้ยังไม่เคยแข่งขันกันมาก่อน และเมื่อเทียบกันด้วยอันดับโลกแล้ว ต้องยอมรับว่า แม็กซิมัส เป็นรองคู่แข่งขันอย่างมาก</p>
<!-- /wp:paragraph -->

<!-- wp:paragraph -->
<p>เปิดฉากการแข่งขัน แม็กซิมัส ไม่หวั่นสู้อย่างเต็มที่ ทำให้เกมเซตแรกเป็นไปอย่างสูสีและมีโอกาสเก็บชัยได้สำเร็จ เอาชนะได้ก่อน 7-5 ทว่าเซตสองหนุ่มออสเตรียเป็นฝ่ายครองเกม เอาชนะได้ไม่ยาก 6-2 ส่งผลให้เสมอ 1-1 เซต และในเซตสาม แม็กซิมัส กลับมาเล่นได้ดีอีกครั้ง เกมยื้อกันถึงไทเบรกและสุดท้ายเป็น แม็กซิมัส ที่เอาชนะได้อย่างหวุดหวิด สรุป แม็กซิมัส ชนะ 2-1 เซต ด้วยสกอร์ 7-5, 2-6 และ 7-6 ไทเบรก 11-9 ในเวลา 2 ชั่วโมง 26 นาที แม็กซิมัส ประเดิมชัยได้สำเร็จ และผ่านเข้ารอบคัดเลือก รอบสุดท้าย ไปพบกับ ซเดเน็ก โคลาร์ นักเทนนิสจากเช็ก วัย 28 ปี มืออันดับ 409 ของโลก ซึ่งเป็นมือวางอันดับ 6 ของรอบคัดเลือก ที่ประเดิมสนามด้วยการเอาชนะ "เจได" เครดิต ไชยรินทร์ นักเทนนิสไทย วัย 21 ปี มืออันดับ 1453 ของโลก 2-0 เซต ด้วยสกอร์ 7-5 และ 6-3</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ ประเภทชายเดี่ยว รอบคัดเลือก รอบแรก มารัต ชาริปอฟ (วาง 1) ชนะ คอร์ตนีย์ จอห์น ล็อค (ซิมบับเวย์) 6-1, 6-4 มิตสึกิ เหว่ย คัง ลีออง (มาเลเซีย) ชนะ มาซามิจิ อิมามูระ (วาง 2-ญี่ปุ่น) 6-3, 6-4 เรย์ ซากาโมโตะ (วาง 7-ญี่ปุ่น) ชนะ แดเนียล คูเคียร์แมน (อิสราเอล) 3-6, 6-3 และ 6-4 ฮิคารุ ชิราอิชิ (วาง 12-ญี่ปุ่น) ชนะ เซอิตะ วาตานาเบะ (ญี่ปุ่น) 6-2, 4-6 และ 6-2 คุณานันท์ พันธราธร แพ้ ฮิโรกิ โมริยะ (วาง 4-ญี่ปุ่น) 3-6, 2-6 ธนภัทร บุศราวงศ์ แพ้ โคโคโระ อิโซมูระ (วาง 10-ญี่ปุ่น) 3-6, 5-7 เคลเมนท์ ตาบูร์ (วาง 3-ฝรั่งเศส) ชนะ ไคโตะ อุเอสึกิ (ญี่ปุ่น) 6-3, 6-2 คิมเมอร์ คอปเปยันส์ (วาง 5-เบลเยียม) ชนะ ชิน ซานฮุย (เกาหลีใต้) 6-4, 6-4 ชิน วูบิน (เกาหลีใต้) ชนะ คารัน ซิงห์ (วาง 11-อินเดีย) 7-6(9), 6-2</p>
<!-- /wp:paragraph -->

<!-- wp:image {"id":47149,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/12/471674999_1018582006971448_3208447324324325284_n-1024x683.jpg" alt="" class="wp-image-47149"/></figure>
<!-- /wp:image -->