<!-- wp:paragraph {"align":"center","style":{"typography":{"fontSize":22},"color":{"background":"#bfc1f3"}}} -->
<p class="has-text-align-center has-background" style="background-color:#bfc1f3;font-size:22px"><strong>"ชาญไชย"ปราบหนุ่มอินเดีย<br>ซิวตั๋วเมนดรอว์หวดไอทีเอฟ</strong></p>
<!-- /wp:paragraph -->

<!-- wp:paragraph -->
<p> ศึกเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 "ไอทีเอฟ เมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 483,900 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 483,900 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 19 เม.ย. มีนักเทนนิสไทยผ่านเข้ารอบเมนดรอว์</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว คัดเลือกรอบสุดท้าย ชาญไชย สุขตนเอง นักเทนนิสไทยวัย 25 ปี มือ 1382 ของโลก โชว์ฟอร์มการเล่นได้ดี ยิงวินเนอร์ได้เฉียบขาด เอาชนะ ริชิ เรดดี้ จากอินเดีย 2-0 เซต 6-2, 6-3 ส่งให้ ชาญไชย ผ่านเข้ารอบเมนดรอว์ต่อไป ซึ่งรอบแรกจะพบ ชินจิ ฮาซาวะ จากญี่ปุ่น</p>
<!-- /wp:paragraph -->

<!-- wp:paragraph -->
<p>ทางด้าน "มะนาว" ธมจันทร์ มอมขุนทด นักหวดสาวไทย มือวางอันดับ 8 ของรอบคัดเลือก เดินหน้าทำผลงานได้ดีในประเภทหญิงเดี่ยว ส่งท้ายแมทช์คัดเลือก ด้วยการเอาชนะ ทามาร่า บายาจิช จากออสเตรเลีย 2-0 เซต 7-5, 6-2 ธมจันทร์ ตีตั๋วสู่รอบเมนดรอว์ ซึ่งรอบแรกจะพบกับ ทาเลีย กิ๊บสัน จากออสเตรเลีย</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น ชายเดี่ยว คัดเลือกรอบสุดท้าย ฐานทัพ สุขสำราญ ชนะ อิสเซอิ โอคามุระ (ญี่ปุ่น) 6-3, 7-6(6) ด้านหญิงเดี่ยว คัดเลือกรอบสุดท้าย พัชรินทร์ ชีพชาญเดช ชนะ ยูนะ โอฮาชิ (ญี่ปุ่น) 6-1, 6-4 วรรษชล สวัสดี ชนะ เมดิสัน ฟราห์น (ออสเตรเลีย) 6-3, 6-4 /เมนดรอว์ รอบแรก ภาวินี ร่วมรักษ์ แพ้ โมโมโกะ โกโบริ (มือวาง3-ญี่ปุ่น) 1-6, 1-6</p>
<!-- /wp:paragraph -->

<!-- wp:paragraph -->
<p>ชายคู่ รอบแรก พลภูมิ โควาพิทักษ์เทศ-วรวิญ กำธรกิตติกุล แพ้ อาดิล คัลยานปูร์-โดมินิค พาลัน (อินเดีย-เช็ก) 4-6, 4-6 ชาญไชย สุขตนเอง-โอมาร์ เจสิก้า (ออสเตรเลีย) ชนะ อเล็ก เบ็คลีย์-ดีแลน ซัลตัน (แอฟริกาใต้) 6-3, 6-4</p>
<!-- /wp:paragraph -->

<!-- wp:paragraph -->
<p>ส่วนหญิงคู่ รอบแรก สลักทิพย์ อุ่นเมือง-ลัลนา ธาราฤดี แพ้ หม่า เย่อซิน-ซุน ฟาง หยิง (คู่มือวาง2-จีน) 4-6, 7-6(5) และซูเปอร์ไทเบรก 6-10 ชมภู่ทิพย์ จันดาเขต-ธมจันทร์ มอมขุนทด แพ้ ฮารุนะ อาราคาวะ และนัตสึโฮะ อาราคาวะ (คู่มือวาง3-ญี่ปุ่น) 1-6, 1-6</p>
<!-- /wp:paragraph -->

<!-- wp:paragraph -->
<p>ชรินทร์ ชีพชาญเดช-พัณณิน โควาพิทักษ์เทศ ชนะ เจนนิเฟอร์ ลุยคัม-สาถวิกา ซามา (คู่มือวาง 4-อินเดีย) 6-0, 6-2 เวียร่า ดีเพิ่ม-เมลิสสา เซ แพ้ แคทเธอริน อูเลีย-ทาเลีย กิ๊บสัน (ออสเตรเลีย)</p>
<!-- /wp:paragraph -->

<!-- wp:paragraph -->
<p>กมลวรรณ บัวแย้ม-วรรษชล สวัสดี ชนะ ตปณีย์ บุญวัฒน์-วิจิตราภรณ์ วิมุกตานนท์ 4-6, 6-1 และซูเปอร์ไทเบรก 10-7</p>
<!-- /wp:paragraph -->

<!-- wp:image {"id":31645,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278930598_5246576655365260_2646258670532342676_n-1024x683.jpg" alt="" class="wp-image-31645"/></figure>
<!-- /wp:image -->