<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#2c9c79"}}} -->
<p class="has-text-align-center has-vce-bg-color has-text-color has-background" style="background-color:#2c9c79;font-size:20px"><strong>"ธนภัทร-ลัลนา" ไม่ผ่านเข้ารอบคู่<br>ศึกยช.ไอทีเอฟเกรด1ที่โรแฮมป์ตัน</strong></p>
<!-- /wp:paragraph -->

<!-- wp:code -->
<pre class="wp-block-code"><code> การแข่งขันเทนนิสเยาวชนนานาชาติ ไอทีเอฟ จูเนียร์ เกรด 1 รายการ "แอลทีเอ จูเนียร์ อินเตอร์เนชั่นแนล โรแฮมป์ตัน" สะสมคะแนนเยาวชนโลกบนสนามหญ้า ที่โรแฮมป์ตัน กรุงลอนดอน ประเทศอังกฤษ เมื่อวันที่ 28 มิ.ย.ที่ผ่านมา ซึ่งเป็นการแข่งขันที่เลื่อนมาจากวันที่ 27 มิ.ย.เนื่องจากวันดังกล่าวมีฝนตกลงมาตลอดเกือบทั้งวัน โดยผลงานของ 2 นักเทนนิสเยาวชนไทย คือ "ต้นไม้" ธนภัทร นิรันดร กับ "รวงข้าว" ลัลนา ธาราฤดี ในประเภทคู่มีดังนี้
   "ต้นไม้" ธนภัทร วัย 18 ปี มืออันดับ 47 เยาวชนโลกจับคู่กับเพื่อนนักหวดชาวแคนาดา จาเด้น วีเกส มืออันดับ 27 เยาวชนโลก รอบแรกทั้งคู่ช่วยกันหวดเอาชนะ คู่เจ้าถิ่น อังกฤษ หลุยส์ โบเด้น กับ แมทธิว แรนกิ้น 2-1 เซต ด้วยสกอร์ 6-3, 3-6 และ ซูเปอร์ไทเบรก 10-0 
   จากนั้น ธนภัทร กับ จาเด้น ลงแข่งชายคู่รอบสองต่อในวันเดียวกันทันที โดยพบกับคู่มือวาง 1 ของรายการ อิดาส บูท์วิลาส จากลิธัวเนีย กับ มิลล์ โพลิจิเชค จากโครเอเชีย แชมป์เก่ารายการนี้ ผลปรากฎว่า คู่ของธนภัทร ต้านความแกร่งไม่ไหวพ่าย 0-2 เซต ด้วยสกอร์ 5-7 และ 4-6 ทำให้ต้องตกรอบไปอย่างน่าเสียดาย
   ขณะที่ "รวงข้าว" ลัลนา ธาราฤดี เยาวชนวัย 17 ปีของไทย มืออันดับ 56 เยาวชนโลก จับคู่กับ ซายากะ อิชิอิ นักเทนนิสญี่ปุ่น ลงแข่งหญิงคู่รอบแรกพบกับ ฮายุ ชิโนชิตะ จากญี่ปุ่นที่คู่กับ เวโรนิก้า อีวาล์ด จากโปแลนด์ ซึ่งผลปรากฎว่า คู่ของ ลัลนา เป็นฝ่ายปราชัย 0-2 เซต ด้วยสกอร์ 6-7(5) และ 3-6
   หลังจบการแข่งขันที่โรแฮมป์ตัน ธนภัทร กับ ลัลนา 2 นักหวดเยาวชนไทยจะเข้าสู่การแข่งขันรายการ จูเนียร์ แกรนด์สแลม วิมเบิลดัน ที่ออลอิงแลนด์ คลับ โดยการแข่งขันจะมีขึ้นระหว่างวันที่ 2-10 ก.ค.นี้</code></pre>
<!-- /wp:code -->

<!-- wp:image {"id":32640,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/10782F69-8C84-43AA-A809-31EF8E7ADE85-866x1024.jpeg" alt="" class="wp-image-32640"/></figure>
<!-- /wp:image -->