<p style="text-align: center;"><strong><span style="font-size: 14pt;">"นาตาช่า"ได้รองแชมป์แอลทีเอที-ไอทีเอฟจูเนียร์ </span></strong></p>

การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "แอลทีเอที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 22 มิ.ย.เป็นวันสุดท้าย โดยมีผู้บริหารสมาคมกีฬาเทนนิสฯ ร่วมมอบรางวัล ดังนี้ นายภูมิสรรค์ เสนีวงศ์ ณ อยุธยา อุปนายกสมาคม, นายวิเชษฐ์ ทีปกากร รองเลขาธิการสมาคม, พันเอก วัฒนา จันทร์ไพจิตต์ กรรมการและนายทะเบียน และ นายชาญณรงค์ จัดนอก กรรมการกล<span class="text_exposed_show">างสมาคม</span>
<div class="text_exposed_show">

รอบชิงชนะเลิศ หญิงเดี่ยว นาตาช่า แสงพระจันทร์ นักหวด วัย 17 ปี ลูกครึ่งไทย-ลาว สัญชาติไทย มือ 752 เยาวชนโลก พบกับ คู ยอน วู นักหวดเกาหลี มือวาง 1 และมือ 115 เยาวชนโลก ปรากฏว่า เซตแรก สาวเกาหลีฟอร์มดี เก็บชัยขาดลอย 6-1 เซตสอง นาตาช่า ฮึดสู้ ทำให้เกมสูสีถึงไทเบรกและเป็น นาตาช่า ที่ชนะ 7-6 ไทเบรก 7-3 ทำให้เสมอ 1-1 เซต จากนั้น นาตาช่า ได้ขอเทรนเนอร์ เนื่องจากมีอาการเจ็บหลัง ต่อมาในเซตสามเป็นสาวเกาหลีที่ตีได้แน่นอนกว่า เอาชนะไป 6-3 ส่งผลให้ นาตาช่า แพ้ 1-2 เซต 1-6, 7-6(3) และ 3-6 ได้รองแชมป์ ขณะที่สาวเกาหลีได้แชมป์

ขณะที่รอบชิงชนะเลิศ ชายเดี่ยว ไทโยะ ยามานากะ มือวาง 1 ของรายการ จากญี่ปุ่น หวดชนะ เทพ จาเวีย มือวาง 2 จากอินเดีย 2-0 เซต 6-3, 7-5 ได้แชมป์ไปครอง ซึ่งนับเป็นแชมป์สัปดาห์ที่ 2 หลังจากสัปดาห์ที่แล้ว ไทโยะ ยามานากะ ได้แชมป์รายการ "พีทีที-ไอทีเอฟ จูเนียร์ เกรด 5" ไปแล้ว โดยแชมป์ทั้งชายเดี่ยวและหญิงเดี่ยว ได้รับคะแนนสะสมอันดับเยาวชนโลก จำนวน 60 คะแนน ส่วนรองแชมป์ทั้งชายเดี่ยวและหญิงเดี่ยว ได้รับคนละ 36 คะแนน

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>

</div>