<!-- wp:paragraph {"align":"center","style":{"typography":{"fontSize":20},"color":{"background":"#cdccf3"}}} -->
<p class="has-text-align-center has-background" style="background-color:#cdccf3;font-size:20px"><strong>"ลักษิกา-พัชรินทร์" ลิ่วตัดเชือกเทนนิสอาชีพไอทีเอฟที่เชียงราย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 483,900 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 483,900 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 22 เม.ย. เป็นรอบก่อนรองชนะเลิศ</p>
<!-- /wp:paragraph -->

<!-- wp:paragraph -->
<p>ด้านสาวไทยอีกคู่ "อีฟ" พัชรินทร์ ชีพชาญเดช วัย 27 ปี มือ 1047 ของโลก ที่ผ่านเข้ามาจากรอบคัดเลือก ใช้การหวดที่เฉียบขาดเอาชนะ "นุ่น" กมลวรรณ บัวแย้ม วัย 26 ปี มือ 1484 ของโลก 2-0 เซต 6-3 และ 6-2 ส่งให้ พัชรินทร์ ผ่านเข้ารอบรองชนะเลิศ พบ ทาเลีย กิ๊บสัน จากออสเตรเลีย ที่หวดชนะ ลี เป่ย ฉี มือวาง 8 จากไต้หวัน 7-6(9-7) และ 6-2</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว นักเทนนิสไทยโคจรมาพบกันเองถึง 2 คู่ ซึ่งคู่แรก "ลัก" ลักษิกา คำขำ วัย 28 ปี แชมป์หญิงเดี่ยวสัปดาห์ที่สอง มือ 662 ของโลก อดีตมือ 66 ของโลก ใช้ความเก๋าหวดเอาชนะ "รวงข้าว" ลัลนา ธาราฤดี ดาวรุ่งวัย 17 ปี ได้ 2 เซตรวด 6-2, 6-3 ลักษิกา ผ่านเข้ารอบรองชนะเลิศ พบกับ มิชิกะ โอเซกิ จากญี่ปุ่น ที่ชนะ เกา ซินหยู จากจีน 6-3, 7-6(10-8)</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว "บูม" กษิดิศ สำเร็จ นักหวดหนุ่มไทย วัย 21 ปี มือ 1150 ของโลก สุดต้าน โอมาร์ เจสิก้า มือวาง 8 จากออสเตรเลีย พ่ายไป 0-2 เซต 3-6, 6-7(3-7) ต้องยุติเส้นทางไว้ที่รอบก่อนรองชนะเลิศ ในขณะที่ โอมาร์ เจสิก้า ผ่านเข้ารอบรองชนะเลิศ พบกับ ยูตะ ชิมิซุ มือวาง 6 จากญี่ปุ่น ที่เอาชนะเพื่อนร่วมชาติ เรียวตะ ทานุมะ 6-1 และ 6-3</p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่น ชายเดี่ยว รอบก่อนรองชนะเลิศ อาจีต ไร (นิวซีแลนด์) ชนะ คอนสแตนติน คราฟชุก (มือวาง7-รัสเซีย) 1-0Ret. (เจ็บน่องซ้าย) เดย์เน เคลลีย์ (มือวาง5-ออสเตรเลีย) ชนะ รูบิน สเตแธม (นิวซีแลนด์) 6-3, 3-6 และ 7-6(2)</p>
<!-- /wp:paragraph -->

<!-- wp:paragraph -->
<p>หญิงคู่ รอบรองชนะเลิศ หม่า เย่อซิน-ซุน ฟาง หยิง (มือวาง2-จีน) ชนะ ฮารุนะ อาราคาวะ-นัตสึโฮะ อาราคาวะ (มือวาง3-ญี่ปุ่น) 7-5, 6-2 แคทเธอริน อูเลีย-ทาเลีย กิ๊บสัน (ออสเตรเลีย) ชนะ คาทาริน่า โกซารอฟ-เอมี่ ซู (เซอร์เบีย-สหรัฐฯ) 6-4, 6-4 </p>
<!-- /wp:paragraph -->

<!-- wp:paragraph -->
<p>ชายคู่ รอบก่อนรองชนะเลิศ ปรัชญา อิสโร-ฐานทัพ สุขสำราญ ชนะ นาโอกิ ทาจิมะ-เรียวตะ ทานุมะ (มือวาง3-ญี่ปุ่น) 6-3, 6-7(3-7) และซูเปอร์ไทเบรก 10-8 </p>
<!-- /wp:paragraph -->

<!-- wp:paragraph -->
<p>ส่วนรอบรองชนะเลิศ ป๋าย เหยี่ยน-คิม ชอง อุย (จีน-เกาหลีใต้) ชนะ อาดิล คัลยานปูร์-โดมินิค พาลัน (อินเดีย-เช็ค) 6-2, 6-2 ปรัชญา อิสโร-ฐานทัพ สุขสำราญ แพ้ นัม จีซุง-ซอง มินคยู (คู่มือวาง1-เกาหลีใต้) 1-6, 7-5 และซูเปอร์ไทเบรก 8-10</p>
<!-- /wp:paragraph -->

<!-- wp:image {"id":31689,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/279055310_5254577917898467_3591867694628183004_n-1024x683.jpg" alt="" class="wp-image-31689"/></figure>
<!-- /wp:image -->