<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>"สนฉัตร-วิชยา"ผนึกกำลังคว้าแชมป์เทนนิส"เอส เอ ที"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชายและหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต พรีเซนเต็ด บาย เอส เอ ที (1)" สัปดาห์ที่ 1 ชิงเงินรางวัลรวม รายการละ 25,000 ดอลลาร์สหรัฐ หรือประมาณ 800,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 1 ก.พ.2563 เข้าสู่รอบชิงชนะเลิศของประเภทคู่ โดยนายรัฎ อักษรานุเคราะห์ กรรมการอำนวยการสมาคมและฝ่ายประชาสัมพันธ์ สมาคมกีฬาเทนนิสฯ เป็นประธานมอบรางวัล ซึ่งชายคู่ รอบชิงชนะเลิศ "แฝดต้น" สนฉัตร รติวัฒน์ และ "จูเนียร์" วิชยา ตรงเจริญชัยกุล สองนักหวดไทย พบ ชุง ยุนซอง จากเกาหลีใต้ และ โคร็องแต็ง เดอนอลลีย์ จากฝรั่งเศส คู่มือวาง 2 ปรากฏว่า คู่ไทยพลิกสถานการณ์จากที่เป็นรองหลังแพ้ในเซตแรก กลับมาเอาชนะได้ 2-1 เซต 3-6, 6-4 และซูเปอร์ไทเบรก 10-5 สนฉัตรและวิชยาครองแชมป์ชายคู่ รับเงินรางวัลไปแบ่งกัน 1,550 ดอลลาร์สหรัฐ หรือประมาณ 48,747 บาท พร้อมคะแนนสะสมอันดับโลก 20 แต้ม ส่วนรองแชมป์รับ 900 ดอลลาร์สหรัฐ หรือประมาณ 28,305 บาท และอีก 10 แต้ม</p>
<!-- /wp:paragraph -->

<!-- wp:paragraph -->
<p>ด้านหญิงคู่ รอบชิงชนะเลิศ "แอนนา" ศุภาพิชญ์ เกือรัมย์ และ "ไหม" มนัญชญา สว่างแก้ว สองนักหวดดาวรุ่งไทย วัย 17 ปีเท่ากัน ปราชัยให้แก่คู่มือวาง 1 อันกิต้า ไรน่า จากอินเดีย และ บิเบียน ชูฟส์ จากเนเธอร์แลนด์ 0-2 เซต 4-6, 2-6 ทำให้คู่หญิงไทยได้รองแชมป์ รับเงินรางวัลไปแบ่งกัน 719 ดอลลาร์สหรัฐ หรือประมาณ 22,612 บาท และคะแนนสะสมอีก 30 แต้ม ส่วนแชมป์หญิงคู่ รับเงินรางวัล 1,437 ดอลลาร์สหรัฐ หรือประมาณ 45,193 บาท และคะแนนสะสม 50 คะแนน</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบรองชนะเลิศ อันกิต้า ไรน่า (มือวาง3-อินเดีย) ชนะ เลโอนี คุง (สวิตเซอร์แลนด์) 6-3, 6-1 ผ่านเข้าไปชิงชนะเลิศกับ ชโลเอ้ ปาเก้ต์ (มือวาง4-ฝรั่งเศส) ที่ชนะ หวัง ซินหยู (มือวาง2-จีน) 6-3, 1-6, 6-4</p>
<!-- /wp:paragraph -->

<!-- wp:paragraph -->
<p>ชายเดี่ยว รอบรองชนะเลิศ มาติย่า เปโคติช (โครเอเชีย) ชนะ อดัม พาฟลาเส็ก (เช็ก) 6-3, 6-4 ผ่านเข้าไปชิงชนะเลิศกับ คูโมยัน ซุลตานอฟ (มือวาง7-อุซเบกิสถาน) ที่ตัดเชือกชนะ โมฮาเหม็ด มามูน (อียิปต์) 6-1, 6-2</p>
<!-- /wp:paragraph -->

<!-- wp:paragraph -->
<p>          สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25081} -->
<figure class="wp-block-image"><img src="https://www.bucket.cloudaccess9.com/ltatorg/2020/02/84054496_2893706753985607_4585807698007687168_o-1024x683.jpg" alt="" class="wp-image-25081"/></figure>
<!-- /wp:image -->