<!-- wp:paragraph {"align":"center","style":{"typography":{"fontSize":20},"color":{"background":"#b9bac4"}}} -->
<p class="has-text-align-center has-background" style="background-color:#b9bac4;font-size:20px"><strong>"ศุภวัฒน์"สุดแกร่ง! รวบแชมป์เดี่ยว-คู่"ลัลนา"ซิวที่1หญิง-เทนนิส ยช.ประเทศไทย"ณัฐรดา" ไม่ธรรมดา คว้า 2 แชมป์เช่นกัน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 59 ประจำปี 2564 ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคติดเชื้อไวรัสโคโรนา 2019 หรือโควิด-19 เมื่อวันที่ 16 ต.ค. เป็นวันสุดท้าย โดย พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธานมอบรางวัลแก่นักกีฬา</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 18 ปี ประเภทชายเดี่ยว รอบชิงชนะเลิศ "น็อต" ศุภวัฒน์ แซ่อุ้ย นักหวดเยาวชนทีมชาติจากภูเก็ต และเป็นมือวางอันดับ 2 ของรายการ สู้กับ เดเมี่ยน คาร์ดด๊อก นักหวดลูกครึ่งไทย-อังกฤษ จากชลบุรี มือวางอันดับ 9 ของรายการ ได้อย่างสนุก และเป็น ศุภวัฒน์ ที่ทำได้ดีในจังหวะสำคัญ เป็นฝ่ายเอาชนะไป 2-0 เซต 6-3 และ 6-4 คว้าแชมป์ชายเดี่ยวไปครอง</p>
<!-- /wp:paragraph -->

<!-- wp:paragraph -->
<p>นอกจากนี้ ศุภวัฒน์ ยังได้แชมป์ประเภทชายคู่ รุ่นอายุไม่เกิน 18 ปี อีก 1 รางวัล หลังจากจับคู่กับ ศิวณัฎฐ์ อุ้ยตยะกุล จากพัทลุง เป็นคู่มือวาง 1 ของรายการ และใช้การประสานงานที่ดี ช่วยกันหวดเอาชนะ แทนตะวัน แมคจิโอริ จากกทม. และ ศุภเศรษฐ์ สินเจริญวัฒนา จากชุมพร คู่มือวาง 2 ในรอบชิงชนะเลิศได้ 2-0 เซต 6-1 และ 6-2</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รุ่นอายุไม่เกิน 18 ปี "รวงข้าว" ลัลนา ธาราฤดี นักหวดดาวรุ่งจากนครศรีธรรมราช และเป็นมือวางอันดับ 1 ของรายการ ดีกรีทีมชาติไทยชุดใหญ่ คว้าแชมป์ไปครอง หลังจากหวดในรอบชิงชนะเลิศ เอาชนะ แพรวา จงจิตร มือวางอันดับ 5 ของรายการ นักหวดจากสงขลา 2-0 เซต ด้วยสกอร์ 6-1 และ 6-4</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น รุ่นอายุไม่เกิน 18 ปี หญิงคู่ รอบชิงชนะเลิศ วิจิตราภรณ์ วิมุกตานนท์ (พิษณุโลก)-ตปณีย์ บุญวัฒน์ (นนทบุรี) คู่มือวาง 3 ชนะคู่มือวาง 4 กัญญธมล ยอดสนิท (นครศรีธรรมราช)-ณัฎฐนิช คงสุจริต (พิษณุโลก) 6-2, 6-4</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 12 ปี รอบชิงชนะเลิศ ชายเดี่ยว ธรรม์ พันธราธร (มือวาง8-ปทุมธานี) ชนะ ริว โกฏิกุล (มือวาง3-กทม.) 4-2, 4-2 ด้านหญิงเดี่ยว ณัฐรดา สกุลวงศ์ธนา (มือวาง4-กทม.) ชนะ โชติรินทร์ แก้วก่า (มือวาง3-ชลบุรี) 4-1, 4-5(6-8) และซูเปอร์ไทเบรก 10-5 ส่วนชายคู่ ปังยะ ผลพิรุฬห์ (กทม.)-กานต์ธัช สุรฤทธิ์โยธิน (ชลบุรี) คู่มือวาง 4 ชนะคู่มือวาง 3 วรเมธ บุญพึ่ง (สุรินทร์)-วีรวิชญ์ กำพุฒ (กทม.) 4-1, 5-3 และหญิงคู่ จิตตานันท์ วิมุกตานนท์ (พิษณุโลก)-ณัฐรดา สกุลวงศ์ธนา (กทม.) คู่มือวาง 3 ชนะคู่มือวาง 7 จิณห์นิภา ตราชูวณิช (เพชรบุรี)-เอม หวั่งหลี (กทม.) 4-1, 4-0</p>
<!-- /wp:paragraph -->

<!-- wp:paragraph -->
<p>ทั้งนี้ จากผลการแข่งขันดังกล่าว ยังทำให้ ณัฐรดา สกุลวงศ์ธนา หรือ "น้องพิณเพลง" ซึ่งเป็นนักเทนนิสเยาวชนหญิงทีมชาติไทย ได้ครองตำแหน่งแชมป์ทั้งประเภทหญิงเดี่ยวและประเภทหญิงคู่ ในรุ่นอายุไม่เกิน 12 ปี ด้วย </p>
<!-- /wp:paragraph -->

<!-- wp:paragraph -->
<p>และสามารถชมภาพบรรยากาศการแข่งขันอย่างคมชัดได้ที่ลิงค์นี้ <a rel="noreferrer noopener" href="https://www.ltat.org/photos/?fbclid=IwAR1M0-f71-tchsdFuz55Hyv5OlpNPvGCfwFHY3LfwSycPaDZ9b_VtMrgJyg" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":29123,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/240605946_4645656405457291_5909952806952283095_n-1024x732.jpg" alt="" class="wp-image-29123"/></figure>
<!-- /wp:image -->