<p style="text-align: center;"><strong><span style="font-size: 14pt;">“กมรวรรณ-วิจิตราภรณ์” ได้แชมป์คู่หวดพีทีทีเอเชี่ยน</span></strong></p>

การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย รายการ “พีทีที เอเชี่ยน โฟร์ทีน แอนด์ อันเดอร์ 2019” ครั้งที่ 1 ซึ่งสนับสนุนโดย บริษัท ปตท. จำกัด (มหาชน) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 มี.ค. ประเภทคู่เป็นรอบชิงชนะเลิศ นายราจาท คาร์ปูร์ ที่ปรึกษาสมาคมกีฬาเทนนิสฯ ชาวอินเดีย ให้เกียรติมอบรางวัลแก่นักกีฬา และผลรอบชิงชนะเลิศ หญิงคู่ กมรวรรณ ก้อนศิลา และ วิจิตราภรณ์ วิมุกตานนท์ สองนัก<span class="text_exposed_show">หวดเยาวชนไทย ผนึกกำลังเอาชนะ เดลิลาห์ คุโรเนน จากสวีเดน และ ไล ชิง ลัม จากฮ่องกง ได้ 2-0 เซต 6-4, 6-4 คว้าแชมป์ไปครอง</span>
<div class="text_exposed_show">

ส่วนรอบชิงชนะเลิศ ชายคู่ ธนภัทร บุศราวงศ์ และ จ้าว แวนสเคาวิค สองนักเทนนิสเยาวชนไทย ปราชัยให้แก่ โคเวน เหลา และ ฟารีด วิดยาโรห์มาเธียนเซียห์ คู่หวดจากอินโดนีเซีย ไปอย่างน่าเสียดาย 1-2 เซต 3-6, 6-4 และ 6-10 ได้รองแชมป์

ขณะที่ ชายเดี่ยว รอบรองชนะเลิศ ธนภัทร บุศราวงศ์ นักหวดไทย มือวาง 4 ของรายการ โชว์ฟอร์มยอดเยี่ยม เอาชนะ อาราฟ ฮาดา มือวาง 1 จากเนปาล ได้ 2 เซตรวด 6-3, 6-1 ผ่านเข้าชิงชนะเลิศกับ โจเอวิน เรย์ ปาสคัว มือวาง 3 จากฟิลิปปินส์ ที่ชนะ จ้าว แวนสเคาวิค มือวาง 8 จากไทย 2-1 เซต 6-4, 5-7 และ 6-0

ส่วนหญิงเดี่ยว รอบรองชนะเลิศ กมรวรรณ ก้อนศิลา นักเทนนิสเยาวชนไทย มือวาง 2 ของรายการหวดชนะ สการ์เลตต์ เพอร์กิ้นส์ จากสหราชอาณาจักร 2-0 เซต 6-1, 6-0 ผ่านเข้าชิงชนะเลิศกับนักหวดไทยด้วยกันเอง พิมพ์มาดา ทองคำ ที่ตัดเชือกชนะ ไล ชิง ลัม จากฮ่องกง ได้ขาดลอย 2 เซตรวด 6-0, 6-1

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>