<p style="text-align: center;"><strong><span style="font-size: 14pt;">4ยช.ไทยทะยานชิงลุ้นแชมป์คู่หวดพีทีที-ไอทีเอฟ</span></strong></p>
&nbsp;

การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "พีทีที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 27 มิ.ย. ประเภทชายคู่ รอบรองชนะเลิศ “โอม” พีระภัทร เด็ดทองหลาง และ “ต้นไม้” ธนภัทร นิรันดร สองนักเทนนิสไทย เจ้าของแชมป์ชายคู่ รายการ "แอลทีเอที-ไอทีเอฟ จูเนียร์ เกรด 4" เมื่อสัปดาห์ก่อน โชว์ฟอร์มการเล่นที่เข้าขา เอาชนะ ทิม โธมัส กอนต์เล็ตต์ จา<span class="text_exposed_show">กฮ่องกง และ ไทโยะ ฮิราโนะ จากญี่ปุ่น คู่มือวาง 2 ของรายการ 2-0 เซต 6-3, 7-6(4) ผ่านเข้าชิงชนะเลิศกับ โคโคโระ อิโสะมุระ และ ไทโยะ ยามานากะ คู่มือวาง 1 จากญี่ปุ่น คู่รองแชมป์สัปดาห์ก่อน ที่ตัดเชือกชนะ นิชานต์ ดาบาส และ มัธวิน คามัธ จากอินเดีย 2-0 เซต 7-5, 6-1</span>
<div class="text_exposed_show">

ประเภทหญิงคู่ รอบรองชนะเลิศ "แอนนา" ศุภาพิชญ์ เกือรัมย์ และ “บอลลูน” ภาวินี ร่วมรักษ์ สองนักเทนนิสไทย คู่มือวาง 6 ช่วยกันหวดเอาชนะ โทโมโกะ คาโตะ และ นานาริ คัทซึมิ คู่มือวาง 5 จากญี่ปุ่น 2-1 เซต 1-6, 6-3 และซูเปอร์ไทเบรก 10-4 ผ่านเข้าชิงชนะเลิศกับ ตัง อี้หมิง จากจีน และ ชิน่า เจด มาสึดะ คาร์ราสช์ จากฮ่องกง ที่ตัดเชือกชนะ เนเวน่า คาร์ตัน จากสหรัฐฯ และ ลาร่า เคลาเดีย ฟาน เดอร์ เมอร์เว จากแอฟริกาใต้ 2-0 เซต 6-2, 6-3

นอกจากนี้ ศุภาพิชญ์ ยังทำผลงานได้ดีในประเภทหญิงเดี่ยว โดยรอบก่อนรองชนะเลิศ ศุภาพิชญ์ มือวาง 2 และมือ 183 เยาวชนโลก หวดเอาชนะ อีลิส ซากิล เวนตูร่า จากนิวซีแลนด์ มือวาง 7 และมือ 393 เยาวชนโลก 2-0 เซต 6-2, 6-2 ผ่านเข้ารอบรองชนะเลิศ พบกับ “รวงข้าว” ลัลนา ธาราฤดี จากไทยเช่นกัน มือวาง 4 และมือ 343 เยาวชนโลก ที่เข้ารอบด้วยการเอาชนะ ซาบริน่า คาลันดารอฟ จากอิสราเอล มือ 466 เยาวชนโลก 2-0 เซต 6-0, 6-2

ขณะที่ผลการแข่งขันของนักเทนนิสเยาวชนไทย พิมพ์รดา จัตวาพรวนิช มือวาง 3 แพ้ เนเวน่า คาร์ตัน จากสหรัฐอเมริกา 0-2 เซต 4-6, 2-6 ตกรอบก่อนรองชนะเลิศ ประเภทหญิงเดี่ยว เช่นเดียวกับ สลักทิพย์ อุ่นเมือง ที่แพ้ คู ยอน วู จากเกาหลีใต้ มือวาง 1 ของรายการ 0-2 เซต 5-7, 0-6

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>