<!-- wp:paragraph {"align":"center","style":{"typography":{"fontSize":20},"color":{"background":"#a4d5ea"}}} -->
<p class="has-text-align-center has-background" style="background-color:#a4d5ea;font-size:20px"><strong>"รชตะ-กมลวรรณ-ลีเดียร์"คว้าชัยเดี่ยว-คู่ศึกเจ4ที่มาเลเซีย</strong></p>
<!-- /wp:paragraph -->

<!-- wp:paragraph {"align":"left"} -->
<p class="has-text-align-left"><br>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เกรด 4 รายการ "เจ4 เซเรมบัน" ที่ประเทศมาเลเซีย สัปดาห์ที่สอง เมื่อวันที่ 26 พ.ค.65 ซึ่งมีนักเทนนิสเยาวชนไทยลงแข่งขัน โดยประเภทเยาวชนชายเดี่ยว รอบสาม (16คน) รชตะ ธรรมเจริญสถิต เยาวชนไทยวัย 17 ปี มือวาง 9 ของรายการ มือ 531 เยาวชนโลก ชนะ เบรนเด้น นิโคลาส เฮาดราต้า จากอินโดนีเซีย มือวาง 8 ของรายการ มือ 554 เยาวชนโลก 6-3, 6-4<br>ด้าน ปูนทอง โกมลพิสุทธิ์ มือวาง 2 ของรายการ มือ 357 เยาวชนโลก ลงแข่งชายเดี่ยว รอบสอง ซึ่งแข่งระบบชอตเกม สามารถเอาชนะ ดานันเจย์ เอทรีย่า จากอินเดีย มือวาง 13 ของรายการ 5-3, 4-1 จากนั้นในรอบสาม (16 คนสุดท้าย) นักหวดไทยยังคงโชว์ฟอร์มได้ดี ด้วยการหวดชนะ มูฮัมหมัด ซาฮิน เลย์ยาส กามารุล จากมาเลเซีย 7-6(6), 7-5<br>ขณะที่ ศุภวัฒน์ แซ่อุ้ย มือวาง 3 ของรายการ แพ้ ยู มาเอดะ มือวาง 14 ของรายการจากญี่ปุ่น 5-7, 3-6<br>ชายคู่ รอบสอง รชตะ ธรรมเจริญสถิต คู่กับ มิตซูกิ เว่ย คัง หลง จากมาเลเซีย คู่มือวาง 2 ของรายการ หวดชนะ เบา เล่อ กับ มินเทียน เหงียน จากเวียดนาม 6-3, 6-1 จากนั้นคู่ของ รชตะ ได้ลงแข่งรอบก่อนรองชนะเลิศในวันเดียวกัน โดยทั้งคู่ยังคงโชว์ฟอร์มได้ดี ด้วยการเอาชนะ อิสราน โมฮัมหมัด ฟารุก จากมาเลเซีย กับ นิกิ มุเคอร์จี จากอินเดีย 6-1, 6-2 ทำให้ รชตะกับคู่หูชาวมาเลเซีย ผ่านเข้ารอบรองชนะเลิศทันที<br>ขณะที่ผลแข่งขันของนักหวดไทยคนอื่นๆมีดังนี้ ชายคู่ รอบสอง ทัดพงษ์ กมลปัญญากร คู่กับ อาร์จัน พรีมกุมาร์ จากอินเดีย ชนะ ไมเคิล ดีแลร จิมเนซ จากสิงคโปร์ กับ กาเก้น รากซ วิมาล จากอินเดีย 7-6(4), 6-4 จากนั้นคู่ของ ทัดพงษ์ ก็ต้องมาพ่ายให้คู่มือวาง 2 ของรายการ ยู มาเอดะ กับ ซาโตรุ นากาจิมิ 2-6, 3-6 ในรอบก่อนรองชนะเลิศ<br>ชายคู่ รอบสอง ปูนทอง โกมลพิสุทธิ์ กับ ศุภวัฒน์ แซ่อุ้ย คู่มือวาง 1 ของรายการ แพ้ หงเค่อ หัว กับ โจว เซียว เฟิง จากไต้หวัน 7-5, 2-6, 8-10(ซูเปอร์ไทเบรก)<br>หญิงเดี่ยว รอบสาม กมลวรรณ ยอดเพ็ชร เยาวชวัย 17ปีของไทย มือวาง 7 ของรายการ มือ 495 เยาวชนโลก ชนะ โฮโนริ โคยามะ มือวาง 12 ของรายการจากญี่ปุ่น 6-3, 6-3 ผ่านเข้ารอบ 8 คนสุดท้ายได้เช่นเดียวกับ ลีเดียร์ พอดโกริชานี่ เยาวชนไทยวัย 14 ปีลูกครึ่งไทย-รัสเซีย มืออันดับ 855 เยาวชนโลก มือวาง 15 ของรายการ ชนะ ไคร่า ตัน จากสิงคโปร์ 6-0, 6-0<br>จากนั้น กมลวรรณ กับ ลีเดียร์ ได้ลงแข่งหญิงคู่ ในฐานะคู่มือวาง 4 ของรายการ รอบสอง เอาชนะ ชิ ซิน หยู จากฮ่องกง กับ เยียนมี่ ดาว จากเวียดนาม 6-2, 6-2 ก่อนที่ทั้งคู่จะเดินหน้าคว้าชัยชนะในรอบก่อนรองชนะเลิศต่อ ด้วยการหวดชนะ โฮโนริ โคยามะ จากญี่ปุ่น กับ มิเชลลี เหยา จากสิงคโปร์ 6-4, 7-5</p>
<!-- /wp:paragraph -->

<!-- wp:image {"id":32205,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/F3A809F5-B150-4906-BA48-27385BAE5A27-485x1024.jpeg" alt="" class="wp-image-32205"/></figure>
<!-- /wp:image -->