<!-- wp:paragraph {"align":"center","style":{"typography":{"fontSize":20},"color":{"background":"#b9cad1"}}} -->
<p class="has-text-align-center has-background" style="background-color:#b9cad1;font-size:20px"><strong>หวดยู14 ชายหนักชนมือวางตั้งแต่รอบแรกศึกไอทีเอฟ เอเชียฯ ที่อินเดีย</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของทีมนักเทนนิสเยาวชนไทย รุ่นอายุไม่เกิน 14 ปี หลังเดินทางไปเข้าร่วมการแข่งขันเทนนิส ในรายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2025 – ไฟนอลส์" ที่เมืองนิวเดลี ประเทศอินเดีย ระหว่างวันที่ 22 เม.ย. – 3 พ.ค.68 ล่าสุดเมื่อวันที่ 21 เม.ย.68 นักหวดเยาวชนไทย ประกอบด้วย พัชรพล หลีกุล, ปัณณพรรธน์ นิ่มนวลกุล, ปวีณอร นวลศรี และ ปัฐน์ธินันต์ เผือกคำ โดยมี "โค้ชจิม" จ่าสิบเอก สหทัศน์ ศุภกิจ และ"โค้ชโน๊ต" นายศรายุธ ทีปกากร ทำหน้าที่เป็นผู้ฝึกสอนทีมชาติไทย ได้ลงสนามฝึกซ้อมในช่วงบ่ายร่วมกับทีมคาซัคสถานเป็นเวลากว่า 2 ชั่วโมง</p>
<!-- /wp:paragraph -->

<!-- wp:paragraph -->
<p>"โค้ชจิม"จ่าสิบเอก สหทัศน์ ศุภกิจ ผู้ฝึกสอนกีฬาเทนนิสทีมชาติไทย กล่าวว่า จากการฝึกซ้อมน้องๆทุกคนมีความสมบูรณ์ของร่างกายดีไม่มีใครบาดเจ็บหรือป่วย แต่เนื่องจากสภาพอากาศที่อินเดียค่อนข้างร้อนแห้ง และ มีฝุ่นเยอะ ตนจึงกำชับให้น้องๆดื่มน้ำให้บ่อยขึ้น และ ดูแลร่างกายให้ดีถ้าพบผิดปกติก็ต้องรีบแจ้งเพื่อจะได้ดูแลกันอย่างใกล้ชิด ส่วนเรื่องสนามที่นี่ค่อนข้างเก่า และลูกเทนนิสที่ใช้ก็มีความเบา หวดไปไม่กี่ครั้งขนก็ร่วงและทำให้การควบคุมทิศทางบอลค่อนข้างลำบาก อย่างไรก็ตามจากสายแข่งที่ออกมาก็ถือว่าไม่ง่าย คู่แข่งส่วนใหญ่ก็เพิ่งไปเจอกันในการแข่งขันเทนนิสชิงแชมป์โลก ประเภททีมชายและทีมหญิง รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซียมาเมื่อ 2 สัปดาห์ก่อน ยอมรับว่าหนัก แต่ทุกคนก็พร้อมสู้เต็มที่ นอกจากนี้ "โค้ชจิม" ยังได้กล่าวขอบคุณนางสาวชวนาถ ทั่งสัมพันธ์เอกอัครราชทูต ณ กรุงนิวเดลี ที่มอบหมายให้เจ้าหน้าที่สถานทูตนำอาหารกลางวันมาให้น้องๆทีมชาติไทยถึงที่สนาม ซึ่งทำให้นักกีฬาทุกคนมีขวัญกำลังใจและพร้อมสู้กับงานหนักอย่างสุดกำลัง</p>
<!-- /wp:paragraph -->

<!-- wp:paragraph -->
<p>ด้านสายแข่งขัน ประเภทชายเดี่ยว สองนักหวดไทยต้องพบศึกหนักเมื่อจับสลากเจอกับมือวางตั้งแต่รอบแรก โดย พัชรพล หลีกุล พบกับมือวาง 1 ของรายการ รามติน ราฟีไอโบรูเจนี่ จากอิหร่าน ขณะที่ ปัณณพรรธน์ นิ่มนวลกุล เจอมือวาง 3 ของรายการ คิม ซียุน จากเกาหลีใต้ ประเภทชายคู่ รอบแรก พัชรพล กับ ปัณณพรรธน์ ต้องเจอคู่มือวาง 2 ของรายการ อีธาน ฟรานส์ กับ โกเมง ปูรุสทามา จากอินโดนีเซีย ส่วนประเภทหญิงเดี่ยว ปวีณอร นวลศรี ถูกจัดเป็นมือวาง 5 ของรายการ รอบแรกต้องเจอ บินห์ ตู จากเวียดนาม ขณะที่ ปัฐน์ธินันต์ เผือกคำ เจอกับ เอดานี่ มูฮัมหมัด จากมาเลเซีย ประเภทหญิงคู่รอบแรก ปวีณอร กับ ปัฐน์ธินันต์ จะต้องเจอกับคู่มือวาง 4 ของรายการ สลาธ่า นิซาเมียว่า กับ มุสลิมาคอน เตอร์ดีมูโรโดว่า จากอุซเบกิสถาน สำหรับการแข่งขันวันแรกจะเริ่มในวันที่ 22 เม.ย.68</p>
<!-- /wp:paragraph -->

<!-- wp:image {"id":48986,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/492085483_1106167181546263_7230904726404386175_n-1024x768.jpg" alt="" class="wp-image-48986"/></figure>
<!-- /wp:image -->