<p style="text-align: center;"><strong><span style="font-size: 14pt;">"วรรษชล" ปราบออสซี่ ลิ่วดวล “พัชรินทร์” ศึก เอส เอ ที </span></strong></p>
การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที” ชิงเงินรางวัลรวม 25,000 ดอลลาร์สหรัฐ หรือราว 825,000 บาท สัปดาห์ที่ 3 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 4 ส.ค. ประเภทหญิงเดี่ยว เป็นรอบคัดเลือก รอบแรก "ออม" วรรษชล สวัสดี นักเทนนิสสาวไทยวัย 18 ปี มืออันดับ 877 ของโลก ประเดิมทำผลงานได้ยอดเยี่ยม หวดเอาชนะ เจเนวิเยฟ ลอร์เบิร์กส์ จากออสเตรเลีย อายุ 28 ปี มือวางอันดับ 15 และมือ 755 ของโลก ได้ 2 เซตรวด 6-4, 6-1 ใช้เวลาแข่งขัน 1 ชั่วโมง 32 นาที ผ่านเข้าคัดเลือก รอบสอง ซึ่งเป็นรอบสุดท้าย ต่อไป

วรรษชล จะหวดคัดเลือกรอบสุดท้ายกับรุ่นพี่ "อีฟ" พัชรินทร์ ชีพชาญเดช วัย 23 ปี มือ 560 ของโลก ที่หวดคัดเลือกรอบแรก เอาชนะ ชนิกานต์ ศิลกุล จากไทยเช่นกัน มือ 1,189 ของโลก ซึ่งได้ไวลด์การ์ดลงเล่น ได้ 2 เซตรวด 6-1 และ 6-4 ใช้เวลาแข่งขันทั้งหมด 1 ชั่วโมง 23 นาที

ด้านผลการแข่งขันของนักหวดไทยรายอื่น “จูน” ณัฐนิดา หลวงแนม มือวาง 10 ชนะ แอนนี แวนเจโลวา (บัลแกเรีย) 6-2, 6-1, ณัชชารีย์ ธีรโชติจิรานนท์ แพ้ ซีล เดไซ (มือวาง5-อินเดีย) 0-6, 0-6, ชมภู่ทิพย์ จันดาเขต แพ้ อี อึนฮเย (เกาหลีใต้) 2-6, 7-6(3), 2-6, ศุภาพิชญ์ เกือรัมย์ แพ้ คิม ดาบิน (มือวาง2-เกาหลีใต้) 2-6, 5-7, ปริษา รัชฎานนท์ แพ้ ลู บรูโล (มือวาง14-ฝรั่งเศส) 0-6, 2-6, รดา มานะทวีวัฒน์ แพ้ มิชิกะ โอเซกิ (มือวาง6-ญี่ปุ่น) 0-6, 3-6 และ กมลวรรณ บัวแย้ม แพ้ มาฮัก จาอิน (มือวาง 11-อินเดีย) 3-6, 2-6

ส่วนผลคู่อื่น หญิงเดี่ยว คัดเลือก รอบแรก มิสึมิ คาวาซากิ (ญี่ปุ่น) ชนะ ลิซ่า มารี ริอูซ์ (มือวาง12-ญี่ปุ่น) 7-5, 6-4, ซูซาน่า ซโลโชว่า (มือวาง1-สโลวาเกีย) ชนะ อิสเบลล่า โบซิเซวิช (ออสเตรเลีย) 6-2, 6-2, ซื่อ ฉิง เวิ่น (มือวาง4-ไต้หวัน) ชนะ นาตาชา ปัลฮา (อินเดีย) 6-1, 6-2, มิฮิกา ยาดาฟ (อินเดีย) ชนะ ไอโกะ โยชิโตมิ (มือวาง9-ญี่ปุ่น) 6-4, 6-0

อายูมิ โคชิอิชิ (ญี่ปุ่น) ชนะ เริ่น เจีย ฉี (จีน) 6-1, 1-6, 6-2, ฮารุนะ อาราคาวะ (มือวาง7-ญี่ปุ่น) ชนะ อาการิ อิโนะอุเอะ (ญี่ปุ่น) 6-2, 6-1, ลี หัว เฉิน (มือวาง8-ไต้หวัน) ชนะ โอลา อาบู เซกรีย์(อียิปต์) 6-0, 6-0<img class="alignnone size-full wp-image-13757" src="https://www.bucket.cloudaccess9.com/ltatorg/2018/08/62117D08-EAF1-4F80-9016-455A405144DE.jpeg" alt="" width="1838" height="1225" /><img class="alignnone size-full wp-image-13770" src="https://www.bucket.cloudaccess9.com/ltatorg/2018/08/F10ED95E-CB0B-40F0-80AF-246CF8AA7020.jpeg" alt="" width="1904" height="1269" /><img class="alignnone size-full wp-image-13780" src="https://www.bucket.cloudaccess9.com/ltatorg/2018/08/8813CE10-7318-4117-B8C5-654F56674D7E.jpeg" alt="" width="2048" height="1365" />