<!-- wp:paragraph {"align":"center","style":{"typography":{"fontSize":20},"color":{"background":"#abbce7"}}} -->
<p class="has-text-align-center has-background" style="background-color:#abbce7;font-size:20px"><strong>"กมลวรรณ" ใช้สดบดเก๋าเข้าก่อนรองฯแทนตะวัน ประเดิมชัยเทนนิสไทยแลนด์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ ไทยแลนด์ แชมป์เปี้ยนชิพ ประจำปี 2568 สนาม 6 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี จ.นนทบุรี เมื่อวันที่ 18 มิ.ย. 2568 เป็นการแข่งขันวันที่สาม "บัว" กมลวรรณ ยอดเพ็ชร ดาวรุ่งจากพระนครศรีอยุธยา ควงแร็กเกตคู่ใจเดินหน้าเข้ารอบในประเภทหญิงเดี่ยว หลังจากแข่งขันรอบสอง (16 คน) และเอาชนะความเก๋าของนักหวดรุ่นพี่ "อีฟ" ณิชาต์ เลิศพิทักษ์สินชัย อดีตทีมชาติไทยชุดใหญ่จาก กทม. 2-0 เซต 6-3 และ 7-6 ไทเบรก 8-6 กมลวรรณ ซึ่งเป็นมือวาง 3 ของรายการนี้ เข้าไปยืนรอคู่แข่งขันในรอบก่อนรองชนะเลิศ (8 คน) รอพบกับผู้ชนะระหว่าง โยษิตา ศรีพร มือวาง 7 จากสุราษฎร์ธานี กับ พิมพ์ลภัส ลิม ลูกครึ่งไทย-สิงคโปร์ จาก กทม. ทางด้านประเภทชายเดี่ยว ยังเป็นการแข่งขันรอบแรก (32 คน) "แทน" แทนตะวัน ทัดเดโอ มายอลิ แม็คจิโอลิ หรือเรียกสั้น ๆ ว่า แทนตะวัน แม็คจิโอลิ นักกีฬาลูกครึ่งไทย-อิตาลี จาก กทม. ว่างเว้นจากงานวงการบันเทิง มาลงสนามแข่งขันกับ ณัฐกิตติ์ ธีรโชติจิรานนท์ จากประจวบคีรีขันธ์ และผลปรากฏว่า เป็น แทนตะวัน ที่เล่นได้ดี เอาชนะได้ทั้ง 2 เซต 6-0 และ 6-2</p>
<!-- /wp:paragraph -->

<!-- wp:paragraph -->
<p>แทนตะวัน ผ่านเข้ารอบสอง (16 คน) พบกับ นพดล น้อยกอ มือวางอันดับ 8 จากพิจิตร ที่หวดรอบแรก เอาชนะ ตรัย ศรีเสน จากประจวบคีรีขันธ์ 2-0 เซต ด้วยสกอร์ 6-1 และ 6-1 ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง พัชรินทร์ ชีพชาญเดช (ขอนแก่น) ชนะ กัญญธมล ยอดสนิท (นครศรีธรรมราช) 6-0, 6-0 โชติรินทร์ แก้วก่า (ชลบุรี) ชนะ ณัชชารีย์ ธีรโชติจิรานนท์ (ประจวบคีรีขันธ์) 6-3, 6-3 สลักทิพย์ อุ่นเมือง (นนทบุรี) ชนะ อมิตตาลัย ประสูตรนาวิน (ราชบุรี) 6-0, 6-0 ชายเดี่ยว รอบแรก จิรัฏฐ์ นวสิริสมบูรณ์ (กทม.) ชนะ เยฟเกนี่ โดรอคอฟ 6-0, 6-0 ธนกร ศรีรัตน์ (กทม.) ชนะ เตชธรรม ศรีเสน (ประจวบคีรีขันธ์) 6-1, 6-1 สุทธิภัทร ยุนกระโทก (นนทบุรี) ชนะ วรเมธ บุญพึ่ง (สุรินทร์) 6-4, 7-5 ภูมิพัฒน์ สุขโข (กทม.) ชนะ พีรณัฐ แสนพันธ์ (สมุทรปราการ) 6-3, 6-4 คงทรัพย์ คงคา (กทม.) ชนะ ณัฏฐญุตม์ นิธิธนนนต์ (อุดรธานี) 6-1, 6-4 ธีรภัทร ขันติวีรวัฒน์ (ขอนแก่น) ชนะ พงศธรรม อสัมภินพงศ์ (นนทบุรี) 6-2, 6-0 ยุทธนา เจริญผล (อ่างทอง) ชนะ ปรัชญา ใบบ้ง (กทม.) 6-3, 6-4 เจมส์ วันแฮร์เซเลอ (ภูเก็ต) ชนะ ชนาธร กางทอง (สกลนคร) 6-2, 6-1 ธนภัค ตรีสัตยกุล (นครปฐม) ชนะ ปังยะ ผลพิรุฬห์ (กทม.) 7-5, 6-7(4) และ 6-1 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.tour.ltat.org%2Ftournaments-factsheet-acceptance-MTY5MSMjIzE%3D.html%3Ffbclid%3DIwZXh0bgNhZW0CMTAAYnJpZBExdEdVZU9UMlFWbW5vbnoyQgEe4jG3UoNjhRcDsD6dcpIK6Q0C1kBJoQ5pfpw8QZVuPmABl56IwlZd6oh0qbo_aem_LGw7sFYVuM0Y6cVfHif5og&amp;h=AT2sLfXknvUNo7Ox5eSO-CA-v_q1TAvmBNPiwWTn8B3LvlkyV_ICGTBr3JXQ8mnl5Vrc86NDEAfHiSqPP8BP6QjKlnQGm9r-v-oePa08VN35hPIRQPbaJL_4EwZHS2jyKy0RA4uLhzx5CqAUeaaNWg&amp;__tn__=-UK-R&amp;c[0]=AT30xOij4Vaxj0O4wB_TBS8HGDoXkBvDWcz3gWR-1BOXJRD1QXAbVE5bzsVDThPEtt-DOejFfBnVu2-ARGITvYU47xxuQlxmtU8525GtQHfXAivD1qEMgQkh7zW-dkqUCZI62WLelhU65jVzcEmhAt74BXLQ1iANfu0H6lfP5tLehlEX5Q3Sd0OS4WLpSe0VyocyyhmFPsBma-iLopkPW3HNdLNQ" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":50234,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/508531516_1149509297212051_438943108149646870_n-1024x683.jpg" alt="" class="wp-image-50234"/></figure>
<!-- /wp:image -->