<!-- wp:paragraph {"align":"center","style":{"color":{"background":"#adc3cc"}}} -->
<p class="has-text-align-center has-background" style="background-color:#adc3cc"><strong>"เปน-คุณานันท์- ธรรม์" สู้มือท็อป 100 โลกสนุกก่อนพ่ายเทนนิสศึกใหญ่ ไอทีเอฟ จูเนียร์ เจ200 (1)</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ200 นนทบุรี รายการใหญ่ ITF Juniors World Tennis Tour J200 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ200 (1) จัดโดย สหพันธ์เทนนิสนานาชาติ (ไอทีเอฟ) และ สมาคมกีฬาลอนเทนนิสแห่งประเทศไทยฯ ที่ศูนย์พัฒนากีฬาเทนนิสแห่งชาติ เมืองทองธานี และเมื่อวันที่ 25 ก.พ. 2568 เป็นการแข่งขันรอบเมนดรอว์วันที่สอง ประเภทชายเดี่ยว รอบสอง (32 คน) "เปนเน่" เปน จารุศร นักเทนนิสไทย วัย 17 ปี มือ 182 เยาวชนโลก พบงานใหญ่อย่าง เจค เดมโบ้ นักเทนนิสออสเตรเลีย วัย 16 ปี มือ 67 เยาวชนโลก และเป็นมือวางอันดับ 9 ของรายการ ผลปรากฏว่า เปน สามารถต่อกรกับคู่แข่งขันได้อย่างสนุก และคว้าชัยเซตแรกได้ก่อน</p>
<!-- /wp:paragraph -->

<!-- wp:paragraph -->
<p>เซตสอง เปน ออกนำถึง 4-1 ก่อนถูก เจค ทำคะแนนไล่มาและเอาชนะไปในที่สุด 6-4 ส่งผลให้เสมอกัน 1-1 เซต เซตสาม หลังจากแข่งขันไปได้เพียงเกมเดียว เปน ได้แจ้งขอถอนตัวออกจากการแข่งขัน เนื่องจากมีอาการตะคริว ส่งผลให้ เปน แพ้ไปด้วยสกอร์ 7-5, 4-6 และ 0-1 Ret. (รีไทร์) ตกรอบ 32 คน ได้รับคะแนนปลอบใจ จำนวน 18 คะแนน ส่วน เจค ผ่านเข้ารอบสาม หรือ 16 คนสุดท้าย ไปรอพบผู้ชนะระหว่าง ชิออน อิทสึซากิ นักเทนนิสญี่ปุ่นวัย 18 ปี มือ 55 เยาวชนโลก และมือวางอันดับ 7 ของรายการ กับ พาเวล สวอร์ทคอฟ มือ 379 ของโลก</p>
<!-- /wp:paragraph -->

<!-- wp:paragraph -->
<p>ด้าน "พุฒิ" คุณานันท์ พันธราธร นักเทนนิสหนุ่มไทย อายุ 16 ปี มือ 271 เยาวชนโลก ซึ่งได้ไวลด์การ์ดหรือสิทธิพิเศษเข้าร่วมการแข่งขัน พบกับ ฮิโรมาสะ โคยามะ นักเทนนิสญี่ปุ่น อายุ 17 ปี มือ 87 เยาวชนโลก และมือวางอันดับ 14 ของรายการ ผลปรากฏว่า หลังจาก คุณานันท์ ได้พยายามสู้อย่างเต็มที่ ซึ่งเก็บชัยได้ 1 เซต แต่ก็ไม่สามารถเอาชนะได้ พ่ายนักหวดมือวางไปอย่างน่าเสียดาย สรุป คุณานันท์แพ้ 1-2 เซต ด้วยสกอร์ 4-6, 6-2 และ 3-6 ตกรอบ 32 คน ได้รับ 18 คะแนน จากนั้นน้องชายของ คุณานันท์ คือ "ไพน์" ธรรม์ พันธราธร นักเทนนิส วัย 14 ปี อดีตเยาวชนทีมชาติไทย มือ 776 เยาวชนโลก ซึ่งได้ไวลด์การ์ดลงสนาม พบกับ เจียง ฟู่หมิน วัย 17 ปี จากจีน มือวางอันดับ 15 ของรายการ และมือ 88 เยาวชนโลก ในประเภทชายเดี่ยว รอบสอง และผลปรากฏว่า ธรรม์ เครื่องร้อนออกสตาร์ทได้ดี เอาชนะเซตแรกได้ก่อน ทว่า เจียง ฟู่หมิน จับทางการเล่นของ ธรรม์ ได้ ก่อนเอาชนะได้ 2 เซตรวด ส่งผลให้ ธรรม์ แพ้ไป 1-2 เซต ด้วยสกอร์ 6-2, 0-6 และ 3-6 ตกรอบ 32 คนเช่นกัน</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว รอบสอง (32 คน) "บัว" กมลวรรณ ยอดเพ็ชร นักเทนนิสเยาวชนไทยวัย 17 ปี มือ 65 เยาวชนโลก และเป็นมือวางอันดับ 5 ของรายการ พบกับ อารินา วารักสินา นักเทนนิสวัย 17 ปี มือ 162 เยาวชนโลก ผลปรากฏว่า กมลวรรณ ไม่สามารถเล่นได้ตามมาตรฐานของตัวเอง ทำให้ปราชัยไป 0-2 เซต 5-7 และ 1-6 อารินา ผ่านเข้ารอบ 16 คนสุดท้าย พบกับ ซุน ซินหราน เด็กจีน วัย 14 ปี มือวาง 11 และมือ 82 เยาวชนโลก ที่ชนะ อเล็กซานดรา มาโลวา นักเทนนิสวัย 16 ปี มือ 259 เยาวชนโลก 2-0 เซต 6-3, 6-1 ในส่วนผลการแข่งขันของนักเทนนิสไทยรายอื่น ชายคู่ รอบแรก (32 คู่) เปน จารุศร /คุณานันท์ พันธราธร ชนะ ซามาร์ธ ซาฮิตา /แม็กซิมัส ซาเวียร์ หว่อง (อินเดีย /สิงคโปร์) 6-3, 7-6(2) ชายคู่ รอบสอง ธรรม์ พันธราธร /กานต์ธัช สุรฤทธิ์โยธิน แพ้ โรมัน คาร์ลามอฟ /เอกอร์ เพลชิฟต์เซฟ (คู่วาง 2) 2-6, 0-6 ส่วนหญิงคู่ รอบสอง (16 คู่) กมลวรรณ ยอดเพ็ชร /ลีเดียร์ พอดโกริชานี (คู่วาง 7) ชนะ ชู เยซอง /จอง อี ซู (เกาหลีใต้) 6-0, 6-4</p>
<!-- /wp:paragraph -->

<!-- wp:image {"id":48043,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/481899894_1061492936013688_8403727263197492311_n-2-1024x683.jpg" alt="" class="wp-image-48043"/></figure>
<!-- /wp:image -->