<!-- wp:paragraph {"align":"center","style":{"typography":{"fontSize":20},"color":{"background":"#efe6dc"}}} -->
<p class="has-text-align-center has-background" style="background-color:#efe6dc;font-size:20px"><strong>“บิ๊กสุชัย" ย้ำหาเงินกองทุนช่วยคนกีฬา 100 ล้านบาททันที หากได้รับเลือกเป็นประธานโอลิมปิคไทย ส่วนทีมงานเลขาฯ "ดร.สีหศักดิ์" จะจับมือ "คุณหญิงปัทมา" เดินหน้าสู่ความแตกต่างในการยกระดับกีฬาไทยสู่อินเตอร์ เผยสมาคมกีฬาร่วมเทใจให้ลูกชาย "พลตรีจารึก"</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ เปิดเผยว่า การประชุมใหญ่เลือกตั้งประธานคณะกรรมการโอลิมปิคแห่งประเทศไทย และคณะกรรมการบริหารชุดใหม่ ที่จะมีขึ้นที่สำนักงานฯ บ้านอัมพวัน ในวันอังคารที่ 25 มีนาคมนี้ หากตนได้รับการสนับสนุนจาก 37 สมาคมกีฬา ให้ความไว้วางใจให้เป็นประธานคณะกรรมการโอลิมปิคไทย ตนจะนำเงินส่วนตัวสมทบกับกลุ่มเพื่อน ๆ ภาคเอกชนทันทีขั้นต่ำ 100 ล้านบาท เพื่อตั้งกองทุนสนับสนุนความคล่องตัวในการเบิกจ่ายล่วงหน้าของสมาคมกีฬาในการเก็บตัวฝึกซ้อม และส่งแข่งขัน ทั้งนี้ นายสุชัย กล่าวอีกว่า ได้มีการหารือขั้นต้นกับ การกีฬาแห่งประเทศไทย (กกท.) ในการจัดตั้งกองทุนนี้ โดยมีการทำบันทึกความตกลงร่วมกัน พร้อมกับหารือในแง่กฎหมายการสำรองจ่าย และคืนเงินให้กองทุน ซึ่งได้รับการสนับสนุนอย่างดี หากทำได้ไม่ติดขัดอะไรก็จะเดินหน้า ส่วนงานต่างประเทศนั้น จะมี ดร.สีหศักดิ์ อารีราชการัณย์ ในฐานะแคนดิเดตเลขาธิการโอลิมปิค เป็นผู้ดำเนินการร่วมกับฝ่ายต่างประเทศ และประสานกับ คุณหญิงปัทมา ลีสวัสดิ์ตระกูล ไอโอซีเมมเบอร์ โดยเน้นสร้างสิ่งใหม่ ๆ และเป็นประโยชน์สูงสุดกับวงการกีฬาไทยในเวทีนานาชาติ</p>
<!-- /wp:paragraph -->

<!-- wp:paragraph -->
<p>รายงานข่าวจากบ้านอัมพวันแจ้งว่า ขณะนี้ 37 สมาคมกีฬาแห่งประเทศไทยที่เป็นสมาชิก และมีสิทธิ์ในการเลือกประธานโอลิมปิคไทย เริ่มสนับสนุนความตั้งใจจริงจังของ นายสุชัย โดยดูจากบทบาทผลงานในอดีต และปัจจุบันที่เข้ามาเป็นนายกสมาคมกีฬาลอนเทนนิสฯ ได้สร้างความแตกต่าง ด้วยนโยบายวิสัยทัศน์แบบผู้บริหาร และมีความจริงใจในการทำงานทุกด้าน โดยเฉพาะการเป็นผู้ที่เสียสละทุนทรัพย์ส่วนตัวให้กับวงการกีฬา และคนกีฬา โดยไม่ต้องการเป็นข่าว "ตอนนี้ กลุ่มคนกีฬาที่ศรัทธา พลตรีจารึก อารีราชการัณย์ ก็ตอบรับที่จะสนับสนุนคุณสุชัย เชื่อว่าจะได้รับการโหวตคะแนนขาดลอยในการเลือกตั้งครั้งนี้" แหล่งข่าวจากบ้านอัมพวัน ย้ำในตอนท้าย</p>
<!-- /wp:paragraph -->

<!-- wp:image {"id":48383,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/485828717_1079855567510758_4003365307676804541_n-1024x683.jpg" alt="" class="wp-image-48383"/></figure>
<!-- /wp:image -->