<p style="padding-left: 30px;">"น้องแต้ว" ทรรศพร นาคหล่อ นักหวดเยาวชนหญิงไทย สู้เต็มที่ ในศึกเทนนิสเยาวชนนานาชาติ รายการ "โอซาก้า เมเยอร์ส คัพ-เวิลด์ ซูเปอร์ จูเนียร์ เทนนิส แชมเปี้ยนชิพ 2017" ไอทีเอฟ จูเนียร์ เกรด เอ ที่เมืองโอซาก้า ประเทศญี่ปุ่น ในการแข่งขัน เมื่อวันที่ 18 ต.ค. ประเภทหญิงเดี่ยว รอบสอง ซึ่ง "น้องแต้ว" ดาวรุ่งไทยวัย 16 ปี พบกับ เหลียง เอิน ซัว มือวางอันดับ 3 ของรายการ วัย 17 ปี จากไต้หวัน</p>
<p style="padding-left: 30px;">ผลการแข่งขัน ทรรศพร ที่พยายามสู้อย่างเต็มที่ แต่ก็ไม่สามารถต้านความแข็งแกร่งของ เหลียง เอิน ซัว ได้ ทำให้แพ้ไป 0-2 เซต 1-6, 5-7 สำหรับคู่นี้พบกันล่าสุดในศึกเทนนิสอาชีพหญิง "พีทีที-ไอทีเอฟ วีเมนส์ โปร เซอร์กิต 5" ที่ศูนย์พัฒนากีฬาเทนนิสแห่งชาติ เมืองทองธานี เมื่อสัปดาห์ที่ผ่านมา และเป็นทรรศพรที่แพ้ในครั้งนั้น 1-2 เซต</p>
<img class="aligncenter size-full wp-image-1618" src="https://www.bucket.cloudaccess9.com/ltatorg/2017/11/22491496_1576732109016418_5947254927761038097_n.jpg" alt="" width="671" height="960" />