<p style="text-align: center;"><strong><span style="font-size: 14pt;">ยช.ทีมหญิงไทยชนะไต้หวัน2-1คู่คัดเวิลด์จูเนียร์โซนเอเชีย</span></strong></p>

การแข่งขันเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 14 ปี รายการ "2019 เวิลด์ จูเนียร์ เทนนิส คอมเพทติชั่น" รอบคัดเลือกโซนเอเชีย/โอเชียเนีย ที่กรุงกัวลาลัมเปอร์ ประเทศมาเลเซีย ระหว่างวันที่ 8-13 เมษายน เพื่อคัด 4 ทีมไปแข่งขันชิงแชมป์โลก ซึ่งทีมเทนนิสไทย ทีมวาง 2 ของรายการ ประกอบด้วย สลักทิพย์ อุ่นเมือง, ตปณีย์ บุญวัฒน์ และ วิจิตราภรณ์ วิมุกตานนท์ โดยมี "โค้ชจิม" นายสหทัศน์ ศุภกิจ เป็นผู้ฝึกสอน ลงสนามแข่<span class="text_exposed_show">งขันรอบพบกันหมด นัดแรกของ กลุ่ม บี พบกับ ไต้หวัน เมื่อวันที่ 8 เมษายน
สำหรับผลแข่งขันนัดแรก ปรากฎว่า ทีมไทย สามารถเฉือนชนะ ไต้หวันได้อย่างหวุดหวิด 2-1 คู่ โดย เดี่ยวมือ 1 สลักทิพย์ ชนะ หลิน ฟาง อัน 6-1, 6-2 ขณะที่เดี่ยว มือ 2 วิจิตราภรณ์ ชนะ หวง ชิน ถิง 4-6, 6-1, 6-1 และ ประเภทคู่ วิจิตราภรณ์ คู่กับ ตปณีย์ แพ้ หลิน ฟาง อัน กับ เฉิน ยู่ หยุน 3-6,5-7
"โค้ชจิม" สหทัศน์ กล่าวว่า นัดแรกทีมเทนนิสไทยต้องเล่นกันเหนื่อยหน่อย โดยเฉพาะเดี่ยวมือ 2 วิจิตราภรณ์ ที่ลงแข่งคู่แรกและ เสียเซตแรกไปแม้จะถูกกดดันแต่ก็พยายามกระตุ้นให้กลับมาเล่นด้วยความมั่นใจมีสมาธิกับเกม และเปลี่ยนเกมการเล่นใหม่จนสามารถกลับมาชนะได้ เพราะถ้าเสียแต้มนี้ทีมไทยก็อาจจะแพ้ในแมตช์แรกนี้ได้ เนื่องจากไต้หวันเล่นคู่ค่อนข้างดี ซึ่งก็ต้องชมเชยเด็กๆทุกคนที่พยายามสู้กันเต็มที่ แม้จะเป็นรองตั้งแต่ก่อนลงสนาม แต่ทุกคนก็ไม่หวั่น ตั้งใจเล่นและช่วยกันเก็บแต้มนี้ได้
ส่วนนัดสองทีมไทยจะเจอ คาซัคสถาน โค้ชจิม กล่าวว่า ยังเป็นอีกแมตช์ที่หนัก แต่ทุกคนก็พร้อมจะคว้าชัยชนะเพื่อการันตีเข้ารอบ 8 ทีมสุดท้ายให้ได้</span>

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>