<!-- wp:paragraph {"align":"center","style":{"typography":{"fontSize":20},"color":{"background":"#dbeaf1"}}} -->
<p class="has-text-align-center has-background" style="background-color:#dbeaf1;font-size:20px"><strong>"จิณ-จาณีณ"หวดฉลุยเข้ารอบ 8 คนศึกเทนนิส เทนส์ เซอร์กิต สนามที่ 1</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รายการ "เทนนิส เทนส์ จูเนียร์ เซอร์กิต" ครั้งที่ 1 ประจำปี 2567 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เริ่มแข่งวันแรก เมื่อวันที่ 23 มีนาคม โดยในรุ่นอายุไม่เกิน 10 ปี คู่แฝดชาย-หญิง "จิณ - จาณีณ คูวิจิตรสุวรรณ" พกดีกรีแชมป์เทนนิส เทนส์ เยาวชนประเทศไทย ประจำปี 2566 รุ่นอายุไม่เกิน 8 ปี ขยับขึ้นมาแข่งรุ่นอายุไม่เกิน 10 ปี ในปีนี้ ยังคงโชว์ฟอร์มได้ดีสามารถผ่านรอบพบกันหมดในกลุ่ม เข้าสู่รอบ 8 คนสุดท้ายได้ทั้งคู่ จิณ ลงแข่งชายเดี่ยว รอบแบ่งกลุ่ม อยู่กลุ่ม ซี ลงแข่ง 3 นัดชนะรวด โดยชนะ ปัณณวิชญ์ สุธรรม 4-0 เกม, ชนะ ภูณดณ ภูรินิตย์ 4-1 เกม และ ชนะ ธนพิชญ์ ชิวปรีชา 4-0 เกม ผ่านเข้ารอบเป็นที่ 1 ของกลุ่ม โดยจะต้องดวลแร็คเกตกับ พล สิหนาทกถากุล ในรอบ 8 คนสุดท้ายต่อไป ขณะที่มือวาง 1 ของชายเดี่ยว รุ่นอายุไม่เกิน 10 ปริณธนัย โชติกพนิช อยู่กลุ่ม เอ โชคดีได้ออกแรงหวดแมทช์เดียวก็สามารถผ่านเข้ารอบ 8 คนสุดท้ายได้แล้ว โดยชนะ พล สิหนาทกถากุล 4-1 เกม ส่วนอีก 2 นัดคู่แข่งขอถอนตัว ปริณธนัย ผ่านเข้ารอบ 8 คนสุดท้าย เป็นที่ 1 ของกลุ่มไปพบกับ วรวุฒิ ราชสังข์ ด้าน แฝดหญิง จาณีณ ลงแข่งประเภทหญิงเดี่ยว อยู่กลุ่ม ซี ปรากฎว่า สามารถเอาชนะ พิชญา กุลตั้งกิจเสรี 4-2 เกม ขณะที่อีกแมทช์คู่แข่งขอถอนตัว ส่งผลให้ จาณีณ ผ่านเข้ารอบ 8 คนสุดท้ายแบบไม่เหนื่อยมาก สำหรับรอบ 8 คนสุดท้าย จาณีณ จะต้องไปเจอกับ ภัทรฐินี ชวนะนิกุล ในวันที่ 24 มีนาคมนี้ ส่วนผลแข่งขันคู่อื่นๆ สามารถติดตามได้ที่ <a rel="noreferrer noopener" href="https://www.tour.ltat.org/tournaments-factsheet-acceptance-MTU2MQ==.html?fbclid=IwAR2U9KKxjGVhcI39itqL7iKtAycCBOUZkZShR0JvSTesFS3ZJbQ1eMBRIqM_aem_AWrujCpxgOPOjQQ_0sbT1Q_kUdOumVP1o1LN0pPyiXLrq8Nnfa1zTF8oe0aQf64kGDn3EVjE-7bcYY7kR0jntvfX" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":42100,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/433449930_823114449851539_1423347664598281723_n-1024x683.jpg" alt="" class="wp-image-42100"/></figure>
<!-- /wp:image -->