<p style="text-align: center;"><strong><span style="font-size: 14pt;">"มนัญชญา-ณัฐนิดา"ทะลุตัดเชือกเทนนิสแคล-คอมพ์ฯ</span></strong></p>
"ไหม" มนัญชญา สว่างแก้ว มือ 834 ของโลก ย้ำแค้นให้รุ่นพี่ "แตงโม" บุณยวีร์ ธรรมไชยวัฒน์ เต็ง 1 ของรายการ มือ 465 ของโลกได้อีกครั้ง ด้วยการชนะ 2-1 เซตด้วยสกอร์ 6-1, 5-7 และ 7-6 ไทเบรก 7-4 ใช้เวลาทั้งสิ้น 2 ชั่วโมง 32 นาที ในการลงหวดรอบก่อนรองชนะเลิศ (8คน) ในศึกเทนนิสอาชีพหญิง ไอทีเอฟ โปร เซอร์กิต รายการ "แคล-คอมพ์ แอนด์ เอ็กซ์วายซี พริ้นติ้ง ไอทีเอฟ โปร เซอร์กิต ซีรีส์ 2018 <a class="_58cn" href="https://www.facebook.com/hashtag/w3?source=feed_text&amp;epa=HASHTAG&amp;__xts__%5B0%5D=68.ARDKs7jnghhWoCnArr1a_35UWZx0Dx8_D52tjigHqtIwqA9jLEJra44cC5sgrkJiISpeX1nCSshkVhMjBVWSJHfT85oluZeXpwlxLnPId49q6NJYQYTjVlHdQHSHKuXrWzG5NyuHB-tHbEmdM8S89wgpCkkPxen6Qd9BpvkLq3L-ZCheuVt4TOh2jZ45cMxxywdnexmcmwKXqrqkqMxb9gofpCvP2mbWCvM6aiEXjLaskpqQA5hjSMZhtkjrwhk7JjQZf0lYlnlkKZQO5FaXfKmDssttue9utylajry3PigNWhEZBEyg-zqo5pQYsxStweJPjuKjMLEgaDU_R8EYeRD4XDBy&amp;__tn__=%2ANK-R" data-ft="{&quot;type&quot;:104,&quot;tn&quot;:&quot;*N&quot;}"><span class="_5afx"><span class="_58cl _5afz" aria-label="แฮชแท็ก">#</span><span class="_58cm">W3</span></span></a>" ชิงเงินรางวัลรวม 15,000 ดอลลาร์สหรัฐ หรือราว<span class="text_exposed_show"> 480,000 บาท ที่สนามเทนนิส ทรู อารีน่า หัวหิน จ.ประจวบคีรีขันธ์ เมื่อวันที่ 29 พ.ย.61</span>
<div class="text_exposed_show">

มนัญชญา สามารถเอาชนะ บุณยวีร์ ได้เป็นหนที่สองหลังจากเคยเก็บชัยชนะมาแล้วในศึกเทนนิสอาชีพหญิง ไอทีเอฟ โปร เซอร์กิต ที่สนามแห่งนี้มาแล้วเมื่อเดือน พ.ค.ที่ผ่านมา โดยครั้งนั้น มนัญชญา เป็นฝ่ายชนะ ด้วยสกอร์ 1-6, 7-6(3), 2-1 Ret. และคว้าแชมป์แรก

ส่วนรอบรองชนะเลิศ มนัญชญา จะเข้าไปตัดเชือกกับนักหวดวัยเก๋า "จูน" ณัฐนิดา หลวงแนม วัย 31 ปี มือ 615 ของโลก มือวาง 5 ของรายการที่ผ่านเข้ารอบได้หลังหวดชนะ "มะนาว" ธมจันทร์ มอมขุนทด นักหวดวัย 21 ปี มือ 950 ของโลก 2-1 เซตด้วยสกอร์ 3-6, 6-1 และ 6-2 ใช้เวลาทั้งสิ้น 2 ชั่วโมง 25 นาที

ด้านหญิงคู่ รอบรองชนะเลิศ ณัฐนิดา หลวงแนม กับ บุณยวีร์ ธรรมไชยวัฒน์ (คู่มือวาง2) ชนะ พัณณิน โควาพิทักษ์เทศ กับ ธมจันทร์ มอมขุนทด (คู่มือวาง3) 5-7, 7-5 และซูเปอร์ไทเบรก 10-8 ผ่านเข้าไปชิงชนะเลิศพบกับ อัลดิล่า ซูต์เจียดี (อินโดนีเซีย) กับ เอยากะ โอคุโนะ(ญี่ปุ่น) ที่ตัดเชือกชนะ ยิ่งลักษณ์ จิตตะโคตร์ กับ จาง อัน เซ(เกาหลีใต้) 6-0, 6-1

ขณะที่ผลหญิงหญิงเดี่ยว รอบก่อนรองชนะเลิศ คู่อื่นๆ มีดังนี้ อัลดิล่า ซูต์เจียดี (มือวาง2-อินโดนีเซีย) ชนะ ฮาอิเนะ โอกาตะ(ญี่ปุ่น) 6-1, 6-2, กว๋อ ซานซาน (จีน) ชนะ มาริย่า คราซาโคว่า(รัสเซีย) 3-6, 6-2, 7-6(4)

&nbsp;

</div>