<!-- wp:paragraph {"align":"center","style":{"typography":{"fontSize":20},"color":{"background":"#ddf1f9"}}} -->
<p class="has-text-align-center has-background" style="background-color:#ddf1f9;font-size:20px"><strong>สาวลูกครึ่งคนสวยทะยานก่อนรองฯหนุ่มอุดรฟอร์มดีลิ่วหวด"ไทยแลนด์"</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิส รายการ ไทยแลนด์ แชมป์เปี้ยนชิพ สนาม 1 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 13 ก.พ. 2568 เป็นการแข่งขันรอบสอง (16 คน) ประเภทหญิงเดี่ยว รอบสอง "ทีที" ไทร่า ลิธิบี นักเทนนิสลูกครึ่งไทย-อังกฤษ มือวางอันดับ 7 ของรายการ จาก กทม. เดินหน้าผ่านเข้ารอบต่อไปได้สำเร็จ หลังจากใช้การหวดที่เฉียบขาด เอาชนะ สุกฤตา สุขแก้ว นักหวดชาวปักษ์ใต้ จากพัทลุง 2-0 เซต ด้วยสกอร์ 6-3 และ 6-4</p>
<!-- /wp:paragraph -->

<!-- wp:paragraph -->
<p>ไทร่า ผ่านเข้ารอบก่อนรองชนะเลิศ หรือ 8 คนสุดท้าย ไปพบงานใหญ่อย่าง วรรษชล สวัสดี มือวางอันดับ 4 ของรายการ จากพิษณุโลก ที่ชนะ พิมพ์ลภัส ลิม ลูกครึ่งไทย-สิงคโปร์ จาก กทม. 2-0 เซต 6-3, 6-1 ด้านประเภทชายเดี่ยว รอบสอง ณัฏฐญุตม์ นิธิธนนนต์ นักเทนนิสชาวอุดรธานี มือวางอันดับ 5 ของรายการ ก็ผ่านเข้ารอบได้ตามคาด หลังจากเอาชนะ แทนตะวัน แมคจิโอริ หรือชื่อเต็มว่า แทนตะวัน ทัดเดโอ มายอลิ แม็คจิโอลิ นักกีฬานายแบบ ลูกครึ่งไทย-อิตาลี ได้ภายใน 2 เซต ด้วยสกอร์ 6-1 และ 6-3</p>
<!-- /wp:paragraph -->

<!-- wp:paragraph -->
<p>ณัฏฐญุตม์ ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ ฐานทัพ สุขสำราญ จากลพบุรี มือวางอันดับ 3 ของรายการ ที่เอาชนะ เปน จารุศร ดาวรุ่งจาก กทม. 2-0 เซต 6-3, 6-4 ในส่วนผลการแข่งขันคู่อื่น ๆ หญิงเดี่ยว รอบสอง เวียร่า ดีเพิ่ม (ชลบุรี) ชนะ พรนภัส หงส์จำรัสศิลป์ (นครปฐม) 6-3, 6-1 พัชรินทร์ ชีพชาญเดช (ขอนแก่น) ชนะ อมิตตาลัย ประสูตรนาวิน (ราชบุรี) 6-3, 6-1 อัญชิสา ฉันทะ (ประจวบคีรีขันธ์) ชนะ เจน่า เลลานี เฮียร์ฟอร์ด (หนองคาย) 6-0, 6-0 โยษิตา ศรีพร (สุราษฎร์ธานี) ชนะ นราวรรณ เรืองเกิด (ชลบุรี) 6-0, 6-0 กมลวรรณ ยอดเพ็ชร (พระนครศรีอยุธยา) ชนะ ปพิชญา อิสโร (สงขลา) 2-6, 6-4 และ 6-3 ลีเดียร์ พอดโกริซานี่ (สุราษฎร์ธานี) ชนะ ลัลดา กำหอม (กทม.) 6-3, 6-4</p>
<!-- /wp:paragraph -->

<!-- wp:paragraph -->
<p>ขณะที่ ชายเดี่ยว รอบสอง ปัญณ์ณวัชญ์ สุทธิสมบูรณ์ (ลำปาง) ชนะ นพดล น้อยกอ (พิจิตร) 6-2, 6-2 จิรัฏฐ์ นวสิริสมบูรณ์ (กทม.) ชนะ อกนิษฐ์ พุ่มจิตร (เพชรบุรี) 6-2, 1-6 และ 6-4 ยุทธนา เจริญผล (อ่างทอง) ชนะ ปราบ วิรุฬห์เศรษฐวิทย์ (กทม.) 6-2, 6-2 กฤติน โกยกุล (พังงา) ชนะ ปังยะ ผลพิรุฬห์ (กทม.) 6-1, 6-0 ธนเพชร ฉันทะ (ประจวบคีรีขันธ์) ชนะ แพทริค ออพลูชติล (เช็ก) 6-7(5), 3-0 Ret. (ปวดศีรษะ) ธนกร ศรีรัตน์ (กทม.) แพ้ ลูก้า คาสเทลนูโอโว (สวิตเซอร์แลนด์) 2-6, 2-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-draws-MTY0Mw==.html?fbclid=IwZXh0bgNhZW0CMTAAAR24eWR0x79B1kuOj6nd4qLja4HOmTSFh6s-PVKMbNagc1OILiRHFXP-yMw_aem_qyj2mr-VtofHPvGw1A6shw" target="_blank">https://www.tour.ltat.org/tournaments-draws-MTY0Mw==.html</a></p>
<!-- /wp:paragraph -->

<!-- wp:image {"id":47854,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/477851315_1051885050307810_2346497664942421724_n-1024x683.jpg" alt="" class="wp-image-47854"/></figure>
<!-- /wp:image -->