<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>เต็งหนึ่งซิวแชมป์ชายคู่ตามคาด<br>หนุ่มอิตาเลียนชิงฯ นักหวดโสม<br>เทนนิส "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพชาย เอทีพี ชาลเลนเจอร์ ทัวร์ สัปดาห์ที่ 3 รายการ "ไทยแลนด์ เทนนิส ทัวร์" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 20 ม.ค. 2567 มีพิธีมอบรางวัลในประเภทชายคู่ โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล
  ประเภทชายคู่ รอบชิงชนะเลิศ ลุก จอห์นสัน จากสหราชอาณาจักร และ สแคนเดอร์ มานซูรี จากตูนิเซีย คู่มืออันดับ 113 และ 125 ของโลกตามลำดับ และยังเป็นคู่เต็งหนึ่งของรายการ คว้าแชมป์ได้ตามคาด หลังจากผนึกกำลังปราบคู่นักหวดหนุ่มจากอินเดีย นิกิ กาลิยันดา ปุณชา และ ริธวิก เชาดารี บอลลิปาลลี คู่มืออันดับ 153 และ 162 ของโลกตามลำดับ ได้ 2 เซตรวด 7-5 และ 6-4 คู่เต็งหนึ่งได้ครองแชมป์ชายคู่ รับเงินรางวัล 4,665 ดอลลาร์สหรัฐ หรือประมาณ 161,000 บาท พร้อมคะแนนสะสมอันดับโลก คนละ 75 แต้ม ส่วนรองแชมป์ ได้รับ 2,700 ดอลลาร์สหรัฐ หรือประมาณ 93,000 บาท และคะแนน 50 แต้ม
  ประเภทชายเดี่ยว เป็นการแข่งขันรอบรองชนะเลิศ "เต็ง 7" มัตเตโอ จิจานเต้ นักหวดหนุ่มอิตาลี วัย 22 ปี มืออันดับ 171 โลก เดินหน้าผ่านเข้ารอบไปลุ้นแชมป์ได้สำเร็จ หลังจากตัดเชือกชนะ เจสัน จุง จอมเก๋าจากไต้หวัน วัย 34 ปี มืออันดับ 260 โลก ได้ 2-0 เซต 6-3, 7-5 ในเวลา 1 ชั่วโมง 25 นาที
  ด้านแมทช์ตัดเชือกอีกคู่ ระหว่างนักเทนนิสที่ฝ่าด่านมาจากรอบคัดเลือก ฮง ซองชาน จากเกาหลีใต้ วัย 26 ปี มืออันดับ 247 ของโลก พบกับ โจวานนี่ โฟนิโอ จากอิตาลี วัย 25 ปี มืออันดับ 279 ของโลก ผลปรากฏว่า เป็น ฮง ซองชาน ที่แข็งแกร่งกว่า ใช้เวลา 1 ชั่วโมง 41 นาที เอาชนะได้ 2-0 เซต 6-4 และ 6-1
  ฉะนั้น คู่ชิงชนะเลิศ ประเภทชายเดี่ยว จะเป็นการพบกันระหว่าง มัตเตโอ จิจานเต้ กับ ฮง ซองชาน แข่งขันวันอาทิตย์ที่ 21 ม.ค. 2567 เวลา 10.30 น. ในขณะที่ เจสัน จุง กับ โจวานนี่ โฟนิโอ ตกรอบรองชนะเลิศ รับเงินรางวัลปลอบใจ คนละ 3,900 ดอลลาร์สหรัฐ หรือประมาณ 134,800 บาท และคะแนนสะสมอันดับโลก คนละ 22 แต้ม</code></pre>
<!-- /wp:code -->

<!-- wp:image {"id":41204,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3921-1024x683.jpeg" alt="" class="wp-image-41204"/></figure>
<!-- /wp:image -->