<!-- wp:paragraph {"align":"center","textColor":"vce-bg","style":{"color":{"background":"#0075a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0075a3;font-size:22px"><strong>"นาตาช่า-ศิวณัฎฐ์" นำนักหวดไทย<br>ตีตั๋วเมนดรอว์ศึกไทยแลนด์-ไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 6 เทนนิสชาย รายการ "ไทยแลนด์ - ไอทีเอฟ เมนส์ เทนนิส ทัวร์" และเทนนิสหญิง รายการ "ไทยแลนด์ - ไอทีเอฟ วีเมนส์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 543,150 บาท รวม 2 รายการอยู่ที่ 1,086,300 บาท แข่งขันที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 17 ก.ค.2566 เป็นการแข่งขันรอบคัดเลือกรอบสุดท้าย
       ประเภทหญิงเดี่ยว "เบนซ์" นาตาช่า แสงพระจันทร์ นักเทนนิสลูกครึ่งไทย-ลาว สัญชาติไทย วัย 21 ปี มือ 1253 โลก และเป็นมือวางอันดับ 1 ของรอบนี้ พบกับ ริยา อูโบเวจา นักเทนนิสอินเดีย วัย 20 ปี มืออันดับ 836 ไอทีเอฟ แร้งกิ้ง และเป็นมือวางอันดับ 15 ผลการแข่งขัน ปรากฏว่า นาตาช่า โชว์ฟอร์มการหวดที่เฉียบขาด ใช้เวลา 71 นาที หวดชนะ 2-0 เซต 6-1 และ 6-1 ทะลุสู่รอบเมนดรอว์ทันที ซึ่งแข่งขันระหว่างวันที่ 18-23 ก.ค.2566
       ประเภทชายเดี่ยว เป็นการขับเคี่ยวกันระหว่างนักเทนนิสไทย "ปันปัน" ศิวณัฎฐ์ อุ้ยตยะกุล วัย 18 ปี พบกับ "น็อต" ศุภวัฒน์ แซ่อุ้ย วัย 17 ปี โดย ศิวณัฎฐ์ กับ ศุภวัฒน์ นั้น เคยจับคู่กันแข่งขันเทนนิสไอทีเอฟระดับเยาวชน และร่วมกันคว้าแชมป์ในประเภทชายคู่มาแล้วถึง 6 ครั้ง ส่วนครั้งนี้โคจรมาพบกันเองในประเภทชายเดี่ยว ซึ่งใช้เวลาสู้กันเกือบ 2 ชั่วโมง และต้องดวลซูเปอร์ไทเบรกตัดสิน ผลปรากฏว่า ศิวณัฎฐ์ ที่แพ้เซตแรก พลิกกลับมาเป็นฝ่ายชนะไปในที่สุด 2-1 เซต 4-6, 6-2 และซูเปอร์ไทเบรก 10-5 ทะลุสู่รอบเมนดรอว์ทันที โดยแมทช์นี้ ศิวณัฎฐ์ เสิร์ฟเอซได้ 7 ครั้ง เสีย 2 ดับเบิลฟอลท์ ส่วน ศุภวัฒน์ เสิร์ฟเอซได้ 3 ครั้ง เสีย 1 ดับเบิลฟอลท์
       ในส่วนผลการแข่งขันคู่อื่น ๆ มีดังนี้ หญิงเดี่ยว คัดเลือกรอบสุดท้าย ศุภาพิชญ์ เกือรัมย์ ชนะ ซื่อ หยาน ตัน (สิงคโปร์) 6-1, 6-4 กมลวรรณ ยอดเพ็ชร ชนะ ลาลิตยา กาลลูรี (วาง 8 อินเดีย) 6-2, 6-1
       ชายเดี่ยว คัดเลือกรอบแรก ภาธร หาญชัยกุล ชนะ ไท แซค (วาง 10-ออสเตรเลีย) 7-6(3), 6-2 ไมเคิล มัธยมจันทร์ แพ้ วู ฮา มินห์ ดึ๊ก (วาง 14 เวียดนาม) 3-6, 6-1 และซูเปอร์ไทเบรก 11-13  
       และคัดเลือกรอบสุดท้าย ภาธร หาญชัยกุล ชนะ คงทรัพย์ คงคา (วาง 6) 6-3, 6-3 เครดิต ไชยรินทร์ (วาง 8) ชนะ คูเปอร์ วิลคินสัน (ออสเตรเลีย) 6-3, 6-4</code></pre>
<!-- /wp:code -->

<!-- wp:image {"id":38189,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/632C65D9-29BA-44E8-94E6-601C78265CC8-1024x683.jpeg" alt="" class="wp-image-38189"/></figure>
<!-- /wp:image -->