<!-- wp:paragraph {"align":"center","style":{"color":{"background":"#bdd9e5"},"typography":{"fontSize":20}}} -->
<p class="has-text-align-center has-background" style="background-color:#bdd9e5;font-size:20px"><strong>"เปนเน่-ลีเดียร์" ผงาดคว้าแชมป์ไอทีเอฟจูเนียร์สเวิลด์ทัวร์ในบ้าน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (4) หรือ ไอทีเอฟ จูเนียร์ส เวิลด์ เทนนิส ทัวร์ เจ60 (4) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 2 พ.ย. 2567 เป็นการแข่งขันวันสุดท้าย โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลให้แก่นักกีฬา ประเภทชายเดี่ยว นักเทนนิสดาวรุ่งไทยโคจรมาชิงชนะเลิศกันเอง "เปนเน่" เปน จารุศร อายุ 16 ปี มือวางอันดับ 1 ของรายการ พบกับ "พุฒิ" คุณานันท์ พันธราธร อายุ 16 ปี มือวางอันดับ 2 ของรายการ และผลการแข่งขัน ปรากฏว่า เปนที่พ่ายเซตแรกไปก่อน ได้ตั้งหลักสู้ใหม่ พยายามเล่นให้ได้ตามมาตรฐานของตัวเอง กระทั่งทำได้สำเร็จ เก็บ 2 เซตที่เหลือ แซงเอาชนะคุณานันท์ 2-1 เซต ด้วยสกอร์ 3-6, 7-5 และ 6-1</p>
<!-- /wp:paragraph -->

<!-- wp:paragraph -->
<p>"เปนเน่" ได้ครองแชมป์ชายเดี่ยว รายการ ไอทีเอฟ จูเนียร์ส เวิลด์ เทนนิส ทัวร์ เจ60 (4) ซึ่งนับเป็นการได้แชมป์ไอทีเอฟ ระดับเยาวชน รายการที่ 4 ขณะเดียวกันยังได้รับคะแนนสะสมอันดับเยาวชนโลก จำนวน 60 คะแนน ส่วน "พุฒิ" ได้รองแชมป์ชายเดี่ยว ได้รับคะแนน จำนวน 36 คะแนน ทางด้านประเภทหญิงเดี่ยว "บัว" กมลวรรณ ยอดเพ็ชร นักหวดลูกสักหลาดดาวรุ่งไทย วัย 17 ปี มือวางอันดับ 1 ของรายการ ลงสนามชิงชนะเลิศกับ "ลีเดียร์" ลีเดียร์ พอดโกริชานี่ อีกหนึ่งนักหวดดาวรุ่งไทย ซึ่งเป็นลูกครึ่งไทย-รัสเซีย อายุ 17 ปี และเป็นมือวางอันดับ 2 ของรายการ หลังการชิงชัย ผลปรากฏว่า เป็น ลีเดียร์ สาวน้อยลูกครึ่งที่เล่นได้ดี ก่อนเป็นฝ่ายเฉือนชนะ 2-1 เซต ด้วยสกอร์ 6-2, 4-6 และ 6-2</p>
<!-- /wp:paragraph -->

<!-- wp:paragraph -->
<p>ลีเดียร์ ขึ้นแท่นแชมป์หญิงเดี่ยว รายการ ไอทีเอฟ จูเนียร์ส เวิลด์ เทนนิส ทัวร์ เจ60 (4) ซึ่งนับเป็นแชมป์ไอทีเอฟ ระดับเยาวชน รายการที่ 4 ของดาวรุ่งไทยรายนี้ พร้อมรับคะแนนสะสมอันดับเยาวชนโลก จำนวน 60 คะแนน ในขณะที่ กมลวรรณ รองแชมป์ ได้รับคะแนน จำนวน 36 คะแนน</p>
<!-- /wp:paragraph -->

<!-- wp:image {"id":46512,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/465428677_977308147765501_23653446399445566_n-1024x683.jpg" alt="" class="wp-image-46512"/></figure>
<!-- /wp:image -->