<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>4 สาวไทยหวดกระหึ่มฉลุยก่อนรองฯ<br>เทนนิสนานาชาติ แคล-คอมพ์ 2025<br>เจ้าถิ่นทะยานตัดเชือกประเภทหญิงคู่</strong></p>
<!-- /wp:paragraph -->

<!-- wp:paragraph -->
<p>นักเทนนิสทีมชาติไทยชุดซีเกมส์่ 2025 คว้าชัยในการแข่งขันเทนนิสนานาชาติ ไอทีเอฟ เวิลด์ เทนนิส ทัวร์ รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2025 ชิงเงินรางวัลรวม 15,000 ดอลลาร์สหรัฐ หรือประมาณ 509,700 บาท ที่อารีน่า หัวหิน จ.ประจวบคีรีขันธ์ เมื่อวันที่ 13 พ.ย. 2568</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบสอง (16 คน) "แต้ว" ทรรศพร นาคหล่อ ทีมชาติชุดซีเกมส์ของไทย มือ 539 ของโลก ที่ในรายการนี้เป็นมือวาง 4 ต้องทำงานหนักในเซตแรก ในการดวลแร็กเกตกับ มิยุ นากาชิมะ สาวญี่ปุ่น มือ 1252 ของโลก ก่อนที่ ทรรศพร จะเอาชนะได้ทั้ง 2 เซต หลังจากพยายามใช้การเล่นที่หลากหลายเข้าสู้ สรุป ทรรศพร ชนะ 2-0 เซต 7-5, 6-2 ในเวลา 1 ชั่วโมง 47 นาที</p>
<!-- /wp:paragraph -->

<!-- wp:paragraph -->
<p>ในรอบก่อนรองชนะเลิศ หรือ 8 คนสุดท้าย ทรรศพร จะแข่งขันกับ หวัง หยู่หาน ดาวรุ่งจีน มือวาง 7 ที่ชนะ ซิดนีย์ วิลสัน จากสหรัฐอเมริกา 6-3, 6-1</p>
<!-- /wp:paragraph -->

<!-- wp:paragraph -->
<p>ทางด้าน "อีฟ" พัชรินทร์ ชีพชาญเดช ทีมชาติไทยชุดซีเกมส์ มือ 451 ของโลก และมือวาง 1 ของรายการ ยังโชว์ฟอร์มได้ตามมาตรฐานของตัวเอง เอาชนะ อีวา มารี เดวิญส์ ดาวรุ่งสิงคโปร์ ได้ 2 เซตรวด 6-3, 6-0 ในเวลา 72 นาที ผ่านเข้ารอบก่อนรองชนะเลิศไปพบกับ หวัง เจีย อี้ มือวาง 5 จากจีน</p>
<!-- /wp:paragraph -->

<!-- wp:paragraph -->
<p>นอกจากนี้ "เอิร์ธ" เพียงธาร ผลิพืช มือวาง 8 อีกหนึ่งทีมชาติชุดซีเกมส์ ก็คว้าชัยรอบสอง หลังจากเอาชนะ เซวิล ยุลดาเชวา จากอุซเบกิสถาน 6-1, 6-4 เช่นเดียวกับ "ออมสิน" อัญชิสา ฉันทะ มือวาง 3 ของรายการ ที่เอาชนะ คานาโกะ โอซาฟุเนะ จากญี่ปุ่น แบบขาดลอย 6-0, 6-0 ส่งผลให้มีนักเทนนิสหญิงไทยผ่านเข้ารอบก่อนรองฯ ได้ถึง 4 คน</p>
<!-- /wp:paragraph -->

<!-- wp:paragraph -->
<p>ขณะที่ หญิงคู่ รอบก่อนรองชนะเลิศ พัชรินทร์ ชีพชาญเดช-กมลวรรณ ยอดเพ็ชร (คู่วาง 3) ชนะ ไค เหยา เฉิง (ฮ่องกง)-เบลา ทัมฮันการ์ (อินเดีย) 6-3, 6-2 ทรรศพร นาคหล่อ-ลีเดียร์ พอดโกริชานี่ ชนะ พิมพ์มาดา ทองคำ-อีวา มารี เดวิญส์ (สิงคโปร์) 7-6(7-5), 6-4</p>
<!-- /wp:paragraph -->

<!-- wp:image {"id":53150,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/581926840_1272842564878723_2559860364890735238_n-1024x683.jpg" alt="" class="wp-image-53150"/></figure>
<!-- /wp:image -->