<!-- wp:paragraph {"align":"center","style":{"typography":{"fontSize":20},"color":{"background":"#bdd1da"}}} -->
<p class="has-text-align-center has-background" style="background-color:#bdd1da;font-size:20px"><strong>ยอดเยี่ยม! "พัชรพล" รวบแชมป์เดี่ยว-คู่แพรวา ขึ้นแท่นฝ่ายหญิงสมัย 2 หวด </strong></p>
<!-- /wp:paragraph -->

<!-- wp:paragraph -->
<p>GSB การแข่งขันเทนนิสเยาวชนเอเชีย รุ่นอายุไม่เกิน 14 ปี รายการ GSB Asian 14&amp;Under 2025 (1) เก็บคะแนนสะสมอันดับเยาวชนเอเชีย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 25 ก.ค. 2568 เป็นวันสุดท้าย โดย พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธานมอบรางวัล ประเภทชายเดี่ยว พัชรพล หลีกุล ดาวรุ่งไทย มือ 13 เยาวชนเอเชีย คว้าแชมป์ได้ตามคาดในฐานะมือวาง 1 ของรายการ หลังจากเอาชนะ ปัณณพรรธน์ นิ่มนวลกุล จากไทยเช่นกัน ซึ่งเป็นมือวาง 7 และมือ 83 เยาวชนเอเชีย ในรอบชิงชนะเลิศ 2-0 เซต 6-4 และ 6-0 ทั้งนี้ จากการคว้าแชมป์ชายเดี่ยว พัชรพล ได้รับคะแนนสะสมอันดับเยาวชนเอเชีย รุ่นอายุไม่เกิน 14 ปี จำนวน 200 คะแนน โดยเป็นการได้แชมป์เยาวชนเอเชีย นับเป็นครั้งที่ 2 ของปีนี้ ในขณะที่ ปัณณพรรธน์ ได้รองแชมป์ ได้รับ 133 คะแนน</p>
<!-- /wp:paragraph -->

<!-- wp:paragraph -->
<p>ทางด้านตำแหน่งแชมป์ประเภทหญิงเดี่ยว เป็นของ แพรวา เทพหัสดิน ณ อยุธยา นักเทนนิสไทย มือวาง 5 และมือ 57 เยาวชนเอเชีย ที่ในรอบชิงชนะเลิศ เอาชนะ อัญวีณ์ ไพศาลภาณุวงศ์ จากไทยเช่นกัน ซึ่งเป็นมือวาง 4 และมือ 53 เยาวชนเอเชีย 2-1 เซต 6-7 ไทเบรก 4-7, 6-4 และ 6-0 แพรวา ได้ครองแชมป์หญิงเดี่ยว ซึ่งนับเป็นครั้งที่ 2 ของปีนี้ ที่ได้แชมป์เอเชียในรุ่นอายุไม่เกิน 14 ปี ขณะเดียวกันยังได้รับคะแนนสะสมอันดับเยาวชนเอเชีย จำนวน 200 คะแนน ส่วน อัญวีณ์ รองแชมป์ ได้ 133 คะแนน จากนั้นเป็นการแข่งขันประเภทชายคู่ รอบชิงชนะเลิศ พัชรพล หลีกุล ที่ได้แชมป์ชายเดี่ยวไปแล้ว ลงสนามลุ้นถ้วยแชมป์อีกใบ โดยคู่กับ ธีรพัทธิ์ สัมฤทธิวณิชชา ช่วยกันหวดเอาชนะคู่จีน เจิ้ง ตี้ย่า กับ หวง เจิ้งซี ได้อย่างฉิวเฉียด 2-1 เซต 3-6, 6-2 และซูเปอร์ไทเบรก 13-11 พัชรพล กับ ธีรพัทธิ์ ได้ครองแชมป์ชายคู่ร่วมกัน และยังเป็นการเบิ้ลแชมป์ของ พัชรพล อีกด้วย ประเภทหญิงคู่ รอบชิงชนะเลิศ พลอยเพชร ด้วงเขียว กับ อัญวีณ์ ไพศาลภาณุวงศ์ คู่มือวาง 2 ผนึกกำลังเอาชนะ ออเดรย์ เหวิน ซือ เติ้ง และ อแมนด้า เหวิน เอน เติ้ง จากมาเลเซีย 2-0 เซต 6-4 และ 6-1 ส่งผลให้ พลอยเพชร กับ อัญวีณ์ ได้ครองแชมป์หญิงคู่ร่วมกัน</p>
<!-- /wp:paragraph -->

<!-- wp:image {"id":50973,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/523099439_1178831754279805_310885264993783538_n-1024x681.jpg" alt="" class="wp-image-50973"/></figure>
<!-- /wp:image -->