<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#2fa300"}}} -->
<p class="has-text-align-center has-vce-bg-color has-text-color has-background" style="background-color:#2fa300;font-size:20px"><strong>สาวไทยควงแร็กเกตคู่ใจประเดิมชัย<br>เทนนิสไอทีเอฟW40บาย"เอสเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนโลก ไอทีเอฟ วีเมนส์ เวิลด์ เทนนิส ทัวร์ W40 รายการ "ไอทีเอฟ โปร เซอร์กิต พรีเซนเต็ด บาย เอสเอที (1)" ชิงเงินรางวัลรวม 40,000 ดอลลาร์สหรัฐ หรือประมาณ 1,400,000 บาท ณ ศูนย์พัฒนากีฬาเทนนิสแห่งชาติ เมืองทองธานี นนทบุรี เมื่อวันที่ 3 ม.ค. 2566 เป็นการแข่งขันเมนดรอว์วันแรก
       4 นักเทนนิสไทย "แน็ต" พัณณิน โควาพิทักษ์เทศ, "ออมสิน" อัญชิสา ฉันทะ, "รวงข้าว" ลัลนา ธาราฤดี และ "อีฟ" พัชรินทร์ ชีพชาญเดช ต่างคว้าชัยในการแข่งขันประเภทหญิงเดี่ยว รอบแรก (32 คน) ได้สำเร็จ
       พัณณิน มือ 510 ของโลก ออกแรงหวด 2 ชั่วโมง 14 นาที ก่อนคว้าชัยจาก ฮารุนะ อะราคาวะ นักหวดญี่ปุ่น มือ 391 ของโลก 2-0 เซต 6-2, 7-5 ผ่านเข้าไปพบกับ คาเทริน่า บอนดาเรนโก้ เต็ง 8 จากยูเครน ที่รอบแรกชนะ สลักทิพย์ อุ่นเมือง ของไทย 6-1, 6-0
       อัญชิสา มือ 799 ของโลก ได้พยายามเล่นตามมาตรฐานของตัวเอง จนสามารถเอาชนะ ไป่ โจวซวน จากจีน มือ 333 ของโลก ในรอบแรกได้ 2 เซตรวด 6-3 และ 7-5 ส่วน ลัลนา มือ 639 ของโลก ก็ประเดิมชัยได้จาก ซีน่า เฮอร์มานน์ จากเยอรมนี มือ 557 ของโลก ได้ 2-0 เซต ด้วยสกอร์ 6-3 และ 6-4
       ขณะที่ พัชรินทร์ ซึ่งผ่านเข้ามาจากรอบคัดเลือก โดยเป็นมือ 660 ของโลก พลิกจากที่แพ้เซตแรกให้แก่ "เต็ง 2" คาโรล มงเนต์ จากฝรั่งเศส มืออันดับ 209 ของโลก กลับมาเป็นฝ่ายเฉือนชนะ 2-1 เซต 2-6, 7-6 ไทเบรก 7-3 และ 6-4 พัชรินทร์ ตีตั๋วสู่รอบสองได้เช่นกัน
      ในส่วนผลการแข่งขันคู่อื่น ๆ หญิงเดี่ยว รอบแรก กาเบรียล่า อันเดรอา นัตสัน (เช็ก) ชนะ หยา อี้ หยาง (ไต้หวัน) 6-2, 6-3
      หญิงคู่ รอบแรก เพียงธาร ผลิพืช-มนัญชญา สว่างแก้ว ชนะ วรรษชล สวัสดี-พิมพ์มาดา ทองคำ 7-5, 7-5 อัญชิสา ฉันทะ-ลัลนา ธาราฤดี ชนะ ริยา บาเทีย-ลีน่า กลุชโก้ (อินเดีย-อิสราเอล) 6-7(4-7), 6-3 และซูเปอร์ไทเบรก 11-9 พัณณิน โควาพิทักษ์เทศ-เกา ซินหยู (จีน) ชนะ อันกิต้า ไรน่า-โรซาลี ฟาน เดอร์ โฮก (คู่มือวาง 1 อินเดีย-เนเธอร์แลนด์) 6-3, 4-6 และซูเปอร์ไทเบรก 11-9
       สำหรับผลการแข่งขันคู่อื่น ๆ มีดังนี้ https://www.itftennis.com/en/tournament/w40-nonthaburi/tha/2023/w-itf-tha-01a-2023/draws-and-results/</code></pre>
<!-- /wp:code -->

<!-- wp:image {"id":35496,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/C90F5527-4C61-422A-A41B-2E7D90685071-1024x683.jpeg" alt="" class="wp-image-35496"/></figure>
<!-- /wp:image -->