<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"พิชญ์พงษ์" โค่นวาง 1 ผงาดแชมป์ชายเดี่ยว<br>ผลงานดี "ศรุดา" คว้า 2 ถ้วยศึกเอเชียนโฟร์ทีน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอทีเอฟ เอเชียน โฟร์ทีน แอนด์ อันเดอร์ (1) 2026" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 29 พ.ค. 2569 เป็นรอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัล</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว พิชญ์พงษ์ จีนาพันธุ์ นักหวดไทย มือ 266 เยาวชนเอเชีย ชิงชนะเลิศกับ อิม จีโฮ จากเกาหลีใต้ มือ 76 เยาวชนเอเชีย และยังเป็นมือวางอันดับ 1 ของรายการ ผลปรากฏว่า แม้ พิชญ์พงษ์ เป็นรองด้วยอันดับเยาวชนเอเชีย แต่สามารถเล่นได้ดี กระทั่งคว้าชัยได้ในที่สุด 2-0 เซต 6-2 และ 6-4</p>
<!-- /wp:paragraph -->

<!-- wp:paragraph -->
<p>พิชญ์พงษ์ ได้ครองแชมป์ "แอลทีเอที เอทีเอฟ เอเชียน โฟร์ทีน แอนด์ อันเดอร์" สนามแรกของปีนี้ พร้อมรับคะแนนสะสมอันดับเยาวชนเอเชีย จำนวน 200 คะแนน ส่วน อิม จีโฮ ในฐานะรองแชมป์ ได้รับ 133 คะแนน</p>
<!-- /wp:paragraph -->

<!-- wp:paragraph -->
<p>ทางด้านแชมป์ประเภทหญิงเดี่ยว เป็นของ ศรุดา สุดตา เยาวชนทีมชาติไทยชุดปัจจุบัน ที่โชว์ฟอร์มเอาชนะ อาร์ภรนันท์ โซเฟีย แสงสุชาติ จากไทยเช่นกัน ซึ่งเป็นมือ 86 เยาวชนเอเชีย และมือวางอันดับ 1 ของรายการ ได้ 2 เซตรวด ด้วยสกอร์ 6-2 และ 6-0 ทั้งนี้ ในฐานะแชมป์หญิงเดี่ยว ศรุดาได้คะแนนสะสมอันดับเยาวชนเอเชีย จำนวน 200 คะแนน ส่วน อาร์ภรนันท์ รองแชมป์ ได้ 133 คะแนน</p>
<!-- /wp:paragraph -->

<!-- wp:paragraph -->
<p>จากนั้น ศรุดา ยังได้ลงสนามแข่งขันประเภทหญิงคู่ โดยควงแขน ธนภรณ์ ก้อนศิลา ลงหวดรอบชิงชนะเลิศ เอาชนะ วิมุตติญา พงษ์หนู กับ วาร์วารา คูไวต์เซวา 2-1 เซต 4-6, 6-3 และซูเปอร์ไทเบรก 10-6 ส่งผลให้ ศรุดา กับ ธนภรณ์ ได้ครองแชมป์หญิงคู่ร่วมกัน นอกจากนี้ ยังเป็นถ้วยแชมป์ใบที่ 2 ของ ศรุดา ในรายการนี้อีกด้วย</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบชิงชนะเลิศ ซัลมาน อัลยามี กับ สุลต่าน อัลยามิ คู่นักหวดจากซาอุดีอาระเบีย เอาชนะ เมสัน ไจรัส โฮ จากมาเลเซีย กับ เรอิโซ ตานูโจโย จากอินโดนีเซีย 2-0 เซต 7-6(7-2) และ 6-2</p>
<!-- /wp:paragraph -->

<!-- wp:image {"id":56629,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/06/710755442_1431099625719682_3166670690436483431_n-1024x731.jpg" alt="" class="wp-image-56629"/></figure>
<!-- /wp:image -->