<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#006ca3"}}} -->
<p class="has-text-align-center has-vce-bg-color has-text-color has-background" style="background-color:#006ca3;font-size:22px"><strong>"กมลวรรณ" ฉายฟอร์มดาวรุ่งล้มรุ่นพี่<br>หวดศึกใหญ่ "แอลทีเอที-ไอทีเอฟ เจ300"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส รายการใหญ่ "แอลทีเอที - ไอทีเอฟ จูเนียร์ส เจ300" โดยนักกีฬาที่คว้าแชมป์ประเภทเดี่ยวจะได้คะแนนสูงถึง 300 คะแนน แข่งขัน ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และเมื่อวันที่ 6 มี.ค. 2566 เป็นการแข่งขันรอบเมนดรอว์วันแรก
       ประเภทหญิงเดี่ยว รอบแรก สาย 64 คน "น้องบัว" กมลวรรณ ยอดเพ็ชร นักเทนนิสดาวรุ่งไทยวัย 15 ปี มือ 247 เยาวชนโลก พกดีกรีเยาวชนทีมชาติไทย ปี 2566 ประเดิมสนามกับ ยอง เซอิน นักเทนนิสจากแดนโสมขาว เกาหลีใต้ วัย 18 ปี มือ 163 เยาวชนโลก ผลปรากฎว่า "น้องบัว" ที่แม้เป็นรองเรื่องอันดับโลก แต่เกมการหวดในแมทช์นี้ไม่เป็นรองคู่แข่งขัน และเล่นอย่างมั่นใจ จนสามารถเอาชนะได้ 2 เซตรวด 7-6 ไทเบรก 8-6 และ 6-3 "น้องบัว" ผ่านเข้ารอบ 32 คน ไปพบกับ ลิลี่ แฟร์เคลาห์ นักหวดวัย 17 ปี จากออสเตรเลีย เต็ง 6 และมือ 72 เยาวชนโลก ที่ได้บายรอบแรก
       ด้านประเภทชายเดี่ยว รอบ 64 คน "น็อต" ศุภวัฒน์ แซ่อุ้ย นักเทนนิสไทย วัย 17 ปี มือ 136 เยาวชนโลก สุดต้านฟอร์มการเล่นที่ดีของ ปาร์ค ซึงมิน นักหวดเกาหลีใต้ วัย 17 ปี มือ 141 เยาวชนโลก พ่ายไป 0-2 เซต 2-6, 3-6 ตกรอบไปตามระเบียบ ในขณะที่ ปาร์ค ซึงมิน ผ่านเข้ารอบ 32 คน ไปพบกับ เรอิยะ ฮัตโตริ จากญี่ปุ่น มือวาง 12 ของรายการ และมือ 94 เยาวชนโลก ที่ได้บายรอบแรก
       ในส่วนผลการแข่งขันของนักเทนนิสเยาวชนไทยรายอื่น มีดังนี้ หญิงเดี่ยว รอบ 64 คน สลักทิพย์ อุ่นเมือง ชนะ วิคทอเรีย มิโลวาโนว่า 6-3, 6-1 พิมพ์มาดา ทองคำ ชนะ ซื่อ หยาน ตัน (สิงคโปร์) 6-3, 6-4
       พรนภัส หงส์จำรัสศิลป์ แพ้ โฮ่ว ย่าหนาน (จีน) 2-6, 0-6 ธฤตา หงษ์หยก แพ้ ชิโฮมิ ลี่ ซวน เหลียง (มาเลเซีย) 0-6, 2-6 ณัฐรดา สกุลวงศ์ธนา แพ้ เรีย ภักตา (สหรัฐฯ) 5-7, 6-7(4-7) กมรวรรณ ก้อนศิลา แพ้ มาร์โก้ พันธาลา (ฝรั่งเศส) 0-6, 3-6 ปริยากร ศรีสุริยาพัฒน์กุล แพ้ คเซเนีย สมีร์โนว่า 0-6, 0-6
       ชายเดี่ยว รอบ 64 คน ปัญณ์ณวัชญ์ สุทธิสมบูรณ์ แพ้ จอง ซอนซู (เกาหลีใต้) 5-7, 2-6 ธีรภัทร ขันติวีรวัฒน์ แพ้ เรียว ทาบาตะ (ญี่ปุ่น) 1-6, 2-6 ภพธรรม ศรีวงษ์ แพ้ ชาน คว็อก ชุน ดัสสัน (ฮ่องกง) 2-6, 1-6 คุณานันท์ พันธราธร แพ้ พาฟเล มารินคอฟ (ออสเตรเลีย) 2-6, 1-6 ปูนทอง โกมลพิสุทธิ์ แพ้ อีกอร์ เพลชชิฟเซฟ 3-6, 3-6 รชตะ ธรรมเจริญสถิต แพ้ ชินโก มาสึดะ (ญี่ปุ่น) 3-6, 5-7 เปน จารุศร แพ้พาทริก โอพลุสติล 6-7(3-7) (Heatstroke)
       สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j300-nonthaburi/tha/2023/j-j300-tha-01a-2023/order-of-play/</code></pre>
<!-- /wp:code -->

<!-- wp:image {"id":36258,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/5DBC8DFA-1A04-4469-BF9E-A5148912C6F8-1024x683.jpeg" alt="" class="wp-image-36258"/></figure>
<!-- /wp:image -->