<p style="text-align: center;"><strong><span style="font-size: 14pt;">"อัญชิสา" ล้มมือวาง 8 ฉลุยเทนนิสอาชีพ "เอส เอ ที" </span></strong></p>

การแข่งขันเทนนิสอาชีพหญิง สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 1 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 22 พ.ค. ประเภทหญิงเดี่ยว รอบแรก "ออมสิน" อัญชิสา ฉันทะ นักเทนนิสดาวรุ่งไทย วัย 17 ปี ซึ่งได้ไวลด์การ์ดลงแข่งขัน และเป็นมืออันดับ 187 ของไอทีเอฟ เวิลด์ แรงกิ้ง พบกับ คามิลล่า ราคิโ<span class="text_exposed_show">มว่า นักเทนนิสรัสเซีย วัย 18 ปี มืออันดับ 51 ของไอทีเอฟ เวิลด์ แรงกิ้ง, มืออันดับ 417 ของโลก (WTA) และมือวางอันดับ 8 ของรายการ ปรากฏว่า อัญชิสา พยายามเล่นตามสไตล์ของตัวเอง ซึ่งเน้นเกมท้ายคอร์ต ตีลูกโยกสลับซ้ายขวา จนคู่ต่อสู้เล่นพลาดเอง ทำให้ อัญชิสา เป็นฝ่ายเอาชนะได้ 2 เซตรวด 6-4 และ 6-4 ใช้เวลาแข่งขันทั้งสิ้น 1 ชั่วโมง 24 นาที ผ่านเข้ารอบสอง พบกับ มารีน่า เชอร์นีโชว่า จากยูเครน ที่เฉือนชนะ เอคาเทริน่า วิชเนฟสกาย่า จากรัสเซีย 2-1 เซต 2-6, 6-3 และ 7-5</span>
<div class="text_exposed_show">

ผลการแข่งขันของนักเทนนิสหญิงไทยรายอื่น หญิงเดี่ยว รอบแรก มนัญชญา สว่างแก้ว ชนะ มาฮัก จาอิน (อินเดีย) 6-1, 7-5, ยิ่งลักษณ์ จิตตะโคตร์ แพ้ แมดดิสัน อินกลิส (มือวาง3-ออสเตรเลีย) 1-6, 0-6, วรรษชล สวัสดี แพ้ ริสะ โอซากิ (มือวาง2-ญี่ปุ่น) 3-6, 6-7(3) และ พัชรินทร์ ชีพชาญเดช แพ้ ซีล เดไซ (อินเดีย) 2-6, 7-6(2), 0-6
หญิงคู่ รอบแรก (16 คู่) อัญชิสา ฉันทะ /ศุภาพิชญ์ เกือรัมย์ ชนะ พัณณิน โควาพิทักษ์เทศ /วรรษชล สวัสดี 6-1, 7-6(5), มนัญชญา สว่างแก้ว /ธมจันทร์ มอมขุนทด แพ้ สเนฮาล มาเน (อินเดีย)/ อู๋ โฮ ชิง (ฮ่องกง) 6-1, 5-7, 7-10, เพียงธาร ผลิพืช /อากิโกะ โอมาเอะ (ญี่ปุ่น) พบ อลาน่า พาร์นาบี้ (ออสเตรเลีย) /เอคาเทริน่า วิชเนฟสกาย่า (รัสเซีย)

ด้านการแข่งขันเทนนิสอาชีพชาย สะสมอันดับนักเทนนิสโลก รายการ "ไอทีเอฟ เมนส์ เซอร์กิต1" ชิงเงินรางวัลรวม 25,000 ดอลลาร์สหรัฐ ที่ศูนย์พัฒนากีฬาเทนนิสแห่งชาติ วันเดียวกัน ชายเดี่ยว รอบแรก คงทรัพย์ คงคา นักเทนนิสไทย มือ 681 ของไอทีเอฟ เวิลด์ แรงกิ้ง ผ่านเข้ารอบได้สำเร็จ หลังเป็นฝ่ายชนะ วิชยา ตรงเจริญชัยกุล มือ 1 ของไทย มือ 166 ของไอทีเอฟ เวิลด์ แรงกิ้ง และมือวาง 7 ด้วยสกอร์ 7-6(4), 4-6 และ 1-1 Ret. วิชยาขอยอมแพ้ เนื่องจากมีอาการตะคริวที่แขนขวา ทำให้ คงทรัพย์ ผ่านเข้ารอบสอง พบกับ พลภูมิ โควาพิทักษ์เทศ ที่ชนะ ธนเพชร ฉันทะ 2-1 เซต 6-1, 5-7 และ 6-4

ผลการแข่งขันของนักเทนนิสชายไทยรายอื่น ชายเดี่ยว รอบแรก ณัฐสิทธิ์ กุลสุวรรณ์ แพ้ เจย์เดน คอร์ต (ออสเตรเลีย) 7-5, 3-6, 6-7(1), วรวิญ กำธรกิตติกุล แพ้ เคลซีย์ สตีเวนสัน (แคนาดา) 2-6, 3-6 และ ชญานนท์ แก้วสุทอ ชนะ ยุทธนา เจริญผล 6-2, 6-0

ชายคู่ รอบแรก (16 คู่) สนฉัตร และ สรรค์ชัย รติวัฒน์ คู่มือวางอันดับ 1 ของรายการ ชนะ คงทรัพย์ คงคา และ อึ้ง เฮา หยวน (สิงคโปร์) 6-2, 6-3, ธนเพชร ฉันทะ /ณัฐสิทธิ์ กุลสุวรรณ์ ชนะ ชาญชัย สุขตนเอง /พล วัฒนกูล 6-0, 6-0
ยุทธนา เจริญผล /วรวิญ กำธรกิตติกุล แพ้ นาม จี ซุง และ ซอง มิน-คยู (เกาหลีใต้) คู่มือวาง 3 ด้วยสกอร์ 1-6, 0-6, เอลลิส เบลก (ออสเตรเลีย)/ ซูุ หยู เซียว (ไต้หวัน) คู่มือวาง 2 ชนะผ่าน วิชยา ตรงเจริญชัยกุล /ฟรานซิส เคซีย์ อัลแคนทาร่า (ฟิลิปปินส์)

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>