<!-- wp:paragraph -->
<p> </p>
<!-- /wp:paragraph -->

<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>เฟดคัพสาวไทยถึงนิวซีแลนด์</strong></p>
<!-- /wp:paragraph -->

<!-- wp:paragraph -->
<p>นักเทนนิสสาวไทยทีมชาติไทยเดินทางถึงเมืองเวลลิงตัน ประเทศนิวซีแลนด์ โดยสวัสดิภาพ หลังเดินทางมาราธอนกว่า 15 ชม.เพื่อร่วมแข่งขันเทนนิสชิงแชมป์โลก ประเภททีมหญิง รายการ “เฟดคัพ บาย บีเอ็นพี พาริบาส์ 2020” โซนเอเชีย/โอเชียเนีย กลุ่ม 2 ที่กรุงเวลลิงตัน ประเทศนิวซีแลนด์ ระหว่างวันที่ 4-8 ก.พ.และขวัญกำลังใจดีเยี่ยม โดยในวันที่ 2 ก.พ.จะมีพิธีจับสลากแบ่งสาย และไทยจะลงสนามฟิตร่างกายวันแรก</p>
<!-- /wp:paragraph -->

<!-- wp:paragraph -->
<p>เดินทางถึงที่หมายเมืองเวลลิงตัน ประเทศนิวซีแลนด์โดยสวัสดิภาพ สำหรับทัพนักหวดลูกสักหลาดสาวทีมชาติไทย หลังจากออกเดินทางจากท่าอากาศสุวรรณภูมิ กรุงเทพฯ ด้วยสายการบินแควนตัส แอร์ไลน์ เที่ยวบิน คิวเอฟ 024 เมื่อช่วงเย็นของวันที่ 31 ม.ค.ที่ผ่านมา ก่อนไปพักต่อเครื่องที่นครซิดนีย์ ออสเตรเลีย และถึงเมืองเวลลิงตัน ประเทศนิวซีแลนด์ เวลา 16.00 น.ตามเวลาท้องถิ่น ใช้เวลาเดินทางกว่า 15 ชั่วโมง จากนั้นเดินทางเข้าพักที่รร. โนโวเทล</p>
<!-- /wp:paragraph -->

<!-- wp:paragraph -->
<p>การเดินทางมาราธอนทำให้นักหวดสาวไทยมีอาการเหนื่อยล้าแต่ก็เพียงเล็กน้อยเท่านั้น โดยวันแรกที่เดินทางถึงนายสมศักดิ์ รินทรานุรักษ์ ผู้ควบคุมทีม ให้นักกีฬาพักผ่อนไม่มีการฝึกซ้อมแต่อย่างใด โดยจะเริ่มนำนักกีฬาฝึกซ้อมวันแรกในวันที่ 2 ก.พ.และวันที่ 3 ก.พ.อีกหนึ่งวัน ส่วนโปรแกรมแข่งขันจะมีขึ้นในวันที่ 4 ก.พ.</p>
<!-- /wp:paragraph -->

<!-- wp:paragraph -->
<p>นอกจากนี้ในวันที่ 2 ก.พ.จะมีพิธีเปิดการแข่งขันอย่างเป็นทางการในเวลาประมาณ 11.00 น. จากนั้นจะเป็นการประชุมผู้จัดการทีมทั้ง 8 ชาติ ประกอบด้วย ฟิลิปปินส์, ไทย, กวม, นิวซีแลนด์, สิงคโปร์,มองโกเลีย,เติร์กเมนิสถาน และ ปากีสถานพร้อมกับพิธีจับสลากแบ่งสายการแข่งขัน</p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมหญิง รายการ “เฟดคัพ บาย บีเอ็นพี พาริบาส์ 2020” โซนเอเชีย/โอเชียเนีย กลุ่ม 2 ที่กรุงเวลลิงตัน ประเทศนิวซีแลนด์ ระหว่างวันที่ 4-8 กุมภาพันธ์ 2563 โดยจะแบ่งเป็น 2 สาย (สายเอ และสายบี) และจะนำอันดับ 1 ของแต่ละสายผ่านเข้ามาชิงชัยกัน เพื่อหาทีมชนะที่จะได้เลื่อนชั้นขึ้นกลุ่ม 1</p>
<!-- /wp:paragraph -->

<!-- wp:paragraph -->
<p>Pสำหรับทีมเทนนิสสาวไทย ประกอบด้วย ”แทมมี่” ร.ต.อ.หญิง แทมมารีน ธนสุกาญจน์ นักเทนนิสหญิงขวัญใจชาวไทย อดีตมืออันดับ 19 ของโลก ร่วมด้วย 4 นักหวดดาวรุ่งสายเลือดใหม่ "พราว" ชมภู่ทิพย์ จันดาเขต, "ออมสิน" อัญชิสา ฉันทะ, "ออม" วรรษชล สวัสดี และ "มะนาว" ธมจันทร์ มอมขุนทด และมีนายสมศักดิ์ รินทรานุรักษ์ ผู้ควบคุมทีม, นายเกศวิน ณ ระนอง ผู้ช่วยผู้ควบคุมทีม, นายพนมกร พลัดเชื้อนิล กัปตันทีม และนายสหทัศน์ ศุภกิจ ผู้ช่วยกัปตันทีม</p>
<!-- /wp:paragraph -->

<!-- wp:paragraph -->
<p>          สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25082} -->
<figure class="wp-block-image"><img src="https://www.bucket.cloudaccess9.com/ltatorg/2020/02/83784280_2891638337525782_2968552378472595456_o.jpg" alt="" class="wp-image-25082"/></figure>
<!-- /wp:image -->