<!-- wp:paragraph {"align":"center","textColor":"vce-bg","style":{"color":{"background":"#00a1a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a1a3;font-size:22px"><strong>ดาวรุ่งญี่ปุ่นวัย 14 มาแรงลิ่วชิงฯ เต็ง1<br>ลุ้นแชมป์ใหญ่ "ไทยแลนด์-ไอทีเอฟ บี1"</strong></p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการใหญ่ "ไทยแลนด์-ไอทีเอฟ จูเนียร์ส แชมเปี้ยนชิพ บี1" (เจ300 นนทบุรี) ซึ่งแชมป์ประเภทเดี่ยว จะได้คะแนนสะสมอันดับเยาวชนโลกสูงถึง 300 คะแนน ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 17 พ.ย. 2566 ช่วงเช้าเป็นการแข่งขันประเภทเดี่ยว
        ประเภทหญิงเดี่ยว รอบรองชนะเลิศ ฮิคาริ ยามาโมโตะ นักเทนนิสดาวรุ่งวัย 14 ปี ของญี่ปุ่น มือวาง 7 และมือ 140 เยาวชนโลก ที่ได้แชมป์ไอทีเอฟ จูเนียร์ มาแล้ว 5 ครั้ง เรียกฟอร์มเก่งออกมาปราบ อซิลซาน อาริสตันเบโควา วัย 17 ปี จากคาซัคสถาน มือวาง 2 และมือ 87 เยาวชนโลก 2-0 เซต 6-0, 6-3 เป็นผลให้ ฮิคาริ เข้าไปชิงชนะเลิศกับ จาง กาอึล จากเกาหลีใต้ มือวาง 1 และมือ 59 เยาวชนโลก ที่ต้องเล่นถึง 3 เซต ก่อนเฉือนชนะ เรอินะ โกโตะ จากญี่ปุ่น มือวาง 5 และมือ 135 เยาวชนโลก 2-1 เซต 6-2, 2-6 และ 6-3
        ด้านชายเดี่ยว รอบรองชนะเลิศ อาเมียร์ โอมาร์คานอฟ จากคาซัคสถาน มือวาง 3 และมือ 98 เยาวชนโลก ได้การยิงวินเนอร์ที่แม่นยำ ช่วยหวดเอาชนะ อารยัน ชาห์ จากอินเดีย มือวาง 6 และมือ 142 เยาวชนโลก 2-0 เซต 6-3, 6-0 ส่งผลให้ อาเมียร์ เข้าไปชิงชนะเลิศกับ บิล ชาน จากสิงคโปร์ มือวาง 14 และมือ 269 เยาวชนโลก ที่แพ้เซตแรกแต่พลิกกลับมาตัดเชือกชนะ อิมราน ดาเนียล อับดุล ฮาซลี จากมาเลเซีย มือวาง 4 และมือ 113 เยาวชนโลก 2-1 เซต 6-7 ไทเบรก 4-7, 7-6 ไทเบรก 7-1 และ 6-2
        จากนั้นช่วงบ่ายเป็นการแข่งขันรอบชิงชนะเลิศประเภทคู่ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา ซึ่งแชมป์ชายคู่ ได้แก่ "คู่เต็ง 1" อารยัน ชาห์ จากอินเดีย กับ จาง เทียนฮุย จากจีน ที่รอบชิงฯ หวดชนะ "คู่เต็ง 5" อิลิยาส มาราตูลี กับ วิตาลี ซัตเซปิน จากคาซัคสถาน 2-1 เซต 6-4, 3-6 และซูเปอร์ไทเบรก 10-6 โดยคู่แชมป์ ได้รับคะแนน คนละ 56.25 แต้ม ส่วนคู่รองแชมป์ ได้รับคนละ 39.25 แต้ม
        ขณะที่หญิงคู่ นักเทนนิสจากคาซัคสถานโคจรมาชิงชนะเลิศกันเอง และเป็นคู่ของ อซิลซาน อารีสตันเบโควา กับ ไอยา นุปเบย์ คู่เต็ง 4 ของรายการ ที่คว้าชัย หลังผนึกกำลังเอาชนะ มาลิกา อมีร์กาลิเอวา กับ อัลบีน่า คาเคโนวา 2-1 เซต 6-7 ไทเบรก 4-7, 7-5 และซูเปอร์ไทเบรก 10-5 สำหรับคู่แชมป์ ได้รับคะแนน คนละ 56.25 แต้ม ส่วนคู่รองแชมป์ ได้รับคนละ 39.25 แต้ม</code></pre>
<!-- /wp:code -->

<!-- wp:image {"id":40471,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3780-1024x683.jpeg" alt="" class="wp-image-40471"/></figure>
<!-- /wp:image -->