<!-- wp:paragraph {"align":"center","style":{"typography":{"fontSize":20}}} -->
<p class="has-text-align-center" style="font-size:20px"><strong>เทนนิสศึกประเทศไทยได้แชมป์คู่ครบถ้วน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 83 ประจำปี 2566 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 22 ก.ย. 2566 ในประเภทคู่ เป็นรอบชิงชนะเลิศ โดย พลเอก กู้เกียรติ ศรีนาคา อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้เกียรติเป็นประธานในพิธีมอบรางวัล ประเภทชายคู่ รอบชิงชนะเลิศ พัชรพล กาวิน (ปทุมธานี) และ ณัฐสิทธิ์ กุลสุวรรณ์ (กาญจนบุรี) โชว์ฟอร์มคู่เต็งหนึ่งของรายการ ช่วยกันหวดเอาชนะ ไมเคิล มัธยมจันทร์ (กทม.) และ ชนน พูลสวัสดิ์ (กทม.) 2-0 เซต 6-4, 7-5 ส่งให้ พัชรพล กับ ณัฐสิทธิ์ ได้ครองแชมป์ชายคู่ ได้รับเงินรางวัลร่วมกัน 36,000 บาท ส่วนคู่รองแชมป์ ได้รับ 18,000 บาท โดย ณัฐสิทธิ์ ยังมีลุ้นอีกแชมป์จากการผ่านเข้าชิงฯ ในประเภทชายเดี่ยว</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ วรัญญา วงค์เทียนชัย (เชียงราย) กับ พัชรินทร์ ชีพชาญเดช (ขอนแก่น) ผนึกกำลังเอาชนะ "คู่เต็ง 1" ชมภู่ทิพย์ จันดาเขต (นนทบุรี) กับ ธมจันทร์ มอมขุนทด (นครราชสีมา) 2-0 เซต 6-3, 6-3 วรัญญา กับ พัชรินทร์ ได้ครองแชมป์หญิงคู่ รับเงินรางวัลร่วมกัน 24,000 บาท ส่วนคู่รองแชมป์ได้รับ 14,000 บาท โดย พัชรินทร์ ยังได้ลุ้นอีกแชมป์ จากการผ่านเข้าชิงฯ ในประเภทหญิงเดี่ยวด้วย ขณะที่ประเภทคู่ผสม รอบชิงชนะเลิศ จิรัฏฐ์ นวสิริสมบูรณ์ (กทม.) และ วรัญญา วงค์เทียนชัย (เชียงราย) คว้าแชมป์ไปครอง หลังเอาชนะคู่พี่น้อง จุฬาลักษณ์ กับ พลกฤษฎิ์ แซ่อึ้ง (ขอนแก่น) 2-0 เซต 6-4, 6-0 สำหรับ จิรัฏฐ์ กับ วรัญญา ได้รับเงินรางวัลร่วมกัน 24,000 บาท ส่วนคู่รองแชมป์ได้รับร่วมกัน 14,000 บาท ทั้งนี้ จากผลดังกล่าว ส่งให้ วรัญญา ได้ครอง 2 แชมป์ จากหญิงคู่ และคู่ผสม</p>
<!-- /wp:paragraph -->

<!-- wp:image {"id":39398,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/380731488_709746027855049_6445706785605641413_n-1024x683.jpg" alt="" class="wp-image-39398"/></figure>
<!-- /wp:image -->