<!-- wp:paragraph {"align":"center","style":{"typography":{"fontSize":20},"color":{"background":"#d2e5dd"}}} -->
<p class="has-text-align-center has-background" style="background-color:#d2e5dd;font-size:20px"><strong>แฝด"สุขใจ"ชิงกันเองแย่งแชมป์เทนนิส ""แอลทีเอที เอเชี่ยน"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย รายการ "แอลทีเอที เอเชี่ยน โฟร์ทีน แอนด์ อันเดอร์ 2021" ครั้งที่ 6 ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 3 พ.ย.2564 ในประเภทชายเดี่ยว นักเทนนิสคู่แฝด วัย 14 ปี ผ่านเข้าไปชิงชนะเลิศกันเอง หลังจากในรอบรองชนะเลิศ "ภู" ภูชิสส์ สุขใจ มืออันดับ 351 ของเอเชีย โชว์ฟอร์มสมราคาเต็ง 1 ของรายการ เอาชนะ ณภัทร ถาวรวณิชย์ ได้ 2 เซตรวด 6-0, 6-0 ด้านแฝดน้อง "พี" พีรวัชร สุขใจ มืออันดับ 464 ของเอเชีย ในฐานะเต็ง 2 ของรายการ ก็สามารถเอาชนะ อัครินทร์ อัศวเบ็ญจาง ได้ 2-0 เซต 6-2, 6-4</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบรองชนะเลิศ "เฟิร์น" พรนภัส หงส์จำรัสศิลป์ ที่ปัจจุบันรั้งมือ 1 ของประเทศไทยในรุ่นอายุไม่เกิน 14 ปี และแม้ในแมทช์นี้จะตีเสียเองบ่อยครั้ง แต่ก็ยังประคองเกมเอาไว้ได้ ก่อนเป็นฝ่ายชนะ มิรา ฟาน ลูกครึ่งไทย-อเมริกัน 2-0 เซต 6-4, 6-2 ได้เข้าชิงชนะเลิศกับ สิริน พงศ์ทองเมือง ที่ตัดเชือกชนะ อารา อาซาล อาซิม จากมัลดีฟส์ 2-0 เซต 7-5, 6-2</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบรองชนะเลิศ ภูมิสิริ อยานนท์ และ อัครกฤษฏิ์ ตันตสุรฤกษ์ ผนึกกำลังเอาชนะ อคิน อินจันทึก และ ณภัทร ถาวรวณิชย์ 2-0 เซต 6-3, 6-2 ผ่านเข้าไปชิงชนะเลิศกับนักเทนนิสคู่แฝด พีรวัชร และ ภูชิสส์ สุขใจ</p>
<!-- /wp:paragraph -->

<!-- wp:paragraph -->
<p>ส่วนหญิงคู่ รอบรองชนะเลิศ พรปวีณ์ ไพศาลภาณุวงศ์ และ ทิพย์ธารา ปัญญาภาพ ตัดเชือกชนะ อารา อาซาล อาซิม จากมัลดีฟส์ และ มาเรีย นาตาเลีย อิสเบล เฮเมเดส จากฟิลิปปินส์ 2-0 เซต 6-3, 6-3 ผ่านเข้าชิงชนะเลิศกับ พรนภัส หงส์จำรัสศิลป์ และ สิริน พงศ์ทองเมือง ต่อไป</p>
<!-- /wp:paragraph -->

<!-- wp:image {"id":29511,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/252789836_4701170773239187_8514360141460665649_n-1024x683.jpg" alt="" class="wp-image-29511"/></figure>
<!-- /wp:image -->