<p style="text-align: center;"><strong><span style="font-size: 14pt;">"พัชรินทร์"สุดต้าน - สาวจีนซิวแชมป์คู่หวดเอส เอ ที</span></strong></p>
การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 825,000 บาท สัปดาห์ที่ 4 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 17 ส.ค. ประเภทหญิงเดี่ยว รอบรองชนะเลิศ "อีฟ" พัชรินทร์ ชีพชาญเดช นักหวดสาวไทย วัย 23 ปี มือ 625 ของโลก สุดต้านความแข็งแกร่งของ หวัง ซิน หยู่ นักหวดจีนวัย 16 ปี มือ 467 ของโลก ทำให้ปราชัยไป 2 เซตรวด 2-6, 6-7(5-7) ตกรอบร<span class="text_exposed_show">องชนะเลิศ ด้าน หวัง ซิน หยู่ เข้าไปชิงฯ กับ หวัง ซี่หยู่ สาวจีนเช่นกัน มือวาง 6 และมือ 383 ของโลก ที่ตัดเชือกชนะ บาร์โบร่า สเตฟโคว่า จากสาธารณรัฐเช็ก 7-6(7-2), 6-2</span>
<div class="text_exposed_show">

ขณะที่หญิงคู่เป็นรอบชิงชนะเลิศ โดยนายธานี แสนยาอุโฆษ กรรมการอำนวยการสมาคม และประธานฝ่ายพัฒนาเยาวชน สมาคมกีฬาเทนนิสฯ ให้เกียรติมอบรางวัลแก่นักกีฬา ซึ่งผลการแข่งขัน หวัง ซิน หยู /หวัง ซี่หยู (จีน) ชนะ เดสตานี เอไอว่า /เนกธา เบนส์ (คู่มือวาง 4-ออสเตรเลีย) 7-5, 5-7 และ 10-4 โดยคู่แชมป์ รับเงินรางวัลร่วมกัน 1,437 ดอลลาร์สหรัฐ หรือประมาณ 47,421 บาท พร้อมคะแนนสะสมอันดับโลกอีก 50 คะแนน ส่วนคู่รองแชมป์รับ 719 ดอลลาร์สหรัฐ หรือประมาณ 23,727 บาท และอีก 30 คะแนน

<img class="alignnone size-full wp-image-15026" src="https://www.bucket.cloudaccess9.com/ltatorg/2018/08/39234611_1958055390884086_7102557820775563264_n.jpg" alt="" width="960" height="640" />

<img class="alignnone size-full wp-image-15028" src="https://www.bucket.cloudaccess9.com/ltatorg/2018/08/39253537_1958052144217744_3267220401326915584_n.jpg" alt="" width="960" height="640" />

<img class="alignnone size-full wp-image-15042" src="https://www.bucket.cloudaccess9.com/ltatorg/2018/08/39341375_1958055480884077_6037184014702346240_n.jpg" alt="" width="960" height="640" />

</div>