<!-- wp:paragraph {"align":"center","textColor":"vce-bg","style":{"color":{"background":"#00a382"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a382;font-size:22px"><strong>ยู-14 ทีมหญิงไทยประเดิมหรู<br>ชนะเนปาล 3 คู่ เทนนิสโลกคัดโซนเอเชียฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 14 ปี รายการ "2023 ไอทีเอฟ เวิลด์ จูเนียร์ เทนนิส คอมเพทติชั่น ยู14" คัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 21 มี.ค.2566 มีพิธีเปิดการแข่งขัน โดย "โค้ชเอ็กซ์" นายพชรพล คำสมาน ผู้ฝึกสอนทีมชาติไทย และ "โค้ชโน๊ต" นายศรายุธ ทีปกากร ผู้ช่วยผู้ฝึกสอน ได้นำ 3 นักเทนนิสหญิงทีมชาติไทย รุ่นอายุไม่เกิน 14 ปี "อิ๊ก" ธฤตา หงษ์หยก, "พิณเพลง" ณัฐรดา สกุลวงศ์ธนา และ "จีนนี่" จิณห์นิภา ตราชูวณิช ร่วมในพิธีด้วย
       จากนั้น เป็นการแข่งขันรอบแบ่งกลุ่มพบกันหมด ซึ่งต้องเล่น 2 แมทช์ในวันเดียวกัน หลังจากวันแรก (20 มี.ค.) ไม่สามารถแข่งขันได้ เนื่องจากฝนตก ในส่วน กลุ่ม บี ทีมนักเทนนิสเยาวชนหญิงทีมชาติไทย รุ่นอายุไม่เกิน 14 ปี ทีมวาง 3 ของรายการ ประเดิมสนามพบกับ ทีมเนปาล ในช่วงเช้าของวัน
       ผลการชิงชัย ปรากฎว่า คู่แรก เดี่ยวมือ 2 ธฤตา หงษ์หยก ใช้เวลา 53 นาที หวดเอาชนะ สวาสติกา บิสตา โดยไม่เสียเกม 6-0, 6-0 จากนั้นคู่สอง เดี่ยวมือ 1 ณัฐรดา สกุลวงศ์ธนา หวดชนะ ชิวาลี กูรุง ได้อย่างขาดลอย 6-1, 6-1 หลังใช้เวลาไป 64 นาที และประเภทคู่ ณัฐรดา จับคู่กับ จิณห์นิภา ตราชูวณิช ผนึกกำลังเอาชนะ ชิวาลี กูรุง กับ สัมฤทธิ์ มหาร์จาน 6-0, 6-0 ส่งผลให้ ทีมไทยชนะเนปาล 3-0 คู่
       หลังจากจบการแข่งขัน "โค้ชเอ็กซ์" นายพชรพล คำสมาน ผู้ฝึกสอนทีมหญิง และ "โค้ชโน๊ต" นายศรายุธ ทีปกากร ผู้ช่วยผู้ฝึกสอน ได้นำ 3 นักเทนนิสหญิงทีมชาติไทยไปรับประทานอาหาร ก่อนที่จะพักผ่อนและเตรียมลงสนามแข่งขันในแมทช์ที่สอง พบกับ ทีมอิหร่าน ในช่วงบ่ายวันเดียวกัน</code></pre>
<!-- /wp:code -->

<!-- wp:image {"id":36512,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/F38C131C-632C-4903-9AD0-35014EAFDC93-1024x768.jpeg" alt="" class="wp-image-36512"/></figure>
<!-- /wp:image -->